ওয়াক্ফ Archives - An Noor BD\nArchive By Category, ওয়াক্ফ\nপ্রশ্নঃ- অনেক জায়গায় শুধু মহিলা মসজিদ আছে। ঐ মহিলা মসজিদের জন্য জায়গা ওয়াকফ করা সহীহ হবে কি?\nউত্তরঃ- নেককাজের জন্য ওয়াকফ করলে ওয়াকফ সহীহ হয়। সুতরায় মহিলাদের মসজিদের জন্য ওয়াকফ করা সহীহ। -আদ দুররুল মুখতার বিহামিশি রদ্দিল মুহতারঃ-৪/৩৪০, আল ফিকহুল হানাফী ফি সাওবিহিল জাদীদঃ- ২/৩৬৩, ফাতাওয়ায়ে রহীমিয়াহঃ- ৯/৬১,...\nপ্রশ্নঃ- আমাদের পাশের মসজিদে আইপিএস লাগানোর জন্য আমি আমার বন্ধুদের থেকে পঞ্চাশ হাজার টাকা সংগ্রহ করি। আইপিএস লাগানোর পর আমার কাছে আরো তিন হাজার টাকা রয়ে গেছে। জানার বিষয় হলো ঐ তিন হাজার টাকা আমি অন্য মসজিদের উন্নতির জন্য ব্যায় করতে পারব কি না?\nউত্তরঃ- ওয়াকফকৃত অতিরিক্ত সম্পত্তি দাতার অনুমতিক্রমে ভিন্নখাতে ব্যাবহার করা বৈধ। সুতরাং প্রশ্নে বর্ণিত সূরতে দাতাদের আদেশক্রমে অতিরিক্ত টাকা অন্য মসজিদের উন্নয়নের জন্য ব্যাবহার করা বৈধ হবে। - আল বাহরুর রায়েকঃ- ৫/৪১৯, আল ফিকহুল হানাফী ...\nপ্রশ্নঃ- ওয়াকফকৃত কবরস্থানে কবরস্থানের উন্নয়নের জন্য গাছ লাগানো যাবে কি না?\nউত্তরঃ- ওয়াকফকৃত সম্পত্তিতে তার জন্য কল্যানকর হয় এমন কর্ম সম্পাদন বৈধ। সুতরাং ওয়াকফকৃত কবনস্থানে কবরস্থানের উন্নয়নকল্পে গাছ লাগানো বৈধ। -রদ্দুল মুহতারঃ- ৪/৪৫৪, আল ফিকহুল হানাফী ফি সাওবিহিল জাদীদঃ- ২/৩৭৮, কিফায়াতুল মুফতীঃ- ১০/৫১০,...\nপ্রশ্নঃ- আমি মসজিদ ওয়াক্ফ করার জন্য একটি ফ্যান কিনে এনেছি। এই কোয়ালিটির ফ্যান গ্রামে না থাকার কারণে বাড়ির সবাই ফ্যানটা রেখে দিতে চায়। জানার বিষয় হলো ওয়াকফের নিয়তে ক্রয়কৃত ফ্যান বাড়িতে রেখে অন্য ফ্যান দেওয়া যাবে কি?\nউত্তরঃ- ওয়াকফ সহীহ হওয়ার জন্যে ওয়াকফের নিয়তে ক্রয় করার পাশাপাশি মৌখিক স্বীকৃৃতিও জরুরী। সুতরাং প্রশ্নে বর্ণিত সূরতে ক্রয়-কৃত ফ্যানটিতে ওয়াকফ সাব্যস্ত না হওয়ায় তা পরিবর্তন করা বৈধ। - আদ দুররুল মুখতার বিহামিশি রদ্দিল মুহতারঃ-৪/৩৪৮, আল ...\nপ্রশ্নঃ- সম্পদ ওয়াকফ করার পর তা কার মালিকানায় যায়? এবং ওয়াকফকৃত সম্পদ কারা পরিচালনা করবে? এবং এ পরিচালনা কমিটি কে নির্ধারণ করবে? সম্পদের মালিক নাকি অন্য কেউ?\nউত্তরঃ- কোনো বস্তু ওয়কফ পূর্ণ হওয়ার পর আল্লাহর মালিকানায় চলে যায়। তার পরিচালনা সংশ্লিষ্ঠ ব্যাক্তি বর্গরাই করবে। কমিটি নির্ধারণের ক্ষেত্রেও সংশ্লিষ্ঠরাই অধিক হকদার। তারা অপারগ হলে প্রশাসন তা নির্ধারণ করে দিবে। -আল ফিকহুল হানাফী ফি সাওবিহি...\nপ্রশ্নঃ- মসজিদের মাইক ভাড়া দেওয়া যাবে কি না? উল্লেখ্য যে, ঐ মাইকটি যে ব্যাক্তি দিয়েছে সে তা মসজিদের জন্যই ওয়াকফ করেছে।\nউত্তরঃ- ওয়াকফকারীর নিয়ত অনুযায়ী ওয়াকফকৃত বস্তু ব্যাবহার করা উচিৎ। সুতরাং মসজিদের মাইক নির্দৃষ্ট খাতে ব্যাবহারের জন্য ওয়াকফ করলে সে খাতেই ব্যবহার করতে হবে। অন্যত্র ভাড়া দেওয়া বৈধ নয়। আর নির্দৃষ্ট খাতে ওয়াকফ না করে মসজিদের উন্নয়ন কল্পে ওয়াকফ করলে ত...\nপ্রশ্নঃ- জানার বিষয় হলো ওয়াকফকৃত নলকূপ থেকে ওয়াকফকারী ব্যাক্তি পানি ব্যাবহার করতে পারবে কি না?\nউত্তরঃ- ওয়াকফকৃত বস্তু থেকে দুই অবস্থায় ফায়দা গ্রহন বৈধ। ১/ ওয়াকফ করার সময় ফায়দা গ্রহনের শর্ত করলে। ২/ ওয়াকফ করার পর ওয়াকফকৃত বস্তুর প্রতি মুখাপেক্ষী হলে। সুতরাং প্রশ্নোক্ত ব্যাক্তি নলকূপ ব্যাবহারের শর্ত করলে বা তার প্রতি মুখাপেক্ষী হলে তা ব্যা...\nপ্রশ্নঃ-বর্তমানে অনেক জায়গায় একশত বছরের জন্য সরকার থেকে হাউজিং প্লট ক্রয় করে। ঐখান থেকে ঐ একশত বছরের জন্য কি জায়গা ওয়াকফ করতে পারবে?\nউত্তরঃ- শরয়ী দৃষ্টিতে ওয়াকফ সহীহ হওয়ার জন্য শর্ত হলো ওয়াকফকৃত বস্তুটি সর্বদার জন্য ওয়াকফ হওয়া। সুতরাং প্রশ্নে বর্ণিত সুরতে যেহেতু তা সর্বদার জন্য নয় বিধায় তা ওয়াকফ করতে পারবে না। - আল ফিকহুল হানাফী ওয়া আদিল্লাতুহুঃ- ৩...\nপ্রশ্নঃ- মসজিদের বিদ্যুৎ মাদরাসায় ব্যাবহার করতে পারবে কি না?\nউত্তরঃ- মসজিদের বিদ্যুৎ মসজিদের জন্যই নির্দৃষ্ট, মাদরাসার জন্য তা ব্যাবহার করা বৈধ হবে না। সুতরাং বর্ণিত সুরতে মসজিদের বিদ্যুৎ মাদরাসার ব্যাবহার করতে পারবে না। ( তবে মসজিদ মাদরাসা এক ও অভিন্ন হলে এবং দাতাগন দানের সময় মসজিদ-মাদরাসা...\nপ্রশ্নঃ-মসজিদের জন্য ওয়াকফকৃত ভূমিতে মাদরাসা বিল্ডিং নির্মান করে তা পরিচালনার বিধান কি?\nউত্তরঃ- খাত নির্ধারণ পূর্বক ওয়াকফকৃত বস্তু খাত ব্যাতিত ভিন্ন খাতে স্থায়ীভাবে ব্যাবহারের অনুমতি নেই। সুতরাং প্রশ্নে বর্ণিত মসজিদের জন্য ওয়াকফকৃত জমিতে স্থায়ীভাবে মাদরাসা বিল্ডিং নির্মান করার অনুমতি নেই। তবে একান্ত প্রয়োজনে অনুমতি স...\nপ্রশ্নঃ- আমাদের মহল্লায় একটি নতুন মসজিদ নির্মিত হচ্ছে। আমি তাতে কিছু পাখা ওয়াকফ করতে চাচ্ছি। এখন জানার বিষয় হলো পাখা ইত্যাদি ওয়াকফ করা যাবে কি?\nউত্তরঃ- বিশুদ্ধ মতানুযায়ী স্থাবর ও অস্থাবর সকল বস্তু ওয়াকফ করা বৈধ। সুতরাং বর্ণিত সুরতে মসজিদে পাখা ওয়াকফ করা যাবে। -আল ফিকহুল হানাফী ওয়া আদিল্লাতুহুঃ-৩/১৫৮, আল ফিকহুল হানাফী ফি সাওবিহিল জাদীদঃ-২/৩৬৯, ফাতাওয়ায়ে মাহমুদ...\nপ্রশ্নঃ- ওয়াকফের জিনিস পরিবর্তনের হুকুম কি?\nউত্তরঃ- শরয়ী দৃষ্টিতে ওয়াকফকৃত সম্পত্তি পরিবর্তন করার অনুমতি নেই। সুতরাং বর্নিত সুরতে পরিবর্তন করা যাবে না। তবে ওয়াকফনামায় পরিবর্তনের কথা উল্লেখ থাকলে বা ওয়াকফকৃত জিনিস ব্যাবহার অযোগ্য হলে ভিন্ন কথা। -রদ্দুল মুহতারঃ-৪...


সুলতানার স্বপ্ন – রোকেয়া সাখাওয়াত হোসেন » ট্রুথস ইন বিটুইন\nBACBICHARফিকশনসুলতানার স্বপ্ন – রোকেয়া সাখাওয়াত হোসেন\nChitra Ganesh'র আঁকা সুলতানা'স ড্রিম সিরিজের একটা ছবি এইটা\nরোকেয়া সাখাওয়াত হোসেনের সুলতানা’স ড্রিম হইতেছে একটা ওয়ার্ল্ড ক্ল্যাসিক। ১৯০৫ সালে উনি ইংলিশেই লেখছিলেন এইটা। দ্য ইন্ডিয়ান লেডিস পত্রিকা’তে ছাপা হইছিল। পরে ১৯০৮ সালে বই হিসাবেও ছাপা হয়। অই সময়টাতে ধারণা করা যায়, রোকেয়াও উনার লিটারারি এডভেঞ্চারের জায়গাটাতে ছিলেন। ১৮৯৮ টু ১৯০৯, উনার কনজুগাল লাইফের সময় জামাইয়ের অনেক সার্পোট পাইছেন, যার ফলে উনার পড়াশোনা, চিন্তা-ভাবনায় ডর-ভয়ের জায়গাগুলারে এড়াইতে পারছিলেন। মানে, এইরকম ভাবা যাইতে পারে যে, সুলতানা’স ড্রিম হইতেছে উনার ফ্রি লাইফের একটা আউটকাম। পরে ১৯২২ সালে উনার মতিচূর (২য় খন্ড) বইয়ে বাংলায় ছাপাইছিলেন। তো, সেই হিসাবে লেখাটার ৯৯ বছর পার হইতে যাইতেছে এখন। এই জিনিসগুলা “মাস্ট রিড” হিসাবে আমাদের পড়ার লিস্টে থাকতে পারে। তো, পড়েন!\nএকদা আমার শয়নকক্ষে আরাম কেদারায় বসিয়া ভারতললনার জীবন সম্বন্ধে চিন্তা করিতেছিলাম, – আমাদের দ্বারা কি দেশের কোন ভাল কাজ হইতে পারে না?—এই সব ভাবিতেছিলাম । সে সময় মেঘমুক্ত আকাশে শারদীয় পূর্ণিমার শশধর পূর্ণগৌরবে শোভমান ছিল ; কোটীলক্ষ তারকা শশীকে বেষ্টন করিয়া হীরক-প্রভায় দেদীপ্যমান ছিল। মুক্ত বাতায়ন হইতে কৌমুদীস্নাত উদ্যানটী স্পষ্টই আমার দৃষ্টিগোচর হইতেছিল। এক একবার মৃদুস্নিগ্ধ সমীরণ শেফালিসৌরভ বহিয়া আনিয়া ঘরখানি আমোদিত করিয়া দিতেছিল। দেখিলাম, সুধাকরের পূর্ণ কান্তি, কুসুমের সুমিষ্ট সৌরভ, সমীরণের সুমন্দ হিল্লোল, রজতচন্দ্রিকা – ইহারা সকলে মিলিয়া আমার সাধের উদ্যানে এক অনির্বচনীয় স্বপ্নরাজ্য রচনা করিয়া ফেলিয়াছ। তদ্দর্শনে আমি আনন্দে আত্মহারা ইলাম, যেন জাগিয়াই স্বপ্ন দেখিতে লাগিলাম ! ঠিক বলিতে পারি না আমি তন্দ্রাভিভূত হইয়াছিলাম কি না ; – কিন্তু যতদূর মনে পড়ে, আমার বিশ্বাস আমি জাগ্রত ছিলাম।\nসহসা আমার পার্শ্বে একটি ইউরোপীয়া রমণীকে দণ্ডায়মানা দেখিয়া বিস্মিত হইলাম। তিনি কি প্রকারে আসিলেন, বুঝিতে পারিলাম না। তাঁহাকে আমার পরিচিতা ‘ভগিনী সারা’ (Sister Sara) বলিয়া বোধ হইল। ভগিনী সারা “সুপ্রভাত” বলিয়া আমাকে অভিবাদন করিলেন! আমি মনে মনে হাসিলাম,—এমন শুভ্র জ্যোৎসা-প্লাবিত রজনীতে তিনি বলিলেন, “সুপ্রভাত !” তাঁহার দৃষ্টিশক্তি কেমন? যাহা হউক, প্রকাশ্যে আমি প্রত্যুত্তরে বলিলাম, –\n“আমি ভাল আছি, ধন্যবাদ। আপনি একবার আমাদের বাগানে বেড়াইতে আসিবেন কি?”\nআমি মুক্তবাতায়ন হইতে আবার পূর্ণিমা-চন্দ্রের প্রতি চাহিলাম, ভাবিলাম, এসময় যাইতে আপত্তি কি? চাকরেরা এখন গভীর নিদ্রামগ্ন ; এই অবসরে ভগিনী সারার সমভিব্যাহারে বেড়াইয়া বেশ একটু আনন্দ উপভোগ করা যাইবে।\nদার্জিলিং অবস্থানকালে আমি সর্ব্বদাই ভগিনী সারার সহিত ভ্রমণ করিতাম। কত দিন উদ্ভিদকাননে (বোটানিকাল গার্ডেনে) বেড়াইতে বেড়াইতে উভয়ে লতাপাতা সম্বন্ধে—ফুলের লিঙ্গ নির্ণয় সম্বন্ধে কত তর্ক-বিতর্ক করিয়াছি, সে সব কথা মনে পড়িল। ভগিনী সারা সম্ভবতঃ আমাকে তদ্রূপ কোন উদ্যানে লইয়া যাইবার নিমিত্ত আসিয়াছেন: আমি বিনা বাক্যব্যয়ে তাঁহার সহিত বাহির হইলাম।\nভ্রমণকালে দেখি কি –এত সে জ্যোৎস্নাময়ী রজনী নহে! এযে দিব্য প্রভাত ! নগরের লোকেরা জাগিয়া উঠিয়াছে, রাজপথে লোকে লোকারণ্য ! কি বিপদ ! আমি দিনের বেলায় এভাবে পথে বেড়াইতেছি ভাবিয়া লজ্জায় জড়সড় হইলাম—যদিও পথে একজনও পুরুষ দেখিতে পাই নাই।\nপথিকা স্ত্রীলোকেরা আমার দিকে চাহিয়া হাস্য পরিহাস করিতেছিল। আমি তাহাদের ভাষা না বুঝিলেও ইহা স্পষ্ট বুঝিলাম, যে তাহাদের উপহাসের লক্ষ্য বেচারী আমিই। সঙ্গিনীকে জিজ্ঞাসা করিলাম, –\n“উহারা কি বলিতেছে ?”\nউত্তর পাইলাম, –“উহারা বলে, যে আপনি অনেকটা পুরুষ ভাবাপন্ন।” “পুরুষভাবাপন্ন। ইহার মানে কি?”\n“ইহার অর্থ এই, যে আপনাকে পুরুষের মত ভীরু ও লজ্জানম্র দেখায় !”\n‘পুরুষের মত লজ্জানম্র!” এমন ঠাট্টা! এরূপ উপহাস ত কখন শুনি নাই! ক্রমে বুঝিতে পারিলাম, আমার সঙ্গিনী সে দার্জিলিংবাসিনী ভগিনী সারা নহেন,—ইহাকে আর কখনও দেখি নাই! ওহো! আমি কেমন বোকা একজন অপরিচিতার সহিত হঠাৎ চলিয়া আসিলাম! কেমন একটু বিস্ময়ে ও ভয়ে অভিভূত হইলাম। আমার সর্ব্বাঙ্গ রোমাঞ্চিত ও ঈষৎ কম্পিত হইল। তাঁহার হাত ধরিয়া চলিতেছিলাম কি না, তিনি আমার হস্তকম্পন অনুভব করিয়া সস্নেহে বলিলেন,—\n“আপনার কি হইয়াছে? আপনি কাঁপিতেছেন যে !”\nএরূপে ধরা পড়ায় আমি লজ্জিত হইলাম। ইতস্ততঃ করিয়া বলিলাম, “আমার কেমন একটু সঙ্কোচ বোধ হইতেছে; আমরা পদার্নশীন স্ত্রীলোক, আমাদের বিনা অবগুণ্ঠনে বাহির হইবার অভ্যাস নাই।”\n“আপনার ভয় নাই—এখানে আপনি কোন পুরুষের সম্মুখে পড়িবেন না। এ দেশের নাম ‘নারীস্থান’ i এখানে স্বয়ং পুণ্য নারীবেশে রাজত্ব করেন।”\nক্রমে নগরের দৃশ্যাবলী দেখিয়া আমি অন্যমনস্ক হইলাম। বাস্তবিক পথের উভয় পার্শ্বস্থিত দৃশ্য অতিশয় রমণীয় ছিল। সুনীল অম্বর দর্শনে মনে হইল যেন ইতিপূর্ব্বে আর কখন এত পরিষ্কার আকাশ দেখি নাই! একটী তৃণাচ্ছাদিত প্রান্তর দেখিয়া ভ্রম হইল, যেন হরিৎ মখমলের গালিচা পাতা রহিয়াছে। ভ্রমণ কালে আমার বোধ হইতেছিল, যেন কোমল মনদের উপর বেড়াইতেছি,—ভূমির দিকে দৃপাত করিয়া দেখি, পথটি শৈবাল ও বিবিধ পুষ্পে আবৃত ! আমি তখন সানন্দে বলিয়া উঠিলাম, “আহা! কি সুন্দর!”\nভগিনী সারা জিজ্ঞাসা করিলেন, “আপনি এ সব পছন্দ করেন কি?” (আমি তাঁহাকে ‘ভগিনী সারা’ই বলিতে থাকিলাম, এবং তিনিও আমার নাম ধরিয়া সম্বোধন করিতেছিলেন।) “হা এসব দেখিতে বড়ই চমৎকার। কিন্তু আমি এ সুকুমার কুসুমস্তবক পদদলিত করিতে চাই না।” “সে জন্য ভাবিবেন না, প্রিয় সুলতানা আপনার পদস্পর্শে এ ফুলের কোন ক্ষতি হইবে না। এগুলি বিশেষ এক জাতীয় ফুল, ইহা রাজপথেই রোপণ করা হয়।”\nদুইধারে পুষ্পচূড়াধারী পাদপশ্রেণী সহাস্যে শাখা দোলাইয়া দোলাইয়া যেন আমার অভ্যর্থনা করিতেছিল। দূরাগত কেতকী-সৌরভে দিক্ পরিপূরিত ছিল। সে সৌন্দর্য্য ভাষায় ব্যক্ত করা দুঃসাধ্য—আমি মুগ্ধ নয়নে চাহিয়া দেখিতে দেখিতে বলিলাম, “সমস্ত নগরখানি একটি কুঞ্জ ভবনের মত দেখায়! যেন ইহা প্রকৃতি-রাণীর লীলাকানন! আপনাদের উদ্যানরচনা-নৈপুণ্য অত্যন্ত প্রশংসনীয়।” “ভারতবাসী ইচ্ছা করিলে কলিকাতাকে ইহা অপেক্ষা অধিক সুন্দর পুষ্পোদ্যানে পরিণত করিতে পারেন!”\n“তাঁহাদিগকে অনেক গুরুতর কার্য্য করিতে হয়, তাঁহারা কেবল উপবনের উন্নতিকল্পে অধিক সময় ব্যয় করা অনাবশ্যক মনে করিবেন।”\n“ইহা ছাড়া তাঁহারা আর কি বলিতে পারেন? জানেন ত অলসেরা অতিশয় বাক্‌পটু হয়!”\nআমার বড় আশ্চর্যবোধ হইতেছিল, সে দেশের পুরুষেরা কোথায় থাকে? রাজপথে শতাধিক ললনা দেখিলাম, কিন্তু পুরুষ বলিতে একটি বালক পর্য্যন্ত দৃষ্টিগোচর হইল না। শেষে কৌতূহল গোপন করিতে না পারিয়া জিজ্ঞাসা করিলাম, “পুরুষেরা কোথায়?”\nউত্তর পাইলাম, “যেখানে তাহাদের থাকা উচিত সেইখানে, অর্থাৎ তাহাদের উপযুক্ত স্থানে।”\nভাবিলাম, তাহাদের “উপযুক্ত স্থান” আবার কোথায়, আকাশে না পাতালে? পুনরায় বলিলাম, “মাফ করিবেন, আপনার কথা ভালমতে বুঝিতে পারিলাম না। তাহাদের ‘উপযুক্ত স্থানের’ অর্থ কি?”\n“ওহো! আমার কি ভ্রম! আপনি আমাদের নিয়ম আচার জ্ঞাত নহেন, একথা আমার মনেই ছিল না। এ দেশে পুরুষজাতি গৃহাভ্যন্তরে অবরুদ্ধ থাকে।”\n“কি ! যেমন আমরা অন্তঃপুরে থাকি, সেইরূপ তাঁহারাও থাকেন না কি?”\n“হাঁ, ঠিক তদ্রূপই।”\n“বাঃ! কি আশ্চর্য্য ব্যাপার!” বলিয়া আমি উচ্চহাস্য করিলাম। ভগিনী সারাও হাসিলেন! আমি প্রাণে বড় আরাম পাইলাম; — পৃথিবীতে অন্ততঃ এমন একটি দেশও আছে, যেখানে পুরুষজাতি অন্তঃপুরে অবরুদ্ধ থাকে ! ইহা ভাবিয়া অনেকটা সান্ত্বনা অনুভব করা গেল !\nতিনি বলিলেন, “ইহা কেমন অন্যায়, যে নিরীহ রমণী অন্তঃপুরে আবদ্ধা থাকে, আর পুরুষেরা মুক্ত স্বাধীনতা ভোগ করে। কি বলেন, সুলতানা, আপনি ইহা অন্যায় মনে করেন না?”\nআমি আজন্ম অন্তঃপুরবাসিনী, আমি এ প্রথাকে অন্যায় মনে করিব কিরূপে? প্রকাশ্যে বলিলাম,—“অন্যায় কিসের? রমণী স্বভাবতঃ দুর্ব্বলা, তাহাদের পক্ষে অন্তঃপুরের বাহিরে থাকা নিরাপদ নহে।”\n“হাঁ, নিরাপদ নহে ততদিন,— যতদিন পুরুষজাতি বাহিরে থাকে ! তা কোন বন্য জন্তু কোন একটা গ্রামে আসিয়া পড়িলেও ত সে গ্রামখানি নিরাপদ থাকে না। কি বলেন?” “তাহা ঠিক; হিংস্রজন্তুটা ধরা না পড়া পর্য্যন্ত গ্রামটি নিরাপদ হইতে পারে না।”\n“মনে করুন, কতকগুলি পাগল যদি বাতুলাশ্রম হইতে বাহির হইয়া পড়ে, আর তাহারা অশ্ব, গবাদি—এমন কি ভাল মানুষের প্রতিও নানা প্রকার উপদ্রব উৎপীড়ন আরম্ভ করে, তবে ভারতবর্ষের লোকে কি করিবে?”\n“তবে তাহারা পাগলগুলিকে ধরিয়া পুনরায় বাতুলাগারে আবদ্ধ করিতে প্রয়াস পাইবে।” “বেশ বুদ্ধিমান লোককে বাতুলালয়ে আবদ্ধ রাখিয়া দেশের সমস্ত পাগলকে মুক্তি ‘ওয়াটা বোধ হয় আপনি ন্যায়সঙ্গত মনে করেন না?”\n“অবশ্যই না ! শান্তশিষ্ট লোককে বন্দী করিয়া পাগলকে মুক্তি দিবে কে?”\n“কিন্তু কার্য্যতঃ আপনাদের দেশে আমরা ইহাই দেখিতে পাই! পুরুষেরা—যাহারা নানা প্রকার দুষ্টামী করে, বা অন্ততঃ করিতে সক্ষম, তাহারা দিব্য স্বাধীনতা ভোগ করে, আর নিরীহ কোমলাঙ্গী অবলারা বন্দিনী থাকে অশিক্ষিত অমার্জ্জিতরুচি পুরুষেরা বিনা শৃঙ্খলে থাকিবার উপযুক্ত নহে। আপনারা কিরূপে তাহাদিগকে মুক্তি দিয়া নিশ্চিন্ত থাকেন?”\nসুলতানা’স ড্রিম নিয়া Chitra Ganesh’র আঁকা ছবি।\n“জানেন, ভগিনী সারা! সামাজিক বিধিব্যবস্থার উপর আমাদের কোন হাত নাই। ভারতে পুরুষজাতি প্রভু,—তাহারা সমুদয় সুখ সুবিধা ও প্রভুত্ব আপনাদের জন্য হস্তগত করিয়া ফেলিয়াছে, আর সরলা অবলাকে অন্তঃপুর রূপ পিঞ্জরে আবদ্ধ রাখিয়াছে ! উড়িতে শিখিবার পূর্ব্বেই আমাদের ডানা কাটিয়া দেওয়া হয়—তদ্ব্যতীত সামাজিক রীতিনীতির কত শত কঠিন শৃঙ্খল পদে পদে জড়াইয়া আছে।”\n“তাই ত ! আমার বলিতে ইচ্ছা হয়,–‘দোষ কার, বন্দী হয় কে !’ কিন্তু বলি, আপনারা ওসব নিগড় পরেন কেন?”\n“না পরিয়া করি কি?‘জোর যার মুলুক তার’; যাহার বল বেশী, সেই স্বামিত্ব করিবে— ইহা অনিবাৰ্য্য।”\n“কেবল শারীরিক বল বেশী হইলেই কেহ প্রভুত্ব করিবে, ইহা আমরা স্বীকার করি না। সিংহ কি বলে বিক্রমে মানবাপেক্ষা শ্রেষ্ঠ নহে? তাই বলিয়া কি কেশরী মানবজাতির উপর প্রভুত্ব করিবে? আপনাদের কর্ত্তব্যের ত্রুটী হইয়াছে, সন্দেহ নাই। আপনারা সমাজের উপর কর্তৃত্ব ছাড়িয়া একাধারে নিজের প্রতি অত্যাচার এবং স্বদেশের অনিষ্ট দুই–ই করিয়াছেন। আপনাদের কল্যাণে সমাজ আরও উন্নত হইত—আপনাদের সাহায্য অভাবে সমাজ অৰ্দ্ধেক শক্তি হারাইয়া দুর্ব্বল ও অবনত হইয়া পড়িয়াছে।” “শুনুন ভগিনী সারা! যদি আমরাই সংসারের সমুদয় কার্য্য করি, তবে পুরুষেরা কি করিবে?”\n“তাহারা কিছুই করিবে না, তাহারা কোন ভাল কাজের উপযুক্ত নহে। তাহাদিগকে ধরিয়া অন্তঃপুরে বন্দী করিয়া রাখুন।”\n“কিন্তু ক্ষমতাশালী নরবরদিগকে চতুষ্প্রাচীরের অভ্যন্তরে বন্দী করা কি সম্ভব, না সহজ ব্যাপার? আর তাহা যদিই সাধিত হয়, তবে দেশের যাবতীয় কার্য্য-যথা রাজকার্য্য, বাণিজ্য ইত্যাদি—সকল কাজই অন্তঃপুরে আশ্রয় গ্রহণ করিবে যে!”\nএবার ভগিনী সারা কিছু উত্তর দিলেন না; সম্ভবতঃ আমার ন্যায় অজ্ঞানতমসাচ্ছন্ন অবলার সহিত তর্ক করা তিনি অনাবশ্যক মনে করিলেন !\nক্রমে আমরা ভগিনী সারার গৃহতোরণে উপনীত হইলাম। দেখিলাম, বাড়ীখানি একটি বৃহৎ হৃদয়াকৃতি উদ্যানের মধ্যস্থলে অবস্থিত। এ ভাবটি কি চমৎকার!—ধরিত্রী জননীর হৃদয়ে মানবের বাসভবন! বাড়ী বলিতে, একটি টীনের বাঙ্গালা মাত্র, কিন্তু সৌন্দর্য্যে ও নৈপুণ্যে ইহার নিকট আমাদের দেশের বড় বড় রাজপ্রাসাদ পরাজিত! সাজ সজ্জা কেমন নয়নাভিরাম ছিল, তাহা ভাষায় বর্ণনীয় নহে তাহা কেবল দেখিবার জিনিস !\nআমরা উভয়ে পাশাপাশি উপবেশন করিলাম। তিনি সেলাই করিতে আরম্ভ করিলেন; একটি খঞ্চিপোষে রেশমের কাজ করা হইতেছিল। তিনি আমাকে জিজ্ঞাসা করিলেন, আমিও সেলাই জানি কি না। আমি বলিলাম, –\n“আমরা অন্তঃপুরে থাকি, সেলাই ব্যতীত অন্য কাজ জানি না।”\n“কিন্তু এদেশের অন্তঃপুরবাসীদের হাতে আমরা কারচোবের কাজ দিয়া বিশ্বাস করিতে পারি না!” এই বলিয়া তিনি হাসিলেন; “পুরুষদের এতখানি সহিষ্ণুতা কই, যে তাহারা ধৈর্য্যের সহিত ছুঁচে সুতা পরাইবে?”\nতাহা শুনিয়া আমি বলিলাম, “তবে কি কারচোবের কাজগুলি সব আপনিই করিয়াছেন?” তাহার ঘরে বিবিধ ত্রিপদীর উপর নানা প্রকার সলমা চুমকির কারুকার্য্যখচিত বস্ত্রাবরণ ছিল।\nতিনি বলিলেন, “হাঁ, এ সব আমারই স্বহস্ত প্রস্তুত।”\n“আপনি কিরূপে সময় পান? আপনাকে ত আফিসের কাজও করিতে হয়, না? কি বলেন?”\n“হা। তা আমি সমস্ত দিন রসায়নাগারে আবদ্ধ থাকি না। আমি দুই ঘণ্টায় দৈনিক কৰ্ত্তব্য শেষ করি।” “দুই ঘণ্টায় ! আপনি একি বলেন?—দুই ঘণ্টায় আপনার কার্য্য শেষ হয় ! আমাদের দেশে রাজকর্মচারীগণ—যেমন মাজিষ্ট্রেট, মুন্সেফ, জজ প্রভৃতি প্রতিদিন ৭ ঘণ্টা কাজ করিয়া থাকেন।”\n“আমি ভারতের রাজপুরুষদের কার্য্যপ্রণালী দেখিয়াছি। আপনি কি মনে করেন, যে তাঁহারা সাত আট ঘণ্টাকাল অনবরত কাজ করেন?”\n“নিশ্চয় ! বরং এতদপেক্ষা অধিক পরিশ্রমই করেন।”\n“না প্রিয় সুলতানা ! ইহা আপনার ভ্রম! তাঁহারা অলসভাবে বেত্রাসনে বসিয়া ধূমপানে সময় অতিবাহিত করেন! কেহ আবার আফিসে থাকিয়া ক্রমাগত দুই তিনটি চুরুট ধ্বংস করেন। তাঁহারা মুখে যত বলেন, কাৰ্যতঃ তত করেন না। রাজপুরুষেরা যদি কিছু করেন ত তাহা এই, যে কেবল তাঁহাদের নিম্নতম কর্মচারীদের ছিদ্রান্বেষণ মনে করুন একটি চুরুট ভস্মীভূত হইতে অৰ্দ্ধঘণ্টা সময় লাগে, আর কেহ দৈনিক ১২টি চুরুট ধ্বংস করেন, তবে সে ভদ্রলোকটি প্রতিদিন ধূমপানে মাত্র ছয় ঘণ্টা সময় ব্যয় করেন !”\nতাই ত! অথচ ভ্রাতৃমহোদয়গণ জীবিকা অর্জ্জন করেন, এই অহঙ্কারেই বাঁচেন না ! ভগিনী সারার সহিত বিবিধ প্রসঙ্গ হইল। শুনিলাম, তাঁহাদের নারীস্থান কখনও মহামারী রোগে আক্রান্ত হয় না। আর তাঁহারা আমাদের ন্যায় হুলধর মশার দংশনেও অধীর হন না ! বিশেষ একটি কথা শুনিয়া আমি অত্যন্ত বিস্মিত হইলাম,–নারীস্থানে নাকি কাহারও অকাল মৃত্যু হয় না। তবে বিশেষ কোন দুর্ঘটনা হইলে লোকে অপ্রাপ্ত বয়সে মরে, সে স্বতন্ত্র কথা। ভগিনী সারা আবার হিন্দুস্থানের অসংখ্য শিশুর মৃত্যু সংবাদে অবাক হইলেন। তাঁহার মতে যেন এই ঘটনা সৰ্ব্বাপেক্ষা অসম্ভব। তিনি বলিলেন, যে প্রদীপ সবে মাত্র তৈল সলিতা যোগে জ্বলিতে আরম্ভ করিয়াছে, সে কেন (তৈল বর্ত্তমানে) নিৰ্ব্বাপিত হইবে? যে নব কিশলয় সবে মাত্র অঙ্কুরিত হইয়াছে, সে কেন পূর্ণতা প্রাপ্তির পূর্ব্বে ঝরিবে !\nভারতের প্লেগ সম্বন্ধেও অনেক কথা হইল; তিনি বলিলেন, “প্লেগ টেলেগ কিছুই নহে—কেবল দুর্ভিক্ষপ্রপীড়িত লোকেরা নানা রোগের আধার হইয়া পড়ে। একটু অনুধাবন করিলে স্পষ্ট প্রতীয়মান হয়, গ্রাম অপেক্ষা নগরে প্লেগ বেশী,—নগরের ধনী অপেক্ষা নির্ধনের ঘরে প্লেগ বেশী হয়, এবং প্লেগে দরিদ্র পুরুষ অপেক্ষা দরিদ্র রমণী অধিক মারা যায়। সুতরাং বেশ বুঝা যায়, প্লেগের মূল কোথায়—মূল কারণ ঐ অন্নাভাব। আমাদের এখানে প্লেগ বা ম্যালেরিয়া আসুক ত দেখি !”\nতাই ত, ধনধান্যপূর্ণা নারীস্থানে ম্যালেরিয়া কিম্বা প্লেগের অত্যাচার হইবে কেন? প্লীহা স্ফীত উদর ম্যালেরিয়াক্লিষ্ট বাঙ্গালায় দরিদ্রদিগের অবস্থা স্মরণ করিয়া আমি নীরবে দীর্ঘনিশ্বাস ত্যাগ করিলাম।\nঅতঃপর তিনি আমাকে তাঁহাদের রন্ধনশালা দেখাইবার জন্য লইয়া গেলেন। অবশ্য যথাবিধি পর্দা করিয়া যাওয়া হইয়াছিল ! একি রন্ধন গৃহ, না নন্দন কানন? রন্ধনশালার চতুৰ্দ্দিকে মনোরম সবজী বাগান এবং নানাপ্রকার তরিতরকারীর লতাগুল্মে পরিপূর্ণ। ঘরের ভিতর ধূম বা ইন্ধনের কোন চিহ্ন নাই,—মেজেখানি অমল ধবল মর্ম্মর প্রস্তর নির্মিত ; মুক্ত বাতায়নগুলি সদ্য প্রস্ফুটিত পুষ্পদামে সুসজ্জিত! আমি সবিস্ময়ে জিজ্ঞাসা করিলাম, –\n“আপনারা রাধেন কিরূপে? কোথাও ত অগ্নি জ্বালিবার স্থান দেখিতেছি না?”\nতিনি বলিলেন, “সূর্য্যোত্তাপে রান্না হয়।” অতঃপর কি প্রকারে সৌরকর একটা নলের ভিতর দিয়া আইসে, সেই নলটা তিনি আমাকে দেখাইলেন। কেবল ইহাই নহে; তিনি তৎক্ষণাৎ এক পাত্র ব্যঞ্জন (যাহা পূর্ব্ব হইতে তথায় রন্ধনের নিমিত্ত প্রস্তুত ছিল) রাধিয়া আমাকে সেই অদ্ভুত রন্ধন প্রণালী দেখাইলেন।\nআমি কৌতূহলাক্রান্ত হইয়া জিজ্ঞাসা করিলাম, “আপনারা সৌরোত্তাপ সংগ্রহ করেন কি প্রকারে?”\nভগিনী বলিলেন, “কিরূপে সৌরকর আমাদের করায়ত্ত হইয়াছে, তাহার ইতিহাস শুনিবেন? ত্রিশ বৎসর পূর্ব্বে যখন আমাদের বর্তমান মহারাণী সিংহাসন প্রাপ্ত হন, তখন তিনি ত্রয়োদশ বর্ষীয়া বালিকা ছিলেন। তিনি নামতঃ রাণী ছিলেন, প্রকৃতপক্ষে প্রধান মন্ত্রী রাজ্যশাসন করিতেন।\n“মহারাণী বাল্যকাল হইতেই বিজ্ঞান চর্চ্চা করিতে ভালবাসিতেন। সাধারণ রাজকন্যাদের ন্যায় তিনি বৃথা সময় যাপন করিতেন না। একদিন তাঁহার খেয়াল হইল, যে তাহার রাজ্যের সমুদয় স্ত্রীলোকই সুশিক্ষা প্রাপ্ত হউক। মহারাণীর খেয়াল,—সে খেয়াল তৎক্ষণাৎ কার্য্যে পরিণত হইল! অচিরে গবর্ণমেন্ট পক্ষ হইতে অসংখ্য বালিকা স্কুল স্থাপিত হইল। এমন কি পল্লীগ্রামেও উচ্চশিক্ষার অমিয় স্রোত প্রবাহিত হইল। শিক্ষার বিমল জ্যোতিতে কুসংস্কাররূপ অন্ধকার তিরোহিত হইতে লাগিল, এবং বাল্যবিবাহ প্রথাও রহিত হইল। একুশ বৎসর বয়ঃক্রমের পূর্ব্বে কোন কন্যার বিবাহ হইতে পারিবে না এই আইন হইল। আর এক কথা, এই পরিবর্তনের পূর্ব্বে আমরাও আপনাদের মত কঠোর অবরোধে বন্দিনী থাকিতাম।”\nসুলতানা’স ড্রিম নিয়া Chitra Ganesh’র আঁকা ছবি\n“এখন কিন্তু বিপরীত অবস্থা!” এই বলিয়া আমি হাসিলাম।\n“কিন্তু স্ত্রীলোক ও পুরুষের মধ্যে ব্যবধান ত সেই প্রকারই আছে ! কতকদিন তাঁহারা বাহিরে, আমরা ঘরে ছিলাম ; এখন তাঁহারা ঘরে, আমরা বাহিরে আছি! পরিবর্তন প্রকৃতিরই নিয়ম ! কয়েক বৎসরের মধ্যে আমাদের স্বতন্ত্র বিশ্ববিদ্যালয় হইল; তথায় বালকদের প্রবেশ নিষেধ ছিল।”\n“আমাদের পৃষ্ঠপোষিকা স্বয়ং মহারাণী, – আর কি কোন অভাব থাকিতে পারে? অবলাগণ অত্যন্ত নিবিষ্টচিত্তে বিজ্ঞান আলোচনা আরম্ভ করিলেন। এই সময় রাজধানীর একতর বিশ্ববিদ্যালয়ের মহিলা প্রিন্সিপাল একটি অভিনব বেলুন নির্মাণ করিলেন ; এই বেলুনে কতকগুলি নল সংযোগ করা হইল। বেলুনটি শূন্যে মেঘের উপর স্থান করা গেল,—— বায়ুর আর্দ্রতা ঐ বেলুনে সংগ্রহ করিবার উপায় ছিল,–এইরূপে জলধরকে ফাঁকি দিয়া তাঁহারা বৃষ্টিজল করায়ত্ত করিলেন! বিদ্যালয়ের লোকেরা সর্ব্বদা ঐ বেলুনের সাহায্যে জল গ্রহণ করিত কি না, তাই আর মেঘমালায় আকাশ আচ্ছন্ন হইতে পারিত না। এই অদ্ভুত উপায়ে বুদ্ধিমতী লেডী প্রিন্সিপাল প্রাকৃতিক ঝড় বৃষ্টি নিবারণ করিলেন।”\n“বটে? তাই আপনাদের এখানে পথে কৰ্দ্দম দেখিলাম না!” কিন্তু আমি কিছুতেই বুঝিতে পারিলাম না,–নলের ভিতর বায়ুর আর্দ্রতা কিরূপে আবদ্ধ থাকিতে পারে; আর ঐরূপে বায়ু হইতে জল সংগ্রহ করাই বা কিরূপে সম্ভব? তিনি আমাকে ইহা বুঝাইতে অনেক চেষ্টা করিলেন, কিন্তু আমার যে বুদ্ধি !–তাহাতে আবার বিজ্ঞান রসায়নের সঙ্গে আমাদের (অর্থাৎ মোসলেম ললনাদের) কোন পুরুষে পরিচয় নাই! সুতরাং ভগিনী সারার ব্যাখ্যা কোন মতেই আমার বোধগম্য হইল না। যাহা হউক তিনি বলিয়া যাইতে লাগিলেন :—\n“দ্বিতীয় বিশ্ববিদ্যালয় এই জলধর বেলুন দর্শনে অতীব বিস্মিত হইল, — অতিহিংসায় ৩ (হিংসা বৃত্তিটা কি বাস্তবিক বড় দোষনীয়? কিন্তু হিংসা না থাকিলে প্রতিদ্বন্দিতার ইচ্ছা হয় কই? এই হিংসাই ত মানবকে উন্নতির দিকে আকর্ষণ করে। তবে দেশকাল ভেদে ঈর্ষায় পতন হয়, সত্য। তা যে কোন মনোবৃত্তির মাত্রাধিক্যেই অনিষ্ট হয়; সকল বিষয়েরই সীমা আছে।) তাহার উচ্চাকাঙ্ক্ষা সহস্রগুণ বৰ্দ্ধিত হইল। প্রিন্সিপাল মনস্থ করিলেন, যে এমন কিছু অসাধারণ বস্তু সৃষ্টি করা চাই, যাহাতে কাদম্বিনী-বিজয়ী বিদ্যালয়কে পরাভূত করা যায়! তাঁহারা অল্পকাল মধ্যে একটি যন্ত্র নির্ম্মাণ করিলেন, তদ্বারা সূর্যোত্তাপ সংগ্রহ করা যায়। কেবল ইহাই নহে, – তাঁহারা প্রচুর পরিমাণে ঐ উত্তাপ সংগ্রহ করিয়া রাখিতে এবং ইচ্ছামত যথা তথা বিতরণ করিতে পারেন।”\n“যৎকালে এদেশের রমণীবৃন্দ নানাবিধ বৈজ্ঞানিক অনুশীলনে নিযুক্ত ছিলেন, পুরুষেরা তখন সৈনিক বিভাগের বলবৃদ্ধির চেষ্টায় ছিলেন। যখন নরবীরগণ শুনিতে পাইলেন যে জেনানা বিশ্ববিদ্যালয়দ্বয় বায়ু হইতে জলগ্রহণ করিতে এবং সূর্য্যোত্তাপ সংগ্রহ করিতে পারে, তাহারা তাচ্ছিল্যের ভাবে হাসিলেন। এমন কি তাঁহারা বিদ্যালয়ের সমুদয় কাৰ্য্যপ্রণালীকে ‘স্বপ্ন-কল্পনা’ বলিয়া উপহাস করিতেও বিরত হন নাই।”\nআমি বলিলাম, “আপনাদের কার্য্যকলাপ বাস্তবিক অত্যন্ত বিস্ময়কর! কিন্তু এখন বলুন দেখি, আপনারা পুরুষদের কি প্রকারে অন্তঃপুরে বন্দী করিলেন? কোনরূপ ফাঁদ পাতিয়াছিলেন না কি?”\nভগিনী বলিলেন, “না।”\n“তাঁহারা যে নিজে ধরা দিবেন ইহাও ত সম্ভব নয়। মুক্ত স্বাধীনতায় জলাঞ্জলি দিয়া স্বেচ্ছায় চতুষ্প্রাচীরের অভ্যন্তরে বন্দী হইবে কোন্ পাগল? তবে অবশ্যই পুরুষেরা কোনরূপে আপনাদের দ্বারা পরাভূত হইয়াছিলেন।”\n“হাঁ, তাই বটে !”\n‘কে প্রথমে পুরুষ প্রবরদের পরাভূত করিল, সম্ভবতঃ কতিপয় নারীযোদ্ধা?”\n“না, এদেশের পুরুষদল বাহুবলে পরাস্ত হয় নাই।” “হাঁ,ইহা অসম্ভবও বটে, কারণ পুরুষের বাহু নারীর বাহু অপেক্ষা দুর্ব্বল নহে। তবে?”\n“তাহাদের মস্তিষ্কও ত রমণীর তুলনায় বৃহত্তর ও গুরুতর। না?— কি বলেন?” “মস্তিষ্ক গুরুতর হইলেই কি? হস্তীর মস্তিষ্কও ত মানবের তুলনায় বৃহৎ এবং ভারী, তবু ত মানুষ হস্তীকে শৃঙ্খলাবদ্ধ করিয়াছে !”\n“ঠিক ত! কিন্তু কি প্রকারে কর্তারা বন্দী হইলেন, এ কথা জানিবার জন্য আমি বড় উৎসুক হইয়াছি। শীঘ্র বলুন আর বিলম্ব সহে না !”\n“স্ত্রীলোকের মস্তিষ্ক পুরুষের অপেক্ষা ক্ষিপ্রকারী, এ কথা অনেকেই স্বীকার করেন। পুরুষ কোন সিদ্ধান্তে উপনীত হইবার পূর্ব্বে অনেক ভাবে—অনেক যুক্তি তর্কের সাহায্যে বিষয়টি বোধগম্য করে। কিন্তু রমণী বিনা চিন্তায় হঠাৎ সেই সিদ্ধান্তে উপনীত হয়। যাহা হউক, দশ বৎসর পূর্ব্বে যখন সৈনিক বিভাগের কর্মচারীগণ আমাদের বৈজ্ঞানিক গবেষণা ইত্যাদিকে ‘স্বপ্ন–কল্পনা’ বলিয়া উপহাস করিয়াছিলেন, তখন কতিপয় ছাত্রী তদুত্তরে কিছু বলিতে চাহিয়াছিলেন, কিন্তু উভয় বিশ্ববিদ্যালয়ের লেডী প্রিন্সিপালদ্বয় বাধা দিলেন। তাঁহারা বলিলেন, যে তোমরা বাক্যে উত্তর না দিয়া সুযোগ পাইলে কার্য্য দ্বারা উত্তর দিও। ঈশ্বর কৃপায় এই উত্তর দিবার সুযোগের জন্য ছাত্রীদিগকে অধিক দিন অপেক্ষা করিতে হয় নাই।”\n“ভারী আশ্চর্য্য!” আমি অতি আনন্দে আত্মসম্বরণ করিতে না পারিয়া করতালি দিয়া বলিলাম, “এখন দাম্ভিক ভদ্রলোকেরা অন্তঃপুরে বসিয়া ‘স্বপ্ন কল্পনায়’ বিভোর রহিয়াছেন!”\nভগিনী সারা বলিয়া যাইতে লাগিলেন,—\n“কিছুদিন পরে কয়েকজন বিদেশী লোক এদেশে আসিয়া আশ্রয় লইল। তাহারা কোন প্রকার রাজনৈতিক অপরাধে অভিযুক্ত ছিল। তাহাদের রাজা ন্যায়সঙ্গত সুশাসন বা সুবিচারের পক্ষপাতী ছিলেন না, তিনি কেবল স্বামীত্ব ও অপ্রতিহত বিক্রম প্রকাশে তৎপর ছিলেন। তিনি আমাদের সহৃদয়া মহারাণীকে ঐ আসামী ধরিয়া দিতে অনুরোধ করিলেন। কিন্তু মহারাণীত দয়া প্রতিমা জননীর জাতি—সুতরাং তিনি তাঁহার আশ্রিত হতভাগ্যদিগকে ক্রুদ্ধ রাজার শোণিত-পিপাসা নিবৃত্তির জন্য ধরিয়া দিলেন না। প্রবল ক্ষমতাশালী রাজা ইহাতে ক্রোধান্ধ হইয়া আমাদের সহিত যুদ্ধ করিতে প্রস্তুত হইলেন।\n“আমাদের রণসজ্জাও প্রস্তুত ছিল, সৈন্য সেনানীগণও নিশ্চিন্ত ছিলেন না। তাঁহারা বীরোচিত উৎসাহে শত্রুর সম্মুখীন হইলেন। তুমুল সংগ্রাম বাধিল—রক্ত গঙ্গায় দেশ ডুবিয়া গেল ! প্রতিদিন যোদ্ধাগণ অম্লাণ বদনে পতঙ্গপ্রায় সমরানলে প্রাণ বিসর্জ্জন দিতে লাগিল।\n“কিন্তু শত্রুপক্ষ অত্যন্ত প্রবল ছিল, তাহাদের গতিরোধ করা অসম্ভব হইয়া পড়িল। আমাদের সেনাদল প্রাণপণে কেশরীবিক্রমে যুদ্ধ করিয়াও শনৈঃ শনৈঃ পশ্চাত্ত্বর্ত্তী হইতে লাগিল, এবং শত্রুগণ ক্রমশঃ অগ্রসর হইল। “কেবল বেতনভোগী সেনা কেন, দেশের ইতর ভদ্র—সকল লোকই যুদ্ধক্ষেত্রে উপস্থিত হইল। এমন কি ৬০ বৎসরের বৃদ্ধ হইতে ষোড়শবর্ষীয় বালক পর্য্যন্ত সমরশায়ী হইতে চলিল।\nকতিপয় প্রধান সেনাপতি নিহত হইলেন; অসংখ্য সেনা প্রাণ হারাইল; অবশিষ্ট যোদ্ধাগণ বিতাড়িত হইয়া পৃষ্ঠপ্রদর্শনে বাধ্য হইল। শত্রু এখন রাজধানী হইতে মাত্র ১২/১৩ ক্রোশ দূরে অবস্থিত—আর দুই চারি দিবসের যুদ্ধের পরেই তাহারা রাজধানী আক্রমণ করিবে। “এই সঙ্কট সময়ে সম্রাজ্ঞী জনকতক বুদ্ধিমতী মহিলাকে লইয়া সভা আহবান করিলেন। এখন কি করা কর্ত্তব্য ইহাই সভার আলোচ্য বিষয় ছিল।\n“কেহ প্রস্তাব করিলেন যে, রীতিমত যুদ্ধ করিতে যাইবেন; অন্য দল বলিলেন যে, ইহা অসম্ভব—কারণ একে ত অবলারা সমরনৈপুণ্যে অনভিজ্ঞ, তাহাতে আবার কৃপাণ, তোষাদান, বন্দুক ধারণেও অক্ষমা; তৃতীয় দল বলিলেন, যে যুদ্ধনৈপুণ্য দূরে থাকুক— রমণীর শারীরিক দুর্ব্বলতাই প্রধান অন্তরায়।\n“মহারাণী বলিলেন, ‘যদি আপনারা বাহুবলে দেশ রক্ষা করিতে না পারেন, তবে মস্তিষ্ক বলে দেশ রক্ষার চেষ্টা করুন।’\n“সকলে নিরুত্তর ; সভাস্থল নীরব। মহারাণী মৌনভঙ্গ করিয়া পুনরায় বলিলেন, ‘যদি দেশ ও সম্ভ্রম রক্ষা করিতে না পারি, তবে আমি নিশ্চয় আত্মহত্যা করিব।”\n“এইবার দ্বিতীয় বিশ্ববিদ্যালয়ের লেডী প্রিন্সিপাল (যিনি সৌরকর করায়ত্ত করিয়াছেন) উত্তর দিলেন। তিনি এতক্ষণ নীরবে চিন্তা করেিতছিলেন–এখন অতি ধীরে গম্ভীরভাবে বলিলেন যে, বিজয় লাভের আশা ভরসা ত নাই, শত্রু প্রায় গৃহতোরণে। তবে তিনি একটি সঙ্কল্প স্থির করিয়াছেন—যদি এই উপায়ে শত্রু পরাজিত হয়, তবে ত সুখের বিষয়। এই উপায় ইতিপূর্ব্বে আর কেহ অবলম্বন করে নাই–তিনিই প্রথমে এই উপায়ে শত্রু জয়ের চেষ্টা করিবেন। এই তাহার শেষ চেষ্টা—যদি ইহাতে কৃতকাৰ্য্য হওয়া না যায় তবে অবশ্য সকলে আত্মহত্যা করিবেন। উপস্থিত মহিলাবৃন্দ দৃঢ় প্রতিজ্ঞা করিলেন যে, তাঁহারা কিছুতেই দাসত্ব শৃঙ্খল পরিবেন না। সেই গভীর নিস্তব্ধ রজনীতে মহারাণীর সভাগৃহ অবলাকণ্ঠের প্রতিজ্ঞা—ধ্বনিতে পুনঃ পুনঃ প্রতিধ্বনিত হইল। প্রতিধ্বনি ততোধিক উল্লাসের স্বরে বলিল, ঝাত্মহত্যা করিব!’ সে যেন ততোধিক তেজোব্যঞ্জক স্বরে বলিল, ‘বিদেশীয় অধীনতা স্বীকার করিব না!”\n“সম্রাজ্ঞী তাঁহাদিগকে আন্তরিক ধন্যবাদ দিলেন, এবং লেডী প্রিন্সিপালকে তাঁহার নূতন উপায় অবলম্বন করিতে অনুরোধ করিলেন।\n“লেডী প্রিন্সিপাল পুনরায় দণ্ডায়মান হইয়া সসম্ভ্রমে বলিলেন, ‘আমরা যুদ্ধযাত্রা করিবার পূর্ব্বে পুরুষদের অন্তঃপুরে প্রবেশ করা উচিত। আমি পর্দ্দার অনুরোধে এই প্রার্থনা করি।” মহারাণী উত্তর করিলেন, ‘অবশ্য! তাহা ত হইবেই।’\n“পর দিন মহারাণীর আদেশপত্রে দেশের পুরুষদিগকে জ্ঞাপন করা হইল যে, অবলারা যুদ্ধযাত্রা করিবেন, সে জন্য সমস্ত নগরে পর্দ্দা হওয়া উচিত। সুতরাং স্বদেশ ও স্বাধীনতা রক্ষার অনুরোধে পুরুষদের অন্তঃপুরে থাকিতে হইবে।\n“অবলার যুদ্ধযাত্রার কথা শুনিয়া ভদ্রলোকেরা প্রথমে হাস্য সম্বরণ করিতে পারিলেন না ; পরে ভাবিলেন, ‘মন্দ কি?’ তাঁহারা আহত এবং অত্যন্ত শ্রান্ত ক্লান্ত ছিলেন—যুদ্ধে আর রুচি ছিল না, কাজেই মহারাণীর এই আদেশকে তাঁহারা ঈশ্বর প্রেরিত শুভ আশীর্ব্বাদ মনে করিলেন। মহারাণীকে ভক্তিসহকারে নমস্কার করিয়া তাঁহারা বিনা বাক্যব্যয়ে অন্তঃপুরে আশ্রয় লইলেন ! তাহাদের দৃঢ় বিশ্বাস ছিল যে, দেশরক্ষার কোন আশা নাই—মরণ ভিন্ন গত্যন্তর নাই। দেশের ভক্তিমতী কন্যাগণ সমরচ্ছলে মৃত্যু আলিঙ্গন করিতে যাইতেছেন, তাঁহাদের এ অন্তিম বাসনায় বাধা দেওয়ার প্রয়োজন কি? শেষটা কি হয় দেখিয়া দেশভক্ত সম্ভ্রান্ত পুরুষগণও আত্মহত্যা করিবেন।\n“অতঃপর লেডী প্রিন্সিপাল দুই সহস্র ছাত্রী সমভিব্যাহারে সমর প্রাঙ্গণাভিমুখে যাত্রা করিলেন—”\nআমি বাধা দিয়া বলিলাম, “দেশের পুরুষদিগকে ত পর্দ্দার অনুরোধে জেনানায় বন্দী করিলেন, যুদ্ধক্ষেত্রে শত্রুপক্ষের বিরুদ্ধে পর্দ্দার আয়োজন করিলেন কিরূপে? উচ্চ প্রাচীরের ছিদ্র দিয়া গুলিবর্ষণ করিয়াছিলেন না কি?” “না ভাই! বন্দুক-গুলি ত নারী যোদ্ধাদের সঙ্গে ছিল না, অস্ত্রদ্বারা যুদ্ধজয়ের সম্ভাবনা থাকিলে আর বিদ্যালয়ের ছাত্রীর প্রয়োজন ছিল কি? আর শত্রুর বিরুদ্ধে পর্দ্দার বন্দোবস্ত করিবার আবশ্যক ছিল না– যেহেতু তাহারা অনেক দূরে ছিল; বিশেষতঃ তাহারা আমাদের দিকে দৃষ্টিপাত করিতেই অক্ষম ছিল।”\nআমি রঙ্গ করিয়া বলিলাম,— “হয়ত রণভূমে মূর্ত্তিমতী সৌদামিনীদের প্রভা দর্শনে তাহাদের নয়ন ঝলসিয়া গিয়াছিল—” “তাহাদের নয়ন ঝলসিয়াছিল সত্য, কিন্তু সৌদামিনীর প্রভায় নয়, স্বয়ং তপনের প্রখর কিরণে!”\n“বটে? কি প্রকারে? আর আপনারা বিনা অস্ত্রে যুদ্ধ করিলেন কিরূপে?”\n“যোদ্ধাদের সঙ্গে সেই সূর্য্যোত্তাপ সংগ্রহের যন্ত্র ছিল মাত্র। আপনি কখনও ষ্টীমারের সার্চলাইট (Search light) দেখিয়াছেন কি?”\nসুলতানা’স ড্রিম নিয়া আঁকা Chitra Ganesh’র ছবি\n“তবে মনে করুন, আমাদের সঙ্গে অন্যূন দ্বিসহস্র সার্চলাইট ছিল,— অবশ্য সে যন্ত্রগুলি ঠিক সার্চলাইটের মত নয়, তবে অনেকটা সাদৃশ্য আছে; কেবল আপনাকে বুঝাইবার জন্য * তাহাকে ‘সার্চলাইট’ বলিতেছি। ষ্টীমারের সার্চলাইটে উত্তাপের প্রাখর্য্য থাকে না, কিন্তু আমাদের সার্চলাইেট ভয়ানক উত্তাপ ছিল। ছাত্রীগণ যখন সেই সার্চলাইটের কেন্দ্রীভূত উত্তাপ-রশ্মি শত্রুর দিকে পরিচালিত করিলেন,—তখন তাহারা হয় ত ভাবিয়াছিল, একি ব্যাপার ! শত সহস্র সূর্য্য মর্ত্তে অবতীর্ণ ! সে উগ্র উত্তাপ ও আলোক সহ্য করিতে না পারিয়া শত্রুগণ দিগ্‌বিদিগ্ জ্ঞানশূন্য হইয়া পলায়ন করিল! নারীর হস্তে একটি লোকেরও মৃত্যু হয় নাই—একবিন্দু নরশোণিতেও বসুন্ধরা কলঙ্কিত হয় নাই—অথচ শত্রু পরাজিত হইল!\nতাহারা প্রস্থান করিলে পর তাহাদের সমুদয় অস্ত্রশস্ত্র সূর্য্যকিরণে দগ্ধ করা গেল।” আমি বিস্ময়ে অভিভূত হইয়া বলিলাম, “যদি বারুদ দগ্ধকালে ভয়ানক দুর্ঘটনা হইয়া আপনাদের কোন অনিষ্ট হইত।”\n“আমাদের অনিষ্টের সম্ভাবনা ছিল না, কারণ বারুদ ছিল বহুদূরে। আমরা রাজধানীতে থাকিয়াই সার্চলাইটের তীব্র উত্তাপ প্রেরণ করিয়াছিলাম। তবু অতিরিক্ত সতর্কতার জন্য জলধর বেলুন সঙ্গে রাখা হইয়াছিল। তদবধি আর কোন প্রতিবেশী রাজা মহারাজা আমাদের দেশ আক্রমণ করিতে আইসেন নাই।”\n“তার পর পুরুষ-প্রবরেরা অন্তঃপুরের বাহিরে আসিতে চেষ্টা করেন নাই কি?”\n“হাঁ, তাঁহারা মুক্তি পাইতে চেষ্টা করিয়াছিলেন। কতিপয় পুলিশ কমিশনার ও জেলার ম্যাজিষ্ট্রেট এই মৰ্ম্মে মহারাণীসমীপে আবেদন করিয়াছিলেন, যে যুদ্ধে অকৃতকার্য্য হওয়ার দোষে সমর-বিভাগের কর্মচারীগণই দোষী, সেজন্য তাঁহাদিগকে বন্দী করা ন্যায় সঙ্গত হইয়াছে ; কিন্তু অপর রাজপুরুষেরা ত কদাচ কর্তব্যে অবহেলা করেন নাই, তবে তাঁহারা অন্তঃপুর কারাগারে বন্দী থাকিবেন কেন? তাঁহাদের পুনরায় স্ব স্ব কার্য্যে নিযুক্ত করিতে আজ্ঞা হউক।”\n“মহারাণী তাঁহাদিগকে জানাইলেন, যে যদি আবার কখনও রাজকার্য্যে তাঁহাদের সহায়তার আবশ্যক হয় তবে তাহাদিগকে যথাবিধি কার্য্যে নিযুক্ত করা যাইবে। রাজ্যশাসন ব্যাপারে তাঁহাদের সাহায্যের প্রয়োজন না হওয়া পর্য্যন্ত তাঁহারা যেখানে আছেন, সেইখানে থাকুন।\nআমরা এই প্রথাকে ‘জোনানা’ না বলিয়া ‘মৰ্দ্দানা’ বলি।”\nআমি বলিলাম, “বেশ ত ! কিন্তু এক কথা,—পুলিশ ম্যাজিষ্ট্রেট ইত্যাদি ত ‘মৰ্দ্দানায়’ আছেন, আর চুরি ডাকাতির তদস্ত এবং হত্যাকাণ্ড প্রভৃতি অত্যাচার অনাচারের বিচার করে কে?” “যদবধি ‘মৰ্দ্দানা’ প্রথা প্রচলিত হইয়াছে, তদবধি এদেশে কোন প্রকার পাপ কিম্বা অপরাধ হয় নাই ; সেই জন্য আসামী গ্রেফতারের নিমিত্ত আর পুলিশের প্রয়োজন হয় না,— ফৌজদারী মোকদ্দমার জন্য ম্যাজিষ্ট্রেটেরও আবশ্যক নাই।”\n“তাই ত, আপনারা স্বয়ং শয়তানকেই ৪ (পুরুষ জাতিকে) শৃঙ্খলাবদ্ধ করিয়াছেন, আর দেশে শয়তানী ৫ (পাপ) থাকিবে কিরূপে! যদি কোন স্ত্রীলোক কখনও কোন বে-আইনী কাজ করে, তবে তাহাকে সংশোধন করা আপনাদের পক্ষে কঠিন নয়। যাহারা বিনা রক্তপাতে যুদ্ধজয় করিতে পারেন,— অপরাধ ও অপরাধীকে তাড়াইতে তাঁহাদের কতক্ষণ লাগিবে ?”\nঅতঃপর তিনি জিজ্ঞাসা করিলেন, “প্রিয় সুলতানা ! আপনি এইখানে আরও কিছুক্ষণ বসিবেন, না আমার বসিবার ঘরে চলিবেন?” আমি সহাস্যে বলিলাম, “আপনার রান্নাঘরটি রাণীর বসিবার ঘর অপেক্ষা কোন অংশে নিকৃষ্ট নয় ! কিন্তু কর্তাদের কাজ বন্ধ করিয়া এখানে আমাদের বসা অন্যায় ; আমি তাঁহাদের বে-দখল করিয়াছি বলিয়া হয় ত তাঁহারা আমাকে গালি দিতেছেন!” আমি ভগিনী সারার বসিবার ঘরে যাইবার সময় ইতস্ততঃ উদ্যানের সৌন্দর্য্য নিরীক্ষণ করিয়া বলিলাম,–“আমার বন্ধুবান্ধবেরা ভারী আশ্চর্য্য হইবেন, যখন আমি দেশে গিয়া নারীস্থানের কথা বলিব,–নন্দনকাননতুল্য নারীস্থানে নারীর পূর্ণ আধিপত্য, যৎকালে পুরুষেরা মদানায় থাকিয়া রন্ধন করেন, শিশুদের খেলা দেন,—এক কথায় যাবতীয় গৃহকাৰ্য্য করেন! আর রন্ধন প্রণালী এমন সহজ ও চমৎকার, যে রন্ধনটা অত্যন্ত আমোদজনক ব্যাপার! ভারতে যে সকল বেগম খানম প্রমুখ বড় ঘরের গৃহিণীরা রন্ধনশালার ত্রিসীমায় যাইতে চাহেন না, তাঁহারা এমন কেন্দ্রীভূত সৌরকর পাইলে আর রন্ধনকার্য্য আপত্তি করিতেন না !” “ভারতের লোকেরা একটু চেষ্টা করিলেই সূর্য্যোত্তাপ লাভের উপায় করিতে পারেন। বিশেষ এক খণ্ড কাচ (Convex glass) দ্বারা যেমন রবিকর একত্রিত করিয়া কাগজাদি দগ্ধ করা যায়, সেইরূপ কাচ বিশিষ্ট যন্ত্র নির্মাণ করিতে অধিক বুদ্ধি ও টাকা ব্যয় হইবে না।”\n“জানেন ভগিনী সারা! ভারতবাসীর বুদ্ধি সুপথে চালিত হয় না—জ্ঞান বিজ্ঞানের সহিত আমাদের সম্পর্ক নাই। আমাদের সব কার্য্যের সমাপ্তি বক্তৃতায়—সিদ্ধি করতালি লাভে ! কোন দেশ আপনা হইতে উন্নত হয় না, তাহাকে উন্নত করিতে হয়। নারীস্থানে কখনও স্বর্ণবৃষ্টি হয় নাই, – কিম্বা জোয়ারের জলেও মণিমুক্তা ভাসিয়া আইসে নাই?”\nতিনি হাসিয়া বলিলেন, “না।”\n“তবেই দেখুন, ত্রিশ বৎসরে আপনারা একটা নগণ্য দেশকে সুসভ্য করিলেন,–না, প্রকৃতপক্ষে দশ বৎসরেই আপনারা এদেশকে স্বর্গতুল্য পূণ্যভূমিতে পরিণত করিতে পারিলেন। আর আমরা একটি সুসভ্য রত্নগর্ভা দেশকে ক্রমে উন্নত করিব দূরের কথা, বরং ক্রমশঃ তাহাকে দীনতমা শ্মশানে পরিণত করিতে বসিয়াছি !”\n“পুরুষের কার্য্যে ও রমণীর কার্য্যে এই প্রভেদ। আমি যে বলিয়াছিলাম, পুরুষেরা কোন ভাল কাজ সুচারুরূপে করিবার উপযুক্ত নয়, আপনি বোধ হয় এতক্ষণে সে কথাটা বুঝিতে পারিলেন?”\n“হাঁ, এখন বুঝিলাম, নারী যাহা দশ বৎসরে করিতে পারে, পুরুষ তাহা শত শত বর্ষেও করিতে অক্ষম ! আচ্ছা ভগিনী সারা, আপনারা ভূমিকৰ্ষণাদি কঠিন কার্য্য করেন কিরূপে?”\n“আমরা বিদ্যুৎ-সাহায্যে চাষ করিয়া থাকি। চপলা আমাদের অনেক কাজ করিয়া দেয়,—ভারী বোঝা উত্তোলন ও বহনের কার্য্যও সে-ই করে। আমাদের বায়ু-শকটও তদ্দ্বারা চালিত হয়। দেখিতেছেন, এদেশে রেল-বৰ্ত্ম বা পাকা বাঁধা সড়ক নাই, কেবল পদব্রজে ভ্রমণের পথ আছে।”\n“সেই জন্য এখানে রেলওয়ে দুর্ঘটনার ভয় নাই-রাজপথেও লোকে শকট–চক্রে পেষিত হয় না। যে সব পথ আছে, তাহা ত কুসুম-শয্যা বিশেষ! বলি, আপনারা কখন কখন অনাবৃষ্টিজনিত ক্লেশ ভোগ করেন কি?”\n“দশ এগার বৎসর হইতে এখানে অনাবৃষ্টিতে কষ্ট পাইতে হয় না। আপনি ঐ যে বৃহৎ বেলুন এবং তাহাতে সংলগ্ন নল দেখিতে পাইতেছেন, – উহা দ্বারা আমরা যত ইচ্ছা বারিবর্ষণ করিতে পারি। আবশ্যক মত সমস্ত শস্যক্ষেত্রে জলসেচ করা হয়। আবার জলপ্লাবনেও আমরা ঈশ্বরকৃপায় কষ্টভোগ করি না। ঝঞ্ঝাবাত এবং বজ্রপাতেরও উপদ্রব নাই।”\n“তবে ত এদেশ বড় সুখের স্থান। আহা মরি ইহার নাম ‘সুখস্থান’ হয় নাই কেন? আপনারা ভারতবাসীর ন্যায় ঝগড়া কলহ করেন কি? এখানে কেহ গৃহবিবাদে-সৰ্ব্বস্বান্ত হয় কি?”\n“না ভগিনী ! আমাদের কোঁদল করিবার অবসর কই? আমরা সকলেই সর্ব্বদা কাজে ব্যস্ত থাকি—প্রকৃতির ভাণ্ডার অন্বেষণ করিয়া নানা প্রকার সুখ স্বচ্ছন্দতা আহরণের চেষ্টায় থাকি। অলসেরা কলহ করিতে সময় পায়– আমাদের সময় নাই। আমাদের গুণবতী মহারাণীর সাধ,—সমস্ত দেশটাকে একটি উদ্যানে পরিণত করিবেন!”\n“রাণীর এ আকাঙ্ক্ষা অতি চমৎকার! আপনাদের প্রধান খাদ্য কি?”\n“ভাল কথা, আপনারই ত সব কাজ করেন, তবে পুরুষেরা কি করেন?”\n“বড় বড় কলকারখানায় যন্ত্রাদি পরিচালিত করেন; খাতা-পত্র রাখেন,—এক কথায় বলি, তাঁহারা যাবতীয় কঠিন পরিশ্রম অর্থাৎ যে কার্য্যে কায়িক বলের প্রয়োজন, সেই সব কার্য্য করেন।”\n“আমি হাসিয়া বলিলাম, – “ওঃ! তাঁহারা কেরাণী ও মুটে মজুরের কাজ করিয়া থাকেন!”\n“কিন্তু কেরাণী ও শ্রমজীবী বলিতে ঠিক যাহা বুঝায় এদেশের ভদ্রলোকেরা তাহা নহেন। তাঁহারা বিদ্যা, বুদ্ধি, সুশিক্ষায় আমাদের অপেক্ষা কোন অংশে হীন নহেন। আমরা শ্রম বণ্টন করিয়া লইয়াছি –তাঁহারা শারীরিক পরিশ্রম করেন, আমরা মস্তিষ্কচালনা করি। আমরা যে সকল যন্ত্রের উদ্ভাবনা বা সৃষ্টি কল্পনা করি, তাঁহারা তাহা নির্ম্মাণ করেন। নরনারী উভয়ে একই সমাজ-দেহের বিভিন্ন অঙ্গ,— পুরুষ শরীর, রমণী মন!”\n“তা বেশ! কিন্তু ভারতবাসী পুরুষেরা একথা শুনিলে খড়গহস্ত হইবেন! তাহাদের মতে তঁাহারা একাই এক সহস্ৰ—‘তনমন’ সব তাঁহারা নিজেই! আমরা তাঁহাদের ‘ছাই ফেলিবার জন্য ভাঙ্গাকুলা’ মাত্র আপনাকে আর একটী কথা জিজ্ঞাসা না করিয়া থাকিতে\nপারিতেছি না, আপনারা গ্রীষ্মকালে বাড়ীঘর ঠাণ্ডা রাখেন কিরূপে? আমরা ত বৃষ্টিধারাকে স্বর্গের অমিয়ধারা মনে করি।” “আমাদেরও সুস্নিগ্ধ বৃষ্টিধারার অভাব হয় না। তবে আমরা পিপাসী চাতকের ন্যায় জলধরের কৃপা প্রার্থনা করি না; এখানে কাদম্বিনী আমাদের সেবিকা—সে আমাদের ইচ্ছানুসারে শীতল ফোয়ারায় ধরণী সিক্ত করিয়া দেয়। আবার শীতকালে সূর্য্যোত্তাপে গৃহগুলি ঈষৎ উত্তপ্ত রাখা হয়।”\nঅতঃপর তিনি আমাকে তাঁহার স্নানাগার দেখাইলেন। এ কক্ষের ছাদটা বাক্সের ডালার মত ছাদ তুলিয়া ফেলিয়া ইচ্ছামত বৃষ্টিজলে স্নান করা যায় ! প্রত্যেকর গৃহপ্রাঙ্গণে বেলুনের ন্যায় বৃহৎ জলাধার আছে,– আদি বেলুনের সহিত ঐ জলাধারগুলির যোগ আছে। আমি মুগ্ধভাবে বলিলাম, “আপনারা ধন্য! স্বয়ং প্রকৃতি আপনাদের সেবাদাসী আর চাই কি! পার্থিব সম্পদে ত আপনারা অতিশয় ধনী; আপনাদের ধর্ম্মবিধান কিরূপ—জিজ্ঞাসা করিতে পারি কি?”\n“আমাদের ধর্ম প্রেম ও সত্য। আমরা পরস্পরকে ভালবাসিতে ধৰ্ম্মতঃ বাধ্য এবং প্রাণাস্তেও সত্য ত্যাগ করিতে পারি না। যদি কালে ভদ্রে কে মিথ্যা বলে—”\n“তবে তাহার প্রাণদণ্ড হয়?”\n“না, প্রাণদণ্ড হয় না। আমরা ঈশ্বরের সৃষ্টিজগতের জীব হত্যায়—বিশেষতঃ মানব হত্যায় আমোদ বোধ করি না। কাহারও প্রাণনাশ করিতে অপর প্রাণীর কি অধিকার? অপরাধীকে নির্বাসিত করা হয় এবং তাহাকে এদেশে কিছুতেই পুনঃপ্রবেশ করিতে দেওয়া হয় না।”\n“কোন মিথ্যাবাদীকে কখনও ক্ষমা করা হয় না কি?”\n“যদি কেহ অকপট হৃদয়ে অনুতপ্ত হয়, তাহাকে ক্ষমা করা যায়।”\n“এ নিয়ম অতি উত্তম। এখানে যেন ধৰ্ম্মই রাজত্ব করিতেছে। ভাল, একবার মহারাণীকে দেখিতে পাইব কি? যিনি করুণাপ্রতিমা, নানা গুণের আধার, তাঁহাকে দেখিলেও পূণ্য হয়।”\n“বেশ চলুন!” এই বলিয়া ভগিনী সারা যাত্রার আয়োজন করিতে লাগিলেন। এক খণ্ড তক্তায় দুইখানি আসন ক্রু দ্বারা আঁটা হইল; পরে তিনি কতিপয় গোলা আনিলেন, গোলা কয়টি দেখিতে বেশ চক্চকে ছিল ; কোন্ ধাতুতে গঠিত তাঁহা ঠিক বুঝিতে পারিলাম না, আমার মনে হইল উৎকৃষ্ট রৌপ্য নিৰ্ম্মিত বলিয়া। তিনি আমাকে জিজ্ঞাসা করিলেন, আমার ওজন কত। আমি জীবনে কখনও ওজন হই নাই, কাজেই নিজের গুরুত্ব আমার জানা ছিল না ; ভগিনী বলিলেন,–“আসুন তবে আপনাকে ওজন করি। ওজনটা জানা প্রয়োজন।”\nআমি ভাবিলাম, একি ব্যাপার! যাহা হউক ওজনে আমি এক মণ ষোল সের হইলাম। শুনিলাম তিনি আটত্রিশ সের মাত্র! তবে ভগিনী সারার অপেক্ষা আর কোন গুণে না হউক, আমি গুরুত্বে বেশী ত!\nতার পর দেখিলাম ঐ চক্চকে গোলার ছোট বড় দুইটি গোলা এই তক্তায় সংযোগ করা হইল। আমি প্রশ্ন করিয়া জানিলাম, সে গোলা হাইড্রোজেন পূর্ণ। তাহারই সাহায্যে আমরা শূন্যে উত্থিত হইব। বিভিন্ন ওজনের বস্তু উত্তোলনের নিমিত্ত ছোট বড় বিবিধ ওজনের হাইড্রোজেন গোলা ব্যবহৃত হয়। এখন বুঝিলাম, এই জন্য আমার ওজন অবগত হওয়ার প্রয়োজন ছিল। অতঃপর এই অপরূপ বায়ুযানে দুইটী পাখার মত ফলা সংযুক্ত হইল, শুনিলাম ইহা বিদ্যুৎ দ্বারা পরিচালিত হয়। আমরা উভয়ে আসনে উপবেশন করিলে পর তিনি ঐ পাখার কল টিপিলেন। প্রথমে আমাদের ‘তখতে রওয়া’ খানি ৬ ( ইংরাজেিত ‘Travelling throne’ বলা যাইতে পারে।) ধীরে ধীরে ৭/৮ হাত ঊর্দ্ধে উত্থিত হইল, তার পর বায়ুভরে উড়িয়া চলিল! আমি ভাবিলাম, এমন জ্ঞানে বিজ্ঞানে উন্নত দেশের অধীশ্বরীকে দেখিতে যাইতেছি, যদি আমার কথাবার্তায় তিনি আমাকে নিতান্ত মূর্খ ভাবেন—এবং সেই সঙ্গে আমাদের সাধের হিন্দুস্থানকে ‘মূর্খস্থান’ মনে করেন? কিন্তু অধিক ভাবিবার সময় ছিল না,—সবে তখতে রওয়া শূন্যে উড়িতে আরম্ভ করিয়াছে আর অমনই দেখি, আমরা চপলা-গতিতে রাজধানীতে উপনীত! সেই বায়ুযানে বসিয়াই দেখিতে পাইলাম, সখী-সহচরী পরিবেষ্টিতা মহারাণী তাঁহার চার বৎসর বয়স্কা কন্যার হাত ধরিয়া উদ্যানে ভ্রমণ করিতেছেন। সমস্ত রাজধানী যেন একটি বিরাট কুসুমকুঞ্জ বিশেষ ! তাহার সৌন্দর্য্যের তুলনা এ জগতে নাই !\nমহারাণী দূর হইতে ভগিনী সারাকে চিনিতে পারিয়া বলিলেন, “বা! আপনি এখানে!” ভগিনী সারা রাণীকে অভিবাদন করিয়া ধীরে ধীরে তখতে রওয়া অবনত করিলে আমরা অবতরণ করিলাম।\nআমি যথাবিধি মহারাণীর সহিত পরিচিতা হইলাম। তাঁহার অমায়িক ব্যবহারে আমি মুগ্ধ হইলাম। আমার যে আশঙ্কা ছিল, তিনি আমাকে কি যেন মনে করিবেন, এখন সে ভয় দূর হইল। তাহার সহিত রাজনীতি সম্বন্ধে বিবিধ প্রসঙ্গ হইল। বাণিজ্য ব্যবসায় সম্বন্ধেও কথা উঠিয়াছিল। তিনি বলিলেন, যে অবাধ বাণিজ্যে তাঁহার আপত্তি নাই; “কিন্তু যে সকল দেশে রমণীবৃন্দ অন্তঃপুরে থাকে অথবা যে সব দেশে নারী কেবল বিবিধ বসন ভূষণে সজ্জিতা হইয়া পুত্তলিকাবৎ জীবন বহন করে,— দেশের কোন কাজ করে না, তাহারা বাণিজ্যের নিমিত্ত নারীস্থানে আসিতে বা আমাদের সহিত কাজ কৰ্ম্ম করিতে অক্ষম। এই কারণে অন্য দেশের সহিত আমাদের বাণিজ্য ব্যবসায় চলিতে পারে না। পুরুষেরা নৈতিক জীবনে অনেকটা হীন বলিয়া আমরা তাহাদের সহিত কোন প্রকার কারবার করিতে ইচ্ছুক নহি। আমরা অপরের জমী-জমার প্রতি লোভ করিয়া দুই দশ বিঘা ভূমির জন্য রক্তপাত করি না ; অথবা এক খণ্ড হীরকের জন্যও যুদ্ধ করি না,— যদ্যপি তাহা কোহেনূর অপেক্ষা শত গুণ শ্রেষ্ঠ হয় ; কিম্বা কাহারও ময়ূর সিংহাসন দর্শনেও হিংসা করি না। আমরা অতল জ্ঞানসাগরে ডুবিয়া রত্ন আহরণ করি। প্রকৃতি মানবের জন্য তাহার অক্ষয় ভাণ্ডারে যে অমূল্য রত্নরাজি সঞ্চয় করিয়া রাখিয়াছে, আমরা তাহাই ভোগ করি। তাহাতেই আমরা সন্তুষ্ট চিত্তে জগদীশ্বরকে ধন্যবাদ দিই।”\nমহারাণীর নিকট বিদায় লইয়া আমি সেই সুপ্রসিদ্ধ বিশ্ববিদ্যালয় দেখিতে গেলাম, এবং কতিপয় কলকারখানা, রসায়নাগার এবং মানমন্দিরও দেখিলাম।\nউপরোক্ত দ্রষ্টব্য স্থানসমূহ পরিদর্শনের পর আমরা পুনরায় সেই বায়ুযানে আরোহণ করিলাম। কিন্তু যেই আমাদের তখতে রওয়া খানি ঈষৎ হেলিয়া ঊর্দ্ধে উঠিতে লাগিল, আমি কি জানি কিরূপে আসনচ্যুত হইলাম, – সেই পতনে আমি চমকিয়া উঠিলাম। চক্ষু খুলিয়া দেখি, আমি তখনও সেই আরাম কেদারায় উপবিষ্টা!


আপনি রাতে রুটি নাকি ভাত কোনটি খান? যদি ভাত খান তবে এই পোস্টটি আপনার জন্য - Student Zone\nHome/স্বাস্থ্য টিপস/আপনি রাতে রুটি নাকি ভাত কোনটি খান? যদি ভাত খান তবে এই পোস্টটি আপনার জন্য\nআপনি রাতে রুটি নাকি ভাত কোনটি খান? যদি ভাত খান তবে এই পোস্টটি আপনার জন্য\nআটার রুটির (Bread) চেয়ে আমরা ইদানিং রিফাইন করা ময়দার রুটি (Bread) খেতেই বেশি স্বাচ্ছন্দ্যবোধ করি। কিন্তু বেশ কিছু গবেষণায় উঠে এসেছে যে রিফাইন করা ময়দা বিভিন্ন ধাপে আমাদের খাওয়ার উপযুক্ত হয় বলে এর স্বাস্থ্যকর গুণ অনেকটাই নষ্ট হয়ে যায়। অপরপক্ষে লাল আটার রুটিতে ভিটামিন এবং মিনারেলের মাত্রা সঠিক পরিমাণে থাকে বলে তা আমাদের জন্য বেশ স্বাস্থ্যকর।\nশরীর সুস্থ রাখতে রুটি খাওয়ার বিকল্প নেই। রুটিতে (Bread) রয়েছে এখাধিক পুষ্টিগুণ যা হার্ট ভালো রাখে। গমে প্রচুর পরিমাণে Vitamin বি, ই, সিলিকন, ক্লোরিন, সালফার, পটাশিয়াম, ম্যাগনেসিয়াম, কপার, আয়োডিন, জিঙ্ক, ম্যাঙ্গানিজ ক্যালসিয়াম এবং প্রাকৃতিক লবণ রয়েছে যা শরীরের জন্য খুবই উপকারী। গমের আটায় ফ্যাট থাকে না বলে এটি হার্টের কার্যক্ষমতা বৃদ্ধি করে এবং শরীরের সুগারের মাত্রা বাড়তে দেয় না।\nএছাড়াও রুটিতে প্রচুর পরিমাণে বি১, ব২, ব৩, ব৬ এবং ব৯ থাকে যা ক্যানসার প্রতিরোধে সাহায্য করে।খনিজের ঘাটতি পূরণ করে শরীরকে সুস্থ রাখতে যে যে ভিটামিন এবং খনিজের প্রতিনিয়ত প্রয়োজন পরে, সেগুলি সবই রয়েছে রুটিতে (Bread) । তাই তো রাতে হোক কী দিনে রুটির কোনও বিকল্প হয় না বললেই চলে। শরীরে জমে থাকা ফ্যাট কমিয়ে দেয়: একাধিক গবেষণায় দেখা গেছে রুটি (Bread) খেলে শরীরে জমে থাকা অতিরিক্ত ফ্যাট ঝড়তে শুরু করে। ফলে নিমেষে weight কমে। আর্থাৎ রাতে রুটি খেলে ওজন তো বাড়েই না। উল্টে কমতে শুরু করে।\nহজম শক্তি বৃদ্ধি করে: রুটিতে উপস্থিত ফাইবার শরীরে প্রবেশ করা মাত্র হজম ক্ষমতা বাড়াতে শুরু করে। সেই সঙ্গে গ্যাস-অম্বল এবং বদ-হজমের মতো সমস্যাও কমিয়ে দেয়। এখানেই শেষ নয়, তুল্য মূল্য বিচার করে দেখা গেছে রাতে ভাত এবং রুটির মধ্যে রুটি (Bread) তাড়াতাড়ি হজম হয়। ফলে বদ-হজমের আশঙ্কা কমে।শরীরের এনার্জির মাত্রা বেড়ে যাবে: আরও পড়ুনঃ সুস্বাস্থ্যের জন্য সেরা ১৫টি হেলথ টিপস! রাতেরুটি খেলে শরীরের ক্লান্তি দূর করে শরীরে এনার্জির পরিমাণ বৃদ্ধি পায়। পাশাপাশি শরীরে এনার্জির মাত্রা বৃদ্ধি পায়।\nওজন কমাতে সাহায্য করে: রুটিরে ভাত বা অন্যান্য খাবারের তুলনায় ক্যালরি এবং ফ্যাটের পরিমাণ কম থাকে বিধায় এটি weight কমাতে সাহায্য করে। এটা আমাদের শরীরের মেটাবোলিজম বৃদ্ধি করে ফলে ওজন বৃদ্ধিতে বাধা সৃষ্টি করে। রক্তের শর্করা কমিয়ে ডায়াবেটিকস নিয়ন্ত্রণ করে: যাদের পরিবারে ডায়াবেটিকস এর ইতিহাস আছে তারা রুটি খেতে পারেন।\nপ্রতিরাতে রুটি (Bread) খেলে রক্তের শর্করা নিয়ন্ত্রণে থাকে ফলে ডায়াবেটিকস নিয়ন্ত্রণে থাকে। রক্তচাপ নিয়ন্ত্রণ করে: একাধিক গবেষণায় দেখা গেছে, রাতে রুটি (Bread) খেলে রক্তচাপ নিয়ন্ত্রণে থাকে। যার ফলে pressure বেড়ে যাওয়া এবং হার্ট অ্যাটাক, ব্রেন স্ট্রোক হওয়ার সম্ভাবনা কম থাকে।ক্যান্সার প্রতিরোধ করে: রুটিতে উপস্থিত ফাইবার এবং সেলেনিয়াম ক্যান্সার রোগ প্রতিরোধে কার্যকরী ভুমিকা পালন করেন।\nতাই ক্যান্সার থেকে মুক্তি পেতে রুটি খাওয়া উচিৎ। ত্বকের জন্য উপকারী: রুটিতে (Bread) প্রচুর মাত্রায় জিঙ্ক রয়েছে, যা ত্বকের সৌন্দর্য বৃদ্ধির পাশাপাশি বলিরেখা কমাতে বিশেষ ভূমিকা পালন করে থাকে। মস্তিষ্কের ক্ষতি হওয়ার আশঙ্কা কমে একাধিক গবেষণায় দেখা গেছে নিয়মিত রুটি (Bread) খেলে রক্তচাপ নিয়ন্ত্রণে থাকে। ফলে হঠাৎ করে প্রেসার বেড়ে যাওয়ার কারণে heart অ্যাটাক এবং স্ট্রোক হওয়ার আশঙ্কা কমে। সেই সঙ্গে রুটিতে উপস্থিত একাধিক উপকারি উপাদান ব্রেন পাওয়ার বৃদ্ধিতেও বিশেষ ভূমিকা পালন করে।


নতুন Dupant খাদ্য\nপিয়ার ডুকেইন একটি বিখ্যাত ডায়োটাইনিয়ান, প্রোটিন ডায়েট যা অনেক বেশি ওজন জিতেছে। সম্প্রতি, তিনি জনসাধারণের কাছে তার বইটি উপস্থাপন করেছেন, যা ওজন কমানোর জন্য তার নতুন খাদ্যটি উপস্থাপন করবে। এটিও প্রোটিন, কিন্তু আগের তুলনায় নরম তুলনায়।\n"পুষ্টির সিঁড়ি" - একটি নতুন ডেকেন ডায়েট\nএই খাদ্যটি একটি খাদ্য মই বলা হয় কারণ এটি একটি ধাপের আকারে প্রতিনিধিত্ব করার জন্য সপ্তাহের প্রতিটি দিন প্রস্তাব করে। ধারণাটি হল প্রতি দিন গ্রহণযোগ্য পণ্যগুলির পরিসীমা কিছুটা সম্প্রসারিত করা হয় এবং প্রতিটি পরের দিনটি আগের একটি তুলনায় সামান্য সহজ।\nযদি আমরা শীঘ্রই ডুকেং ডয়েট এর নতুন সংস্করণটি বর্ণনা করি, তাহলে আমরা এই ধরনের নীতিগুলি আলাদা করতে পারি:\nসোমবার একটি প্রোটিন দিন, ডিম, মাংস, হাঁস, মাছ, তোফু, স্কাইম দুধ পণ্য অনুমোদিত হয়;\nমঙ্গলবার - রাশন সস্তায় ছাড়াও যোগ করা হয়;\nবুধবার - খাদ্য ছাড়াও, ফল যোগ করা হয়;\nবৃহস্পতিবার - পরিবেশের মেনুতে একটি দারুণ শস্য বৃষ্টির যোগ করা হয়;\nশুক্রবার - রশ্মি পনির একটি টুকরা সমৃদ্ধ হয়;\nশনিবার - আলু এবং অন্যান্য স্টারকি খাবার রাশিতে যোগ করা হয়;\nরবিবার - আপনি সবকিছু খাওয়াতে পারেন।\nযতক্ষণ না আপনি প্রয়োজনীয় সংখ্যক কিলোগ্রাম হারাচ্ছেন ততক্ষণ পর্যন্ত এই সিঁড়ির7টি ধাপের মাধ্যমে আবারো যান। লেখক দাবি করেন যে যদি আপনি কমপক্ষে 30 মিনিটের জন্য পাদদেশে প্রতিদিন হাঁটবেন, আপনি প্রতি সপ্তাহে 700 গ্রাম হারান।\nনতুন ডেকেন ডায়েট থেকে বেরিয়ে আসার উপায়টি খুব ধীর হওয়া উচিত, শনিবারের মেনুতে দীর্ঘ সময়ের জন্য অবশিষ্ট।\nনতুন খাদ্য কার্যকর কি?\nতবে আপনি Ducane এর নির্দেশাবলী অনুযায়ী সবকিছু করবেন তবে প্রভাবটি আসন্ন হবে না। মেনুতে অন্তর্ভুক্ত করা যেতে পারে এমন পণ্যগুলির তালিকাতে মনোযোগ দিন:\nচর্বি মুক্ত বা ফলের সঙ্গে সয়াবিন্দু;\nপনির কোকোয়ট 7%;\nচর্বি ক্রিম 3% চর্বি;\nচিনি ছাড়া কোকো;\nপোল্ট্রি থেকে তৈরি সসেজ 10% চর্বি।\nওজন সহজ এবং আরো কার্যকরীভাবে অনুসরণ করার জন্য অবশ্যই সঠিকভাবে কম চর্বি, হালকা খাবার চয়ন করা গুরুত্বপূর্ণ।\nছায়াপথ সঙ্গে Pegaso খাদ্য - একটি সপ্তাহের জন্য একটি মেনু এবং সবচেয়ে স্বাদযুক্ত রেসিপি\nচাল উপর দিন স্থিতিশীল - সবচেয়ে কার্যকর বিকল্প\nDukan - খাদ্য "আক্রমণ" -7দিন জন্য একটি মেনু\nবকবৎ এবং দই উপর খাদ্য\nঅ্যানডেক্সটিস অপসারণের পর ডায়েট\nমদ্যপান খাদ্য - কিভাবে প্রতিরোধ এবং আপনি কি পান করতে পারেন?\nওজন কমানোর জন্য পেঁয়াজ স্যুপ\nওটমিল porridge নেভিগেশন খাদ্য\nদ্রুত ওজন কমানোর জন্য কার্যকরী খাবার\nএকতারিনা মিরিমানোভা: সিস্টেম "বিয়োগ 60"\n3 দিনের জন্য আদর্শ খাদ্য\nপল ওয়াকারের মেয়ে\nব্যাগ - গ্রীষ্ম 2016\nরান্নাঘর জন্য সংক্ষিপ্ত পর্দা\nদিবসের অর্থ কী বোঝায়?\nকোব জন্য ছুরি\nচুলা মধ্যে পনির সঙ্গে মাছ\nকাপরন আঁটসাঁট পোশাক\nএকটি নীল এবং সবুজ চোখের সঙ্গে একটি kitten ইন্টারনেট জিতেছে!\nজল সংরক্ষণ কল জন্য আলতো চাপুন\nনাশপাতি মায়ের জন্য কি সম্ভব?\nপেশাগত হাত ছুরি sharpeners\nউষ্ণ শীতকালে নারীর জ্যাকেট\nএকটি প্রাইভেট হাউস জন্য ফ্রন্ট দরজা\nএগুয়া দে লোয়েই\nস্ট্রবেরি থেকে জামাকাপড় - অস্বাভাবিক সুগন্ধি সুগন্ধি এর সবচেয়ে সুস্বাদু রেসিপি\nমধু কি দরকারী?\nআর্ট ডেকো স্টাইল মধ্যে বেডরুম


পঞ্চায়েত দখল করতে না পারলে করে খেতে পারবে না, তাই এত সন্ত্রাস\nবিরোধীদের সাংগঠনিক দুর্বলতা থাকলে প্রতিরোধ ও সংঘর্ষ হত না\n| 4-minute read | 14-05-2018\nদশ ঘণ্টার মধ্যে ১৩ জন মানুষ খুন হয়েছেন। এটা উদ্বেগজনক, তবে তার চেয়েও বেশি উদ্বেগের কারণ হল রাজ্যের মন্ত্রীদের এই সংখ্যাটাকেও যথেষ্ট বলে মনে হচ্ছে না, বিক্ষিপ্ত বলে মনে হচ্ছে। এর চেয়েও অনেক বেশি লাশ কুড়োতে পারলে তবেই তাঁরা তাকে সন্ত্রাস বলবেন।\nএখনও আমাদের দেশের আইনে সন্ত্রাস বলার জন্য মৃত্যুর কোনও সংখ্যা নির্দিষ্ট নেই, তাই ঠিক কত জন মানুষ হিংসার বলি হলে তাকে আমরা সন্ত্রাস বলে মনে করব? সন্ত্রাস হলেও তাকে সন্ত্রাস না বলার প্রবণতা আমাদের রাজ্যে দুশ্চিন্তার কারণ।\nরাজ্যে ৩৪ শতাংশ মানুষ, অর্থাৎ এক-তৃতীয়াংশ মানুষ এই পঞ্চায়েতে ভোটের আওতার বাইরে। দেশের প্রত্যেক ভোটার একটি নির্বাচনে পাঁচ বছর অন্তর ভোট দেন, কিন্তু এই রাজ্যে এক-তৃতীয়াংশ মানুষ ভোট দিতে পারলেন না। বামফ্রন্ট, কংগ্রেস ও বিজেপি সমর্থকদের কথা না হয় বাদ দিলাম, কিন্তু এই এলাকার তৃণমূল কংগ্রেস সমর্থকরাও ভোট দিতে পারলেন না। আমাদের রাজ্যের যিনি শাসক তিনি তাঁর সমালোচকদের তো পাত্তা দেনই না, সমর্থকদেরও পাত্তা দেন না। তিনি সরকার চালান অনুব্রত-আরাবুলদের ক্ষমতায়, সেখানে জনগণ কে যে তার সমর্থনের জেরে সরকার চালাতে হবে? এটা তৃণমূল কংগ্রেস সমর্থকদের পক্ষে কতটা মর্যাদার আমি সে কথা জানতে চাই।\nসরকার বলছে যে সাংগঠনিক দুর্বলতার জন্য আমরা মনোনয়ন জমা দিতে পারিনি। আমাদের যদি মনোনয়ন জমা দেওয়ার কেউ সত্যিই না থাকত, তা হলে আমাদের এই হিংসা দেখতে হত না। যেখানে একজন প্রার্থী মনোনয়ন জমা দিতে যাচ্ছেন এবং তাঁর জয়ের সম্ভাবনা রয়েছে, সেখানেই তাঁকে মনোনয়ন জমা দেওয়া থেকে আটকানোর দরকার হচ্ছে, তখনই সংঘর্ষ বাধছে। যেখানে মনোনয়ন জমা দেওয়ার লোক নেই, সেখানে তাদের আটকানোর প্রয়োজন নেই, সংঘর্ষ ও হিংসারও প্রয়োজন নেই।\nআঘাত যেমন সত্যি নেমে এসেছে, প্রতিরোধও গড়ে উঠেছে স্বতঃস্ফূর্ত ভাবে\nমুর্শিদাবাদের কথা ধরা যাক যেখানে জেলা পরিষদের বেশিরভাগ আসনে কোনও বিরোধী প্রার্থী নেই। আজ থেকে দু’বছর আগে এই জেলায় বিধানসভা ভোটে ২২টি আসনের ১৮টিতেই তৃণমূল কংগ্রেস গো-হারা হেরেছে। বিরোধীরা অর্থাৎ কোথাও সিপিএম ও কোথাও কংগ্রেস জিতেছে। যে জেলায় ২৪ মাস আগে ২২টি আসনের মধ্যে ১৮টি আসনে তৃণমূল কংগ্রেস গো-হারা হেরে যায়, দু’বছরের মধ্যে সেখানে তৃণমূল ছাড়া আর কোনও প্রার্থী দেওয়ার লোক থাকে না?\nবিরোধীরা মনোনয়ন জমা দিতে পারছে না, শাসকদল বলছে সংগঠন নেই তাই পারছে না। আজ দেখলাম সংবাদমাধ্যমের কর্মী সংবাদ সংগ্রহ করতে গিয়ে মার খাচ্ছেন, গ্রামে ঢুকতে পারছেন না। এবার তো মন্ত্রীরা বলবেন সংবাদমাধ্যমের কোনও সংগঠন নেই, তাই খবর সংগ্রহ করতে পারছেন না। আমরা দেখতে পাচ্ছি বুথের পর বুথ দখল হয়ে গিয়েছে, পুলিশ থানায় বন্দি, তারা সাহস পাচ্ছে না সেই বুথে ঢোকার। আমরা অপেক্ষায় আছি কখন মুখ্যমন্ত্রী মমতা বন্দ্যোপাধ্যায় বলবেন যে আমাদের রাজ্যে পুলিশের কোনও সংগঠন নেই, তাই তারা তৃণমূল কংগ্রেসের সঙ্গে পেরে উঠছেন না। সুতরাং এ রাজ্যে বিরোধী রাজনৈতিক দল, সংবাদমাধ্যম, পুলিশ ইত্যাদি কারও কোনও সংগঠন নেই—যা সংগঠন শুধু তৃণমূলেরই আছে, তাই তারাই এ রাজ্যের মালিক। এই ব্যবস্থা আমরা কতদিন সহ্য করব?\nআজ তো বটেই, গত এক মাস ধরে যে সন্ত্রাস আমরা দেখছি, মুখে কাপড় বাঁধা লেকজন মায়ের বয়সীকে একজনের কাপড় খুলে নিয়ে মাটিতে ফেলে লাথি মেরে চলেছে, অন্তঃসত্ত্বা মহিলাকে মাটিতে ফেলে এমন ভাবে মারল যে তাঁর গর্ভের সন্তান নষ্ট হয়ে গেল, গুলি করে দেওয়ার আগে দু’বার ভাবছে না—যারা এ সব করছে, তারা কারা? এরা তো কেউ পেশাদার অপরাধী ছিল না। অন্তত কয়েক বছর আগে পর্যন্ত। এরা তো সাধারণ পরিবারের সাধারণ ছেলে। আজ থেকে ছ’সাত বছর আগে এদের অন্য চেহারা ছিল। তা হলে আজ ওরা কেন এমন হয়ে গেল?\nএই ছবি আজ থেকে দুবছর আগেও বাংলার বুকে কল্পনা করা যেত না\nএই পাঁচ-ছ’বছর ধরে এই সরকার বাংলার যুব সমাজের জন্য না কোনও চাকরি, না কোনও ব্যবসা, না জীবিকা নির্বাহের অন্য কোনও সম্মানজনক ব্যবস্থা করতে পেরেছে। তাই বাংলার যৌবনের একটা অংশের কাছে পঞ্চায়েত দখল এখন উপার্জনের একমাত্র রাস্তা হয়ে দাঁড়িয়েছে। যদি পঞ্চায়েত কোনও ভাবে দখল করতে পারে তবেই কন্ট্রাক্টরদের থেকে কাটমানি খেয়ে, তোলাবাজি করে, বিভিন্ন প্রকল্পের টাকা পকেটে পুরে সংসার চালাতে পারবে। যদি তা না পারে, দশটার মধ্যে আটটি পঞ্চায়েত জিতেও যদি দুটো পঞ্চায়েত কোনও ভাবে এদের হাতের বাইরে থেকে যায়, তাহলে সেই পঞ্চায়েত এলাকাগুলোতে তৃণমূল কর্মীদের করে খাওয়া বন্ধ হয়ে যাবে।\nতাই একদিকে এদের সন্ত্রাস দেখলে যেমন এদের উপরে ঘৃণা হয়, তেমনই এদের অসহায়তা দেখলে করুণাও হয়। এভাবে গ্রামে গ্রামে, পাড়ায় পাড়ায়, আমার-আপনার পাড়াতেও এরকম কিছু ছেলে তৈরি হয়েছে যাদের হাতে দশ হাজার টাকা ধরিয়ে দিলে এরা মানুষ খুন করতে প্রস্তুত। এই পরিবেশে আজকের বাংলায় দলমত, রাজনৈতিক বিশ্বাস নির্বিশেষে কোন মানুষটা নিজের পরিবার নিয়ে নিরাপদে আছেন?\nআমরা মাটি কামড়ে লড়াই করেছি বলেই এদের আসল চেহারাটা সারা দেশের মানুষের সামনে উঠে এসেছে\nঅনেক মানুষ একটা শুভ চিন্তা থেকেই মনে করেছিলেন এই প্রহসনের নির্বাচন আমাদের বয়কট করা উচিৎ। কিন্তু নির্বাচন বয়কট করা মানে হত, ফাঁকা মাঠ ছেড়ে দিয়ে তৃণমূল কংগ্রেসের হাতে মানুষকে লুটে খাওয়ার জন্য পাঁচ বছরের লাইসেন্স দেওয়া। সেটা আমরা করতে চাইনি। আমরা মাটি কামড়ে লড়াই করেছি বলেই এদের আসল চেহারাটা সারা দেশের মানুষের সামনে উঠে এসেছে।\nসব শেষে আঘাত যেমন সত্যি নেমে এসেছে, প্রতিরোধও গড়ে উঠেছে স্বতঃস্ফূর্ত ভাবে। বহু জায়গায় মানুষ বেরিয়ে এসে ভোট লুঠেরাদের তাড়া করে এলাকাছাড়া করেছে। এই ছবি আজ থেকে দুবছর আগেও বাংলার বুকে কল্পনা করা যেত না। আর এই প্রতিরোধে সবার সামনে থেকেছেন বামপন্থীরা, সেটাও মানুষ দেখেছে। আতঙ্ক যেমন ছড়িয়ে পড়ে, দুঃসাহসও তেমন ছোঁয়াচে। ঐক্যবদ্ধ মানুষের এই দুঃসাহস বাংলাকে লুঠেরাদের হাত থেকে রক্ষা করবে।\n#তৃণমূল, #অবিচার, #নির্বাচনে হিংসা, #পঞ্চায়েত ভোট\nSHATARUP GHOSH @shatarupghosh\nMember, Democratic Youth Federation of India (DYFI), West Bengal State Committee\nMore from SHATARUP GHOSH |


প্রকাশ: ২০১৮-০১-১৩ ৩:১২:৩১ পিএম || আপডেট: ২০১৮-০১-১৩ ৭:৩৭:৫৫ পিএম\nনিজস্ব প্রতিবেদক : ২০১৮ সালের সব কর্মকাণ্ড নির্বাচনমুখী হবে বলে জানিয়েছে বেসরকারি গবেষণা সংস্থা সেন্টার ফর পলিসি ডায়ালগ (সিপিডি)। আর এ কারণেই চলতি বছরে অর্থনীতি বাড়তি ঝুঁকিতে পড়বে বলে আশঙ্কাও প্রকাশ করেছে সংস্থাটি।\nশনিবার রাজধানীর সিরডাপ মিলনায়তনে ‘বাংলাদেশ অর্থনীতি ২০১৭-১৮ অর্থবছর- প্রথম অন্তর্বর্তীকালীন পর্যালোচনা’ শীর্ষক ব্রিফিংয়ে সংস্থাটির গবেষকেরা এসব মন্তব্য করেন।\nসিপিডির সম্মানীয় ফেলো ড. দেবপ্রিয় ভট্টাচার্য বলেন, ২০১৮ সালের সব কর্মকাণ্ড নির্বাচনমুখী। ২০১৭ সাল ছিল ব্যাংক খাতে কেলেঙ্কারির বছর। এই খাতে সংস্কার হওয়ার কথা থাকলেও তা হয়নি। চলতি বছর এমন ম্যাজিক্যাল কিছু ঘটবে না, যাতে বড় ধরনের সংস্কার হবে। সংস্কার করার মতো রাজনৈতিক পুঁজিও নেই। গত বছরের আর্থিক ব্যবস্থাপনার দুর্বলতার সঙ্গে চলতি বছরের নির্বাচন বাড়তি ঝুঁকি যোগ করবে। এজন্য রক্ষণশীল অর্থনৈতিক ব্যবস্থাপনা কার্যকর করতে হবে। ঋণ কমাতে হবে, টাকার মূল্যমান ঠিক রাখতে হবে, মূল্যস্ফীতি বিশেষ করে চালের দাম কমাতে হবে। নির্বাচনী বছরে বহুমুখী চাপ সামলাতে রাজনৈতিক দূরদর্শিতা প্রয়োজন।\nতিনি ঝুঁকি মোকাবিলায় অর্থনৈতিক ব্যবস্থাপনায় ‘রক্ষণশীল’ নীতি নেওয়ার জন্য সরকারকে পরামর্শ দেন। ড. দেবপ্রিয় ভট্টাচার্য বলেন, একটা প্রতিশ্রুতি দিয়ে ২০১৭ সাল শুরু হয়েছিল, সেটা ছিল বিনিয়োগ বাড়ানো। কিন্তু বছর শেষে সেই প্রতিশ্রুতি বাস্তবায়িত হয়নি। ব্যক্তিখাতের বিনিয়োগ বাড়েনি।\nব্যাংক খাত সম্পর্কে তিনি বলেন, ব্যাংকের সামগ্রিক সূচক আরো খারাপ হয়েছে। খেলাপিঋণের পরিমাণ বেড়েছে, শুধু তাই নয়, ঋণের টাকা কয়েক ব্যক্তির হাতে কেন্দ্রীভূত হয়েছে। সবচেয়ে বেশি আশঙ্কার জায়গা প্রশাসনিকভাবে বেশ কিছু ব্যাংকের মালিকানা পরিবর্তন হয়েছে।\nঅনুষ্ঠানে মূল প্রবন্ধ উপস্থাপন করেন সংস্থাটির রিসার্চ ফেলো তৌফিকুল ইসলাম খান। মূল প্রবন্ধে তিনি উল্লেখ করেন, আমদানি ব্যয় অনেক বেড়েছে রপ্তানি আয় সেই হারে বাড়েনি। ফলে ব্যালান্স অব পেমেন্টে ঘাটতি হচ্ছে। টাকার মান কমেছে। সার্বিকভাবে সুদ হার কমলেও দেশের ক্ষুদ্র উদ্যোক্তা এই সুবিধা পাননি। সরকার প্রতি বছর বিপুল পরিমাণ অর্থ জনগণের করের টাকা থেকে সরকারি ব্যাংকগুলোতে মূলধন যোগান দিচ্ছে। এখন বেসরকারি ব্যাংক থেকে বিদেশে অর্থ পাচার হচ্ছে।\nমূল প্রবন্ধে রোহিঙ্গা সম্পর্কে বলা হয়, গত বছরের আগস্ট থেকে চলতি বছরের জানুয়ারি পর্যন্ত ৬ লাখ ৫৫ হাজার ৫০০ জন রোহিঙ্গা মিয়ানমার থেকে বাংলাদেশে এসেছে। এদের ফিরিয়ে নেওয়ার আলোচনা চলছে। বর্তমান প্রেক্ষাপট অনুযায়ী, প্রতিদিন যদি ৩০০ জনকে ফেরত পাঠানো হয়, তাহলেও সময় লাগবে কমপক্ষে ৭ বছর এবং এতদিনে খরচ হবে কমপক্ষে ৪৪৩ কোটি ৩০ লাখ ডলার। আর যদি প্রতিদিন ২০০ জন ফেরত পাঠানো হয়, তাহলে সময় লাগবে কমপক্ষে ১২ বছর এবং এতদিনে খরচ হবে কমপক্ষে ১ হাজার ৪৫ কোটি ৬০ লাখ ডলার।\nসিপিডির সম্মানীয় ফেলো ড. মোস্তাফিজুর রহমান, নির্বাহী পরিচালক ড. ফাহমিদা খাতুন, গবেষণা পরিচালক খোন্দকার গোলাম মোয়াজ্জেম বক্তব্য রাখেন।\nরাইজিংবিডি/ঢাকা/১৩ জানুয়ারি ২০১৮/মেহেদী/এসএন


Pervez Musharraf: বিকল একাধিক অঙ্গপ্রত্যঙ্গ, মুশারফকে নিয়ে জবাব দিয়ে দিলেন চিকিৎসকরা! - Organs malfunctioning, recovery not possible, says Pervez Musharraf's family\nOrgans malfunctioning, recovery not possible, says Pervez Musharraf's family\nPervez Musharraf: বিকল একাধিক অঙ্গপ্রত্যঙ্গ, মুশারফকে নিয়ে জবাব দিয়ে দিলেন চিকিৎসকরা!\nAmyloidosis, ex-Pak President Pervez Musharraf, General pervez musharraf, Pak President, Pervez Musharraf\nকয়েকদিন ধরেই দুবাইয়ের এক মার্কিন হাসপাতালে চিকিৎসাধীন ছিলেন মুশারফ। কিন্তু শুক্রবার তাঁর শারীরিক অবস্থার আরও অবনতি হলে তাঁকে ভেন্টিলেটরে রাখা হয়। শেষ পাওয়া খবরের মতে, দুবইয়ের উদ্দেশে রওনা দিয়েছেন মুশারফের পরিবারের লোকজন। পারভেজ মুশারফের সরকারি টুইটার হ্যান্ডেলে তাঁর পরিবারের তরফে জানানো হয়েছে, প্রাক্তন পাক রাষ্ট্রপতির শারীরিকভাবে অত্যন্ত সঙ্গীন অবস্থায় রয়েছেন। চিকিৎসকেরা জানিয়েছেন। একের পর এক অঙ্গ-প্রত্যঙ্গ ধীরে ধীরে কাজ করা বন্ধ করে দিচ্ছে বলে জানিয়েছেন চিকিৎসকেরা। একইসঙ্গে এই অবস্থার সম্পূর্ণ নিরাময় যে সম্ভব নয় তাও জানিয়ে দিয়েছেন চিকিৎসকেরা।\nআরও পড়ুন: Elon Musk-র বিরুদ্ধে যৌন হয়রানির অভিযোগ বিমান সেবিকার, মুখ বন্ধ রাখতে ২.৫ লাখ ডলার\n১৯৪৩ সালে মুশারফের জন্ম হয় দিল্লিতে। করাচি ও তুরস্কের ইস্তানবুলে শৈশব কাটে প্রাক্তন পাক প্রেসিডেন্টের। লাহোরের ফরমান ক্রিশ্চিয়ান কলেজে মুশাররফ গণিত নিয়ে ভরতি হলেও পরিবারের অমতে পাকিস্তান মিলিটারি একাডেমিতে যোগ দেন ১৯৬১ সালে। ১৯৬৫ সালের পাক-ভারত যুদ্ধে অংশগ্রহণ করেন তিনি। নব্বইয়ের দশকে মেজর-জেনারেল মুশারফ একটি পদাতিক ডিভিশনের অধিনায়কত্ব এবং পাকিস্তান সেনাবাহিনীর কমান্ডো বাহিনী ‘স্পেশাল সার্ভিসেস গ্রুপ’ এর প্রধান হন। তিনি পরে সেনাবাহিনী সদর দপ্তরে ডেপুটি মিলিটারি সেক্রেটারি এবং ডাইরেক্টর জেনারেল অব মিলিটারি অপারেশন্স ডাইরেক্টরেট ছিলেন। ১৯৯৮ সালের অক্টোবর মাসে পারভেজ মুশাররফের পদবী লেফটেন্যান্ট-জেনারেল থেকে পূর্ণ জেনারেল পদবীতে উন্নীত করেন তৎকালীন প্রধানমন্ত্রী নওয়াজ শরীফ। পূর্ণ জেনারেল হিসেবে পারভেজ সেনাবাহিনী প্রধান এবং চেয়ারম্যান অব দ্যা জয়েন্ট চীফস অব স্টাফ কমিটির দায়িত্ব পেয়েছিলেন।\n১৯৯৯ সালে প্রধানমন্ত্রী শরীফের সঙ্গে বিভিন্ন বিষয়ে পারভেজের তর্কাতর্কি থাকায় শরীফ পারভেজকে সামরিক বাহিনী থেকে বরখাস্ত করার সিদ্ধান্ত নিয়েছিলেন। জেনারেল পারভেজ এর জবাব হিসেবে নওয়াজ শরীফকে এক সামরিক অভ্যুত্থানের মাধ্যমে প্রধানমন্ত্রীর পদ থেকে সরিয়ে দেন ; শরীফ গৃহবন্দী হন এবং তাকে রাওয়ালপিন্ডির সেন্ট্রাল জেলে আটকিয়ে রাখা হয়। ২০০৮ পর্যন্ত ক্ষমতায় ছিলেন তিনি।\nকিন্তু তারপর পরিস্থিতি পালটাতে শুরু করে। ২০০৭ সালে দেশের বিরুদ্ধে ষড়যন্ত্রমূলক কার্যকলাপ ও বেআইনিভাবে জরুরি অবস্থা লগু করার নিয়ে ২০১৩ সালে মুশারফের বিরুদ্ধে মামলা দায়ের করে তৎকালীন নওয়াজ শরিফ সরকার। তাঁর বিরুদ্ধে দেশ ও সরকারের বিরুদ্ধে ষড়যন্ত্রের অভিযোগ আনা হয়। শুনানি শেষে ২০১৪ সালের মার্চ মাসে তাঁকে দোষী সাব্যস্ত করে মৃত্যুদণ্ড দেওয়া হয়। যদিও পরে সেই সাজা মাফ করএ দেওয়া হয়। তবে ওই রায়ের বিরুদ্ধে আবেদন ও অন্যান্য আইনি জটিলতায় সাজা ঘোষণা ক্রমে পিছিয়ে যায়। এহেন পরিস্থিতিতে ২০১৬ সালে দেশ ছাড়েন প্রাক্তন পাক সেনাপ্রধান।\nআরও পড়ুন: ফাঁস হয়েছিল Bedroom Video! প্রয়াত পাকিস্তানের ‘মিম কিং’ Aamir Liaquat Hussain


সেলিম আল দীন - শৈলী\nঢাকা বিশ্ববিদ্যালয়ের বাংলা বিভাগের ক্লাসরুম৷ ক্লাস শুরু হতে আর বেশি দেরি নেই৷ ছাত্রছাত্রীরা দুরু দুরু বুকে অপেক্ষা করছে৷ কারণ ক্লাস নেবেন অধ্যাপক আহমদ শরীফ৷ ক্লাস শুরু হল৷ একেবারে পিনপতন নীরবতা৷ শুরুতে কয়েকজনকে ছোট ছোট কয়েকটা প্রশ্ন করলেন তিনি, বেশিরভাগই তাঁর প্রশ্নের কোন উত্তর দিতে পারল না৷ তখন তিনি বললেন, “তোমরা তো কোন লেখাপড়া করনি, কোনকিছু জান না৷” কথাটা একটি তরুণের মনে খুব লেগেছিল, নিজেকে সামলাতে পারলেন না তিনি৷ শেষে বলেই ফেললেন, “আমি স্কুল-কলেজে থাকতে যা পড়েছি বিশ্ববিদ্যালয়ের শিক্ষকরা তা পড়েছেন কিনা সন্দেহ৷”\nতরুণটির কথাটার পিছনে জোর ছিল৷ প্রমাণও ছিল৷ লিখেছিলেন আমেরিকান ‘নিগ্রো সাহিত্য’ নামে একটি প্রবন্ধ, অনুবাদ করেছিলেন বিভিন্ন ভাষার গল্প৷ তিনি আহমদ শরীফকে সেদিনই জানালেন, তিনি নাটক লেখেন, পরদিন রাতে বাংলাদেশ টেলিভিশনে তাঁর লেখা একটি নাটক প্রচারিত হবে৷ তাঁর বিশ্বাস, এরকম নাটক এর আগে খুব একটা হয়নি৷ কথাটি বলেই তাঁর মনেহল, সর্বনাশ! কার সামনে কী বললেন তিনি৷ এখন পালিয়ে যেতে পারলেই বাঁচেন৷\nপরের দিন বন্ধুরা তাঁকে বললেন, “শরীফ স্যার তোকে খুঁজছেন৷ এখনই দেখা করে আয়৷” শুনে আমর্ম কেঁপে উঠেছিলেন তরুণটি৷ কাঁপা কাঁপা বুকে অধ্যাপক আহমদ শরীফের কক্ষের দরজায় দাঁড়িয়ে সালাম দিলেন তিনি৷ ভেতরে কাজ করছিলেন অধ্যপক শরীফ, সালাম শুনে মাথাটা একটু তুলে বললেন, “তোমার নাটক দেখলাম৷ তোমার অহংকার স্বার্থক৷” বলে আবার নিজের কাজে মনোযোগ দিলেন৷ তরুণটি এক মূহূর্ত দেরি না করে ছুটতে শুরু করলেন৷ আর ছুটতে ছুটতে একটা বড় বাজিতে জিতে যাওয়ার আনন্দ নিয়ে বন্ধুদের এসে বললেন, “শরীফ স্যার নাটক দেখেছেন, স্যার বলেছেন, আমার অহংকার স্বার্থক৷” সেদিনের সেই তরুণটি হলেন বাংলাদেশের অন্যতম নাট্যকার সেলিম আল দীন, যাঁকে নিয়ে এদেশের মানুষ অহংকার করে৷\nএকেবারে অল্প বয়স থেকেই তাঁর দুরন্তপনা ছিল চোখে পড়ার মত৷ সবাইকে চমকে দিতে পছন্দ করতেন তিনি৷ দিন-রাতের কোন বালাই ছিল না৷ ভয় দেখাতে কোনো দ্বিধা করতেন না তিনি৷ প্রচন্ড দুরন্তপনার পাশাপাশি চলত তাঁর পড়ালেখাও৷ ছেলেবেলার বন্ধুরা এখনও তাঁর চঞ্চলতার সেসব কথা বলে যেসবের মধ্যে একই সঙ্গে একজন সৃষ্টিশীল মানুষের সুপ্ত প্রতিভা ছিল৷\nকলাগাছের খোল কেটে, খেজুর গাছের কাঁটা সাজিয়ে বিচিত্র সব ভয় দেখানো জিনিসপত্র তৈরি করতেন তিনি৷ কিন্তু বেশিদিন আর গ্রামে থাকা হয় না তাঁর৷ সেনেরখিল গ্রামের পাঠ চুকিয়ে বাবার সঙ্গে কখনও যেতে হয় চট্টগ্রামে, কখনও সিলেট, কখনও আখাউড়া, কখনও রংপুরে৷ তারপর ছেলেটি আবার ফিরে যান নিজ গ্রামে৷ সেখানে মঙ্গলকান্দি মাধ্যমিক বিদ্যালয়ে ৭ম থেকে ৯ম শ্রেণীতে থাকার সময়ই পড়া হয়ে যায় বঙ্কিমচন্দ্র, রবীন্দ্রনাথ ও মাইকেল মধুসূদন দত্তের গুরুত্বপূর্ণ অনেক রচনা৷ কৈশোরেই বঙ্কিমচন্দ্রের লেখা পড়ে বিস্মিত, রবীন্দ্রনাথের গোরা পড়ে আলোড়িত হন ছেলেটি৷ একই সঙ্গে পড়া হয়ে যায় বাংলা কবিতার কেন্দ্রে, প্রান্তে থাকা বিভিন্ন কবিদের রচনা৷ এভাবে একটু একটু করে তৈরি হতে থাকে একজন শিল্পীর সৃজনশীল মন৷ কলেজে ওঠার সময়টায় তিনি বুঝতে পারেন কবিতা তাঁকে ডাকছে৷ ফেনী কলেজের দিনগুলোতে কবিতা তাঁকে আরও আকৃষ্ট করে৷ ছোটবেলা থেকে মধুসূদন, রবীন্দ্রনাথ, নজরুল পরবর্তীকালে জীবনানন্দ দাশের কবিতা পড়ে বিমুগ্ধ তরুণটি কবিতার মাধ্যমেই আত্মপ্রকাশ করতে চাইলেন প্রথমে৷ কিন্তু কিছুতেই কবিতার ভাষাটি আয়ত্তে আসছিল না তাঁর৷ এই বেদনা তাঁকে তাড়িয়ে ফেরে৷\nসেই দিকটি চিনিয়ে দিয়ে একদিন আহসান হাবীব ওই তরুণকে বললেন, “তুমি নাটক লিখ৷” ঢাকা বিশ্ববিদ্যালয়ে বাংলা বিভাগে ভর্তির পর একদিন ক্লাসে অধ্যাপক মুনীর চৌধুরী জিজ্ঞাসা করলেন, তোমাদের মধ্যে কারা কবিতা লেখ? কয়েকজন মহা-উত্‍সাহে দাঁড়ালে অধ্যাপক মুনীর চৌধুরী তাঁদের বললেন, “তোমরা বেরিয়ে যাও৷”\nসবাই অবাক৷ কিন্তু মুনীর স্যারের কথা, টু শব্দ না করে সবাই মাথা নিচু করে বেরিয়ে যাওয়ার জন্য পা বাড়াতে না বাড়াতেই তিনি তাঁদের বললেন, “বাংলা ভাষায় রবীন্দ্রনাথ-জীবনানন্দের মতো কবি এসেছেন, আরও কত কবি আছে বিশ্বসাহিত্যে, কবির কোনো শেষ নেই, শেষ নেই কবিতারও৷ তোমাদের মধ্যে কে জোর দিয়ে বলতে পারবে যে সে জীবনানন্দ দাশের চেয়ে ভাল কবিতা লিখতে পারবে? যদি না পার তাহলে কেন কবিতা লেখা?” কিন্তু সেদিন মুনীর স্যারের কথার উত্তর না দিয়ে সবাই চুপ করে রইল৷ তখন তিনি বললেন, “তবে যারা নাটক লিখতে চাও তারা থাকতে পার৷” এটা ছিল কবি হতে চাওয়া একটি তরুণের জীবনের দ্বিতীয় ধাক্কা৷ তাহলে কি নাটকই তাঁর জীবনের নিয়তি? আহসান হাবীব বললেন, মুনীর চৌধুরী তাগাদা দিলেন আর বিষয়টা চূড়ান্ত করলেন আহমদ শরীফ৷ শুরু হল নিয়মিত নাটক লেখা৷ সেই যে শুরু আর তার শেষ হল ২০০৮ সালের ১৪ই জানুয়ারী৷ যেদিন ঢাকায় ল্যাব এইড হাসপাতালে গুরুতর অসুস্থ অবস্থায় মারা গেলেন তিনি৷ সারা দেশের নাট্যপ্রিয় মানুষকে, অসংখ্য ভক্ত অনুরাগী আর প্রিয় ছাত্রছাত্রীদের চোখের জলে ভাসিয়ে বিদায় নিলেন বাংলা নাটকের অবিসংবাদিত পুরুষ সেলিম আল দীন৷\nজন্মেছিলেন ১৯৪৯ সালের ১৮ই আগস্ট ফেনীর সোনারগাজী থানার সেনেরখিল গ্রামে৷ মফিজউদ্দিন আহমেদ ও ফিরোজা খাতুনের তৃতীয় সন্তান তিনি৷ লেখাপড়ার শুরু হয়েছিল আখাউড়ায় গৃহশিক্ষকের কাছে৷ এর কিছুদিন পর সেনেরখিল প্রাইমারি স্কুলে ভর্তি হন এবং এখানে চতুর্থ শ্রেণী পর্যন্ত পড়েন৷ তারপর মৌলভীবাজার বড়লেখার সিংহগ্রাম হাইস্কুল, কুড়িগ্রামের উলিপুরে মহারাণী স্বর্ণময়ী প্রাইমারী স্কুল এবং রংপুর ও লালমনিরহাটের স্কুলে পড়েন৷ পরে নিজ গ্রাম সেনেরখিলের মঙ্গলকান্দি মাধ্যমিক বিদ্যালয়ে ৭ম শ্রেণীতে ভর্তি হন এবং এই স্কুল থেকেই মাধ্যমিক পাশ করেন ১৯৬৪ সালে৷ ফেনী কলেজ থেকে উচ্চমাধ্যমিক পাস করেন ১৯৬৬ সালে৷ ১৯৬৭ সালে ঢাকা বিশ্ববিদ্যালয়ে বাংলা বিভাগে ভর্তি হন৷ ঢাকা বিশ্ববিদ্যালয়ে দ্বিতীয় বর্ষ পর্যন্ত পড়ার পর বিশ্ববিদ্যালয় ছেড়ে দেন৷ টাঙ্গাইলের সাদত কলেজ থেকে স্নাতক শেষ করে ঢাকা বিশ্ববিদ্যালয় থেকে বাংলা ভাষা ও সাহিত্যে এমএ ডিগ্রি করেন৷ এরপর ১৯৯৫ সালে জাহাঙ্গীরনগর বিশ্ববিদ্যালয় থেকে পিএইচডি ডিগ্রি লাভ করেন তিনি৷ আহসান হাবীব, মুনীর চৌধুরী, আহমদ শরীফ তাঁর শিল্পের পথকে চিনিয়ে দিয়েছিলেন এবং করোটিয়ায় পেয়েছিলেন কবি রফিক আজাদের সাহচর্য, যা তাঁর শিল্পযাত্রাকে আরো বেগবান করেছিল৷ এ যাত্রার মাধ্যম ছিল নাটক৷ ঝুঁকেছিলেন পাশ্চাত্য নাটকের তত্‍কালীন বেশ কয়েকজন খ্যাতিমান নাট্যকারের দিকে৷ তাঁদের মধ্যে এডওয়ার্ড এলবি যেমন ছিলেন, তেমনি ছিলেন আয়োনস্কোসহ আরো কিছু নাট্যকার৷\nঅ্যাবসার্ড নাটকের ধারাকেই সেলিম আল দীনের চূড়ান্ত ধারা মনে হয়েছিল কিছুদিন৷ কিন্তু নানা খটকাও ছিল৷ যে জীবন তিনি দেখেন, যে জীবন তিনি অনুভব করেন ও কল্পনা করেন, অ্যাবসার্ড নাটকের ধারায় তা খুব খাপছাড়া লাগে তাঁর কাছে৷ অসংলগ্ন বোধ হয়৷ এই চিন্তার পাশাপাশি চলছিল রেডিও-টিভিতে নাটক লেখা৷ ঢাকা বিশ্ববিদ্যালয়ের মুহসীন হলে পেয়ে গেলেন ম. হামিদ, নাসিরউদ্দিন ইউসুফ বাচ্চুর মতো সতীর্থদের৷ তাঁর লেখা ‘জন্ডিস ও বিবিধ বেলুন’ নাটকটির নির্দেশনা দিলেন নাসিরউদ্দিন ইউসুফ বাচ্চু৷ সেই থেকে শুরু হল সেলিম আল দীন ও নাসিরউদ্দিন ইউসুফ বাচ্চুর নাট্যাভিযান৷\nস্বাধীনতা যুদ্ধের সময় দেশ, মানুষ ও মাটি নিয়ে সেলিম আল দীনের পূর্বেকার ভাবনাগুলোতে ভাঙচুর ঘটে৷ গণহত্যা আর পাকিস্তানি ধ্বংসযজ্ঞের সামনে দাঁড়িয়ে তিনি নতুন এক আত্মপ্রত্যয় আবিষ্কার করেন৷ লেখার ভিতর দিয়ে এদেশের মাটির দাবিকে বুঝতে পারেন তিনি৷ বুঝতে পারেন, মানুষের দাবিকে তুলে আনতে পাশ্চাত্যের নাট্যাঙ্গিক নয়, নিজস্ব আঙ্গিক ও মাত্রা প্রয়োজন৷ ততদিনে লেখা হয়ে গেছে ‘সর্প বিষয়ক গল্প’, ‘আতর আলির নীলাভ পাট’, ‘সংবাদ কার্টুন’, ‘মুনতাসির ফ্যান্টাসির’র মতো নাটকগুলো৷ এদিকে জীবিকার কথাও ভাবতে হচ্ছে৷ তাই কপি রাইটার পদে বিজ্ঞাপনী সংস্থা ‘বিটপী’তে কাজ শুরু করলেন৷ একদিন জাহাঙ্গীরনগর বিশ্ববিদ্যালয়ে শিক্ষক নিয়োগের প্রজ্ঞাপন চোখে পড়ল ছেড়া একটা কাগজে৷ হাতে বেশি সময় ছিল না৷ বিষয়টি নিয়ে তিনি আলাপ করলেন পারুলের সঙ্গে৷ কারণ পারুলকে তিনি জীবনসঙ্গিনী করার সিদ্ধান্ত নিয়েছেন৷ পারুলকে বেছে নেওয়ার কারণ, তিনি হবেন লেখক৷ দরকার ধীর-স্থির ও কষ্টসহিষ্ণু একটি মেয়ে৷ যাঁর চাহিদা থাকবে কম; প্রেরণা থাকবে বেশি৷ পারুলের ভেতর সেই মেয়েটিকে খুঁজে পেয়েছিলেন তিনি৷ পারুলকে জিজ্ঞাসা করেছিলেন, “বিশ্ববিদ্যালয়ের শিক্ষক হলে কেমন হবে?” পারুল সানন্দে সায় দেন৷ ১৯৭৪ সালে জাহাঙ্গীরনগর বিশ্ববিদ্যালয়ে বাংলা বিভাগে যোগদানের কিছুদিন পরেই বিয়ে হয় দুজনের৷ পারুলের সামনে একটাই স্বপ্ন, বিরাট বড় লেখক হবেন সেলিম আল দীন৷ তাঁর ভিতরের সৃষ্টিশীলতা আর বিরাট কিছু করার প্রত্যয় আর স্বপ্নকে চিনতে পেরেছিলেন তিনি৷\nস্ত্রী পারুলের কাছ থেকে প্রেরণা পাওয়ার পাশাপাশি জাহাঙ্গীরনগর বিশ্ববিদ্যালয়ের ক্যাম্পাস সেলিম আল দীনের শিল্প সাধনাকে ব্যাপকভাবে সহায়তা করেছে৷ জাহাঙ্গীরনগর বিশ্ববিদ্যালয়ের অপূর্ব নৈসর্গিক প্রকৃতি তাঁকে আকৃষ্ট করত ভীষনভাবে৷ তিনি বলতেন, “এই ক্যাম্পাসে আসার সুযোগ দেওয়ার জন্য আমি স্রষ্টার কাছে কৃতজ্ঞ”৷\nপ্রথাগত শিক্ষকের মতো শুধুমাত্র শ্রেণিকক্ষেই পাঠদান, পরীক্ষা, খাতা দেখা, ছাত্রছাত্রীদের মূল্যায়ন এসব নিয়েই ব্যাস্ত থাকতেন না তিনি৷ ক্লাসের বাইরেও তাঁর সৃজনশীল কাজের অংশীদার করে তুলতেন শিক্ষাথর্ীদের৷ তাদেরকে মানবসভ্যতার নানান বিন্দুকে চিনিয়ি দিতেন তিনি৷ তাদের হাতে তুলে দিতেন যার যার নিজস্ব শিল্পগৃহ খোলার চাবিকাঠি৷\nজাহাঙ্গীরনগর বিশ্ববিদ্যালয়ে যোগদান করার পর তিনি ১৯৮৬ সালে এই বিশ্ববিদ্যালয়ে প্রতিষ্ঠা করেন ‘নাটক ও নাট্যতত্ত্ব’ বিভাগ৷ একদিকে শিক্ষকতার দায়িত্ব অন্যদিকে লেখালেখি৷ একরকম টানাটানির ভেতর দিয়ে পার করতে হয়েছে অনেকটা সময়৷ টিভিতে নাটক লিখে খুব একটা আয়-রোজগার হত না প্রথম দিকে৷ আর শিক্ষকতার মাইনে তো খুবই সামান্য৷ এই আয়ের একটা অংশ দেশের বাড়িতে পাঠাতেন তিনি৷ আর ভাইবোনদের মানুষ করার মতো দায় দায়িত্বগুলো নিতে হয়েছিল তাঁকে৷ এ কাজের অনেকটাই বহন করেছিলেন পারুল নিজেও৷ পারুল তখন শিক্ষক হিসেবে যোগ দিয়েছিলেন জাহাঙ্গীরনগর বিশ্ববিদ্যালয়ের স্কুলে৷ আসত্মে আসত্মে ভাইবোন প্রত্যেককে দাঁড় করিয়ে দিতে যেটুকু সহযোগিতা প্রয়োজন, স্ত্রী পারুল তা করেছেন যথেষ্ট আন্তরিকতার সাথে৷\n১৯৭৩ সালে ঢাকা থিয়েটার প্রতিষ্ঠার পর নাটক লেখার ধারা অব্যাহত রাখার পাশাপাশি কীভাবে নিজের স্বর প্রতিষ্ঠা, মাটি ও মানুষের নান্দনিক দাবিকে পূরণ করা যায়-অবিরাম সে চেষ্টা চালিয়ে গেছেন সেলিম আল দীন৷ বিশ্ববিদ্যালয়ে প্রাতিষ্ঠানিক শিক্ষার ভিতরে শিক্ষক ও গবেষক হিসাবে সেই সত্তাটিকে লালন করেছেন যার সঙ্গে তাঁর সৃজনশীল সত্তার কোনো বিরোধ ছিল না৷ গবেষক হিসেবেই খুঁজে বের করলেন বাংলা নাটকের হাজার বছরের পুরনো শিল্পরীতিকে৷ যে নাট্যরীতি আমাদের একেবারেই নিজস্ব, ছোটগল্প, উপন্যাস বা প্রবন্ধের মতো পাশ্চাত্যের প্রেরণা তাড়িত বিষয় নয়৷ লঙ্গিনাসের ‘অন সাবলাইম’ আর পিটার ব্রুকের ‘দ্য এম্পটি স্পেস’এর মতো রচনাগুলোর সঙ্গে তিনি সমন্বয় করতে চাইলেন প্রাচ্যের নান্দনিকতার৷ ভারত নাট্যশাস্ত্রের নির্যাস ও বাংলা ভাষার মধ্যযুগের সাহিত্যরীতি থেকে পাওয়া শিল্প উদ্দীপনাগুলো, এমনকি শব্দপ্রতিমাকে নতুন করে জাগিয়ে তুললেন নিজের সৃষ্টিকর্মে৷\nসেলিম আল দীনকে নতুন একটি শিল্পভূমিতে দাঁড় করিয়ে দিল এই নন্দনতাত্ত্বিক চিন্তা৷ তিনি লিখলেন ‘শকুনত্মলা’৷ কিন্তু তাঁর মনে হল আরও বিরাট কোন জায়গায় নাটককে নিয়ে যাওয়া যায়৷ করে তোলা যায় মহাকাব্যের সমান৷ একদিকে হোমার, ওভিদ, ভার্জিল, দানত্মে অন্যদিকে বেদব্যাস, বাল্মীকি, কালিদাসসহ ভারতীয় নন্দন শাস্ত্রকারদের রচনার মধ্য থেকে বের করতে চাইলেন মহাকাব্যিক বাসত্মবতার মাত্রা৷ লেখা হল ‘কেরামতমঙ্গল’, ‘কিত্তনখোলা’ ও ‘হাত হদাই’৷\nতিনি সারা জীবন চেষ্টা করেছেন কোনো পুনরাবৃত্তি যাতে না হয় এবং সেই ধারা অব্যাহত রেখেছিলেন শেষাবধি৷ ‘মধ্য যুগের বাংলা নাট্য’ নামের গবেষণাটি সম্পন্ন্ করার সময় তিনি কথানাট্য, পাঁচালি রীতির মতো শিল্প আঙ্গিকের চিন্তা করতে লাগলেন৷ তিনি গবেষণাটি সম্পন্ন করার আগেই লিখে ফেললেন ‘চাকা’, ‘যৈবতী কন্যার মন’ ও ‘হরগজ’৷ এছাড়া দ্বৈতাদ্বৈতবাদ সেলিম আল দীনকে নতুন নাট্যধারার পথ দেখিয়ে দিয়েছিল৷ তিনি মনে করতেন, একজন লেখককে বাঁচায় তাঁর নিজস্ব সৌন্দর্যদর্শন, তাঁর নিজের এসথেটিঙ্৷ যার সঙ্গে যুক্ত করে দিতে হয় দেশীয় ঐতিহ্যের শিল্পধারনা ও প্রেরণা৷\nব্যক্তিগত ও পারিবারিক জীবনে কিছু বিষয় তাঁকে বিপর্যস্ত করে তুলেছিল৷ অস্থির ও কেন্দ্রচ্যুত করে তুলেছিল- এর চুড়ান্তে ছিল শ্যালিকার মেয়ে অন্বিতার লিউকেমিয়া ধরা পড়ার বিষয়টি৷ একমাত্র সন্তান মঈনুল হাসানের অকাল মৃত্যুর পর থেকে সেলিম আল দীন ছিলেন নিঃসন্তান৷ শিশু অন্বিতাকে ভীষণ ভালবাসতেন তিনি৷ আর নিজের সেজভাই বোরহান উদ্দীনের মেয়ে কাজরীকে সন্তানের মমতায় বড় করেছেন ৷ অন্বিতার ক্যান্সার হওয়াটাকে সহজ ভাবে নিতে পারেননি তিনি৷ ডাক্তারের কাছে রোগটির কথা শুনে চিত্‍কার করে শিশুর মতো কেঁদে একটি কথাই বারবার বলেছিলেন, ‘অন্বিতার মৃত্যু আমি কিছুতেই দেখতে পারব না৷ তার আগেই যেন আমার মৃতু্য হয়৷’ তাঁর সেই ইচ্ছাই পূরণ হয়েছিল৷ অন্বিতার মৃত্যুর প্রায় দেড়মাস আগেই মারা গেছেন সেলিম আল দীন৷\nসেলিম আল দীনের মৃত্যু তো আসলে মৃত্যু নয়, এটা আরেক উজ্জীবনের নাম৷ তাঁর চলে যাওয়ার ভেতর দিয়ে তাঁর অস্তিত্বকেই বরং আমরা বারবার টের পাব তাঁর রচনাবলির মধ্য দিয়ে৷ নিজের গ্রন্থ প্রকাশ নিয়ে তিনি কোনো দিন ব্যস্ত ছিলেন না৷ তাঁর কিছু ভক্ত আর কিছু শুভানুধ্যায়ী বিভিন্ন সময়ে তাঁর বিভিন্ন বই প্রকাশ করার ব্যবস্থা করে দিয়েছিলেন৷ এছড়া বাংলা একাডেমী তাঁর কয়েকটি বই প্রকাশ করে৷\nবছরের পর বছর নিমগ্ন থাকতেন কোন একটা চিন্তার পেছনে৷ কিন্তু সেটা শেষাবধি আর হয়ে উঠত না৷ আবার এক ঝলকে পেয়ে যেতেন কোনো কাহিনীর রূপরেখা৷ বিশেষ করে টিভি নাটকের অসংখ্য কাহিনী তাঁর মনে বিদ্যুতের ঝলকের মতো রেখাপাত করত৷\nতারুণ্যের শেষ দিক থেকেই উচ্চ রক্তচাপ এবং হৃদরোগে আক্রান্ত হয়েছিলেন তিনি৷ রাতে উচ্চ রক্তচাপ রোধ করার ওষুধ খেয়ে ঘুমাতে যেতেন, কিন্তু অনেক সময়ই ঘুম হত না৷ বিশেষ করে লেখায় পেয়ে বসলে অসুখ-বিসুখ, নিয়ম-কানুন সব ভুলে যেতেন তিনি৷\nবিভিন্ন উত্‍সব আয়োজন যা কিছু জাহাঙ্গীরনগর বিশ্ববিদ্যালয়ে হত তা তাঁকে বাদ দিয়ে ভাবা যেত না৷ বিভিন্ন উত্‍সবের মূল বাণী ঠিক করে দেওয়া, অনুষ্ঠানের মেজাজ অনুযায়ী গান তৈরি করে দেওয়া সবই করতেন তিনি৷ গান লিখতেন আশির দশকের মাঝমাঝি সময় থেকে৷ নাটকের গান তো ছিলই৷ পাশাপাশি আরও অনেক গান লিখেছিলেন৷ তিনি গানকে বলতেন, কথাসুর৷ ১৯৯৯ সালের শেষের দিকে কয়েকজনকে নিয়ে গড়ে তুলেছিলেন ছোট্ট একটা গানের দল৷ নাম দিয়েছিলেন, ‘কহনকথা’৷\nবেশ কিছু গান তিনি ও তাঁর গানের দল ‘কহনকথা’র শিল্পীরা বিভিন্ন অনুষ্ঠানে পরিবেশন করেছিলেন৷ ‘কহনকথা’র শিল্পীদের মধ্যে ছিলেন সাবেরা তাবাসসুম, সাকিরা পারভীন সুমা, সঙ্গীতা চৌধুরী, কাজী শুসমিন আফসানা, আবদুল্লাহ আল মামুন ও শশী৷\nসেলিম আল দীন প্রেরণা পেয়েছেন হোমার, ফেরদৌসী, গ্যেটে আর রবীন্দ্রনাথের মতো কবিদের কাছ থেকে৷ তাঁদের কাছ থেকে বারবার ফিরে গেছেন একান্ত বাধ্যগত শিষ্যের মতো৷ আবার তাঁদেরকে গুরু মেনে তাঁদেরকে পেরিয়ে যাওয়ার একটা চেষ্টা দিনরাত মনের ভেতরে লালন করতেন তিনি৷ কিন্তু তিনি এটাও জানতেন তাঁর সেই আশা কোন দিন পূরণ হওয়ার নয়৷ শেষদিকে লেখা তাঁর দিনপঞ্জির অসংখ্য পাতায় এর প্রমাণ আছে৷ সেলিম আল দীন যেসব কাজ করেছেন সেগুলির মূলে আছে পাশ্চাত্য শিল্পধারাকে চ্যালেঞ্জ করা এবং এর মুখোমুখি দাঁড়িয়ে নিজস্ব শিল্প সৃষ্টি করে তা অনুশীলন করা৷ পাশাপাশি পরবর্তী প্রজন্মের লেখক, কবি, শিল্পী ও নাট্যকর্মীদের এই বোধে উজ্জীবিত করা যে আমাদের শিল্প ঐতিহ্য নিয়েই আমরা তৈরি করতে পারি আমাদের নিজস্ব শিল্পজগত৷ পরের অনুকরণ করে কখনও নিজস্বতা অর্জন করা যায় না৷ খুব জোরের সঙ্গে বারবার বলেছেন, ‘অন্যের বসন কখনও নিজের হয় না৷ হয় না সেটা নিজের ভূষণ৷’\nশিল্প বিষয়ে জ্ঞান অর্জন, নিজের শিল্পবিশ্বাস নির্মাণ করে তা অনুশীলন ও পরবর্তী প্রজন্মকে সেই শিল্প ধারণায় অবগাহনের প্রেরণা আমৃতু্য সঞ্চার করেন যিনি তিনিই তো একজন আচার্য হয়ে ওঠেন৷ সেই অর্থে সেলিম আল দীনের অবস্থান আমাদের সাহিত্যক্ষেত্রে একজন আচার্যের মতোই৷ তাঁর মৃতু্যর মধ্য দিয়ে যে দায়িত্ব তিনি পরবর্তী প্রজন্মের কাছে অর্পন করে গেছেন, তা তাদেরকে অবিরাম প্রেরণা দিয়ে যাবে৷\nনাট্যকার সেলিম আল দীন জন্মেছিলেন ১৯৪৯ সালের ১৮ই আগস্ট ফেনীর সোনাগাজী থানার সেনেরখিল গ্রামে৷ মফিজউদ্দিন আহমেদ ও ফিরোজা খাতুনের তৃতীয় সনত্মান তিনি৷ শৈশব ও কৈশোর কেটেছে ফেনী, চট্টগ্রাম, সিলেট, ব্রাহ্মণবাড়িয়া ও রংপুরের বিভিন্ন স্থানে৷ বাবার চাকরির সূত্রে এসব জায়গার বিভিন্ন স্কুলে পড়াশোনা করেছেন তিনি৷\nসেলিম আল দীন ১৯৬৪ সালে ফেনীর সেনেরখিলের মঙ্গলকান্দি মাধ্যমিক বিদ্যালয় থেকে এসএসসি পাস করেন৷ ১৯৬৬ সালে ফেনী কলেজ থেকে এইচএসসি পাস করেন৷ ১৯৬৭ সালে ঢাকা বিশ্ববিদ্যালয়ের বাংলা বিভাগে ভর্তি হন৷ দ্বিতীয় বর্ষে পড়ার সময় ঢাকা বিশ্ববিদ্যালয় ছেড়ে গিয়ে ভর্তি হন টাঙ্গাইলের করোটিয়ায় সাদত কলেজে৷ সেখান থেকে স্নাতক পাসের পর ঢাকা বিশ্ববিদ্যালয়ের বাংলা বিভাগ থেকে এমএ ডিগ্রি লাভ করেন৷ ১৯৯৫ সালে জাহাঙ্গীরনগর বিশ্ববিদ্যালয় থেকে পিএইচডি ডিগ্রি লাভ করেন সেলিম আল দীন৷\nবিজ্ঞাপনী সংস্থা বিটপীতে কপি রাইটার হিসেবে চাকরি জীবন শুরু করলেও পরে সারাজীবন শিক্ষকতাই করেছেন৷ ১৯৭৪ সালে জাহাঙ্গীরনগর বিশ্ববিদ্যালয়ের বাংলা বিভাগে প্রভাষক হিসেবে যোগ দেন এবং আমৃত্যু এই বিশ্ববিদ্যালয়েই ছিলেন তিনি৷ এই বিশ্ববিদ্যালয়ের নাটক ও নাট্যতত্ত্ব বিভাগের প্রতিষ্ঠাতা চেয়ারম্যান ছিলেন তিনি৷\nপ্রথম প্রকাশিত গ্রন্থ ‘সর্প বিষয়ক গল্প ও অন্যান্য নাটক’ (১৯৭৩)৷ তাঁর উল্লেখযোগ্য নাটক-গ্রন্থ: ‘জন্ডিস ও বিবিধ বেলুন’ (১৯৭৫), ‘বাসন’ (১৯৮৫) ‘মুনতাসির’, ‘শকুনত্মলা’, ‘কিত্তনখোলা’ (১৯৮৬), ‘কেরামতমঙ্গল’ (১৯৮৮), ‘যৈবতী কন্যার মন’ (১৯৯৩), ‘চাকা’ (১৯৯১), ‘হরগজ’ (১৯৯২), ‘প্রাচ্য’ (২০০০), ‘হাতহদাই’ (১৯৯৭), ‘নিমজ্জন’ (২০০২), ‘ধাবমান’, ‘স্বর্ণবোয়াল’ (২০০৭), ‘পুত্র’, ‘স্বপ্ন রজনীগণ’ ও ‘ঊষা উত্‍সব’৷ রেডিও টেলিভিশনে প্রযোজিত নাটক: ‘বিপরীত তমসায়’ (রেডিও পাকিস্তান, ১৯৬৯), ‘ঘুম নেই’ (পাকিস্তান টেলিভিশন, ১৯৭০), ‘রক্তের আঙ্গুরলতা’ (রেডিও বাংলাদেশ ও বিটিভি), ‘অশ্রুত গান্ধার’ (বিটিভি, ১৯৭৫), ‘শেকড় কাঁদে জলকণার জন্য’ (বিটিভি ১৯৭৭), ‘ভাঙনের শব্দ শুনি’ (আয়না সিরিজ, বিটিভি ১৯৮২-৮৩), ‘গ্রন্থিকগণ কহে’ (বিটিভি ১৯৯০-৯১), ‘ছায়া শিকারী’ (বিটিভি ১৯৯৪-৯৫), ‘রঙের মানুষ’ (এনটিভি ২০০০-২০০৩), ‘নকশীপাড়ের মানুষেরা’ (এনটিভি, ২০০০), ‘কীত্তনখোলা’ (আকাশবাণী কোলকাতা, ১৯৮৫)৷\nগবেষণাধর্মী নির্দেশনা: ‘মহুয়া’ (ময়মনসিংহ গীতিকা অবলম্বনে, ১৯৯০), ‘দেওয়ানা মদিনা’ (ময়মনসিংহ গীতিকা অবলম্বনে, ১৯৯২), ‘একটি মারমা রূপকথা’ (১৯৯৩), ‘কাঁদো নদী কাঁদো’, ‘মেঘনাদ বধ’ (অভিষেক নামপর্ব)৷ অন্যান্য: ‘চাকা’ নাটক থেকে চলচ্চিত্র নির্মিত হয় ১৯৯৪, ‘কীত্তনখোলা’ নাটক থেকে চলচ্চিত্র নির্মিত হয় ২০০০ সালে৷ ‘একাত্তরের যীশু’ চলচ্চিত্রের সংলাপ রচনা করেন ১৯৯৪ সালে৷\nজাতীয় ও আন্তর্জাতিক পর্যায়ে পুরস্কার ও সম্মাননা\nবাংলা একাডেমী সাহিত্য পুরস্কার, ১৯৮৪; ঋষিজ কর্তৃক প্রদত্ত সংবর্ধনা, ১৯৮৫; কথক সাহিত্য পুরস্কার, ১৩৯০ বঙ্গাব্দ; একুশে পদক, ২০০৭; জাতীয় চলচ্চিত্র পুরস্কার, ১৯৯৩; অন্য থিয়েটার (কলকাতা কর্তৃক প্রদত্ত সংবর্ধনা); নান্দিকার পুরস্কার (আকাদেমি মঞ্চ কলকাতা) ১৯৯৪; শ্রেষ্ঠ টেলিভিশন নাট্যকার, ১৯৯৪; খালেকদাদ সাহিত্য পুরস্কার; জাতীয় চলচ্চিত্র পুরস্কার (একাত্তরের যীশু, শ্রেষ্ঠ সংলাপ) ১৯৯৪; মুনীর চৌধুরী সম্মাননা, ২০০৫৷\nতথ্যসুত্র: থিয়েটারওয়ালা, থিয়েটার, থিয়েটার স্টাডিস, ভোরের কাগজ, যুগান্তর, লেখকের স্ত্রী বেগমজাদী মেহেরুন্নেসা সেলিম ও তাঁর ছাত্র৷\nলেখক : শামীমা দোলা


বই সাক্ষাৎকার কোন ফরম্যাটে • সমস্ত বই ™\nবইয়ের বিপুল ইলেকট্রনিক লাইব্রেরিতে স্বাগতম যেখানে আপনি বিনামূল্যে বই ডাউনলোড করতে পারেন। সাক্ষাৎকার রীতি\nডাউনলোড সাক্ষাৎকার বই\nআগ্রহের ধারাবাহিক সাহিত্যের সন্ধান ও নির্বাচন কতো আগে বাস্তবায়িত হয়েছিল? অনেকগুলি: বইয়ের দোকানে বা লাইব্রেরিগুলিতে ক্লান্তিকর ভ্রমণ, দাঁড়িয়ে থাকা বা বহিঃপ্রকাশের জন্য লম্বা অলস স্ট্যান্ড ইত্যাদি। একই সময়ে একটি গুরুতর বই ব্যবহার করা অস্বস্তিকর ছিল। এটি অনুসন্ধান এবং বই ডাউনলোড করার জন্য আরেকটি জিনিস। সাক্ষাৎকার আমাদের বিশেষ ওয়েবসাইটে। সুবিধাজনক ইলেকট্রনিক ক্যাটালগটিতে সমস্ত শৈলীগুলির সাহিত্যের বিশাল সংগ্রহ রয়েছে: ঐতিহাসিক, গীতিকার, কমেডি, নাটক ইত্যাদি। আপনার ই-বুক পাঠককে খুঁজুন এবং সংরক্ষণ করুন সাক্ষাৎকার কোন অসুবিধা নেই।\nদুনিয়া কাঁপানো ছয় বিপ্লবীর সাক্ষাৎকার (হার্ডকভার)\nজীবনীমূলক সাক্ষাৎকার (হার্ডকভার)\nবইয়ের বিশাল ইলেকট্রনিক লাইব্রেরিতে আপনাকে স্বাগতম যেখানে আপনি বিনামূল্যে বইগুলি ডাউনলোড করতে পারেন। সাক্ষাৎকার রীতি। আমাদের সাইটে, ব্যবহারকারীদের সুবিধার জন্য সবকিছু সম্পন্ন করা হয়, পড়ুন এবং খুশি হন\nসমস্ত সাহিত্য, ধরন, বিশ্ব সাহিত্য বিভাগের প্রচুর পরিমাণে আমাদের বিশেষ ওয়েবসাইটে সুবিধামত অনুসন্ধান এবং ডাউনলোড তালিকাবদ্ধ ফর্ম উপস্থাপন করা হয়। বই আগ্রহী সাক্ষাৎকার ? কোন সমস্যা নাই! অনুসন্ধানের জন্য এবং বিভাগের সামগ্রীর সাথে পরিচিত হওয়ার জন্য যথাযথ ফিল্টারগুলি ব্যবহার করুন, যা অবশ্যই আপনার যা প্রয়োজন তা পাবেন। আমাদের সাইট সাহিত্য অনেক প্রেমীদের সাহায্য করে এবং ফ্যাশন পড়ার বাইরে এবং দ্রুত এবং আরামদায়কভাবে তাদের ইলেকট্রনিক পাঠকদের কোনো বই ডাউনলোড এবং ডাউনলোড। সাক্ষাৎকার , মূল ভাষা সহ (যদি কারো জন্য এটি গুরুত্বপূর্ণ হয়)।


স্বল্পমূল্যে করোনা ভাইরাস শনাক্তে ‘সাইবারগ্রিন পদ্ধতি’ উদ্ভাবন যবিপ্রবি’র\nPublished : Monday, 10 May, 2021 at 10:19 PM, Count : 170\nযশোর বিজ্ঞান ও প্রযুক্তি বিশ্ববিদ্যালয়ের (যবিপ্রবি) একদল গবেষক কম খরচে করোনাভাইরাস শনাক্তে ‘সাইবারগ্রিন পদ্ধতি’ উদ্ভাবন করেছেন। এই পদ্ধতিতে করোনা শনাক্ত করতে প্রতি নমুনার জন্য বাংলাদেশি টাকায় মাত্র একশ’ ৪০ টাকার মতো খরচ হবে। এর মধ্যে আরএনএ এক্সট্রাকশন কিট দশ টাকা, আরটি-পিসিআর কিট একশ’ ২০ টাকা, প্রাইমার তিন টাকা ও অন্যান্য সাত টাকা। এ পরীক্ষায় সময় লাগবে মাত্র ৯০ মিনিট। একটি মাত্র টিউবেই এ পদ্ধতিতে করোনার বর্তমান ধরনগুলো শনাক্ত করা সম্ভব হবে।\nসোমবার যবিপ্রবির প্রশাসনকি ভবনের সম্মেলন কক্ষে আয়োজিত এক সংবাদ সম্মেলনে বিশ্ববিদ্যালয়ের উপাচার্য ও জিনোম সেন্টারের পরিচালক অধ্যাপক ড. আনোয়ার হোসেন নতুন এ উদ্ভাবনের ঘোষণা দেন।\nলিখিত বক্তৃতায় অধ্যাপক ড. আনোয়ার হোসেন বলেন, পরীক্ষা করে দেখা গেছে- সাইবারগ্রিন পদ্ধতিতে করোনা শনাক্তের সেনসিটিভিটি প্রচলিত অন্যান্য কিটের সমপর্যায়ের। এই গবেষণাটি প্রিপ্রিন্ট আকারে ‘medrxiv’ সার্ভারে পাওয়া যাচ্ছে এবং একটি পিয়ার রিভিউড জার্নালে প্রকাশের অপেক্ষায় রয়েছে। তিনি বলেন, সরকারের সহায়তা পেলে আমরা এই গবেষণাকে কাজে লাগিয়ে খুব সহজে এবং কম খরচে করোনা শনাক্তের কাজটি আমাদের দেশে করতে সক্ষম হবো।\nসাংবাদিকদের এক প্রশ্নের জবাবে অণুজীববিজ্ঞান বিভাগের চেয়ারম্যান ও জিনোম সেন্টারের সহযোগী পরিচালক অধ্যাপক ড. ইকবাল কবীর জাহিদ বলেন, ‘বায়ো-ইনফরমেটিক্স টুলের মাধ্যমে আমরা দেখেছি বর্তমানে সংক্রমণশীল করোনার বিভিন্ন ধরন শনাক্ত করা সম্ভব। শতাধিক নমুনা পরীক্ষা করে এর কার্যকারিতা যাচাই করা হয়েছে’।\nবাংলাদেশের ব্যাংকনোটে করোনা ভাইরাসের আরএন এর উপস্থিতির বিষয়ে এক গবেষণাপত্রের সূত্র ধরে অধ্যাপক ড. আনোয়ার হোসেন বলেন, ‘আমাদের গবেষক দল দেশের বিভিন্ন স্থান থেকে প্রাপ্ত ব্যাংকনোটে ভাইরাসের আরএন এর উপস্থিতি পেয়েছেন। গবেষক দল ব্যাংকনোটে ৭২ ঘণ্টা পর্যন্ত ভাইরাসের এন-জিনের উপস্থিতি এবং ৮-১০ ঘণ্টা পর্যন্ত ওআরএফ জিনের স্থায়িত্ব শনাক্ত করতে পেরেছেন। এই গবেষণাপত্রটি ইতিমধ্যেই একটি জার্নালে প্রকাশিত হয়েছে’।\nপাশর্^বর্তী দেশ ভারতে সংক্রমণশীল নতুন ধরন আমাদের মধ্যে এক ধরনের শংকার সৃষ্টি করেছে উল্লেখ করে অধ্যাপক ড. আনোয়ার হোসেন বলেন, ‘যশোর সীমান্তবর্তী জেলা হওয়ায় এবং সাম্প্রতিক সময়ে করোনার প্রকোপ বেড়ে যাওয়ায় আমাদের গবেষক দল সাম্প্রতিক নমুনাগুলো থেকে ভাইরাসের ভ্যারিয়েন্টগুলো হোল জিনোম সিকুয়েন্সিং এবং স্পাইক প্রোটিনের সিকুয়েন্সিং এর মাধ্যমে চিহ্নিত করেছেন। ইতোমধ্যে পূর্ণাঙ্গ জিনোম সিকুয়েন্স জিএসআইডি ডাটাবেজে জমা দেওয়া হয়েছে।’\nতিনি বলেন, যশোর ২৫০ শয্যাবিশিষ্ট হাসপাতাল থেকে ভারত থেকে আসা ১৬ জনের নমুনা যবিপ্রবির জিনোম সেন্টারে পাঠানো হয়, যার মধ্যে তিনজনের করোনা পজিটিভ পাওয়া যায়। পজিটিভ তিনজনের মধ্যে দুজনের শরীরে করোনা ভাইরাসের ভারতীয় ধরন শনাক্ত করা হয়েছে। ভারতীয় এ ধরন বি ১.৬১৭.২ নামে পরিচিত, যার মধ্যে স্পাইক প্রোটিনে বেশ কিছু গুরুত্বপূর্ণ মিউটেশন রয়েছে। যবিপ্রবির জিনোম সেন্টারে ২০২০ সালের ১৭ এপ্রিল হতে বিশ্ববিদ্যালয়ের জিনোম সেন্টারে করোনা ভাইরাস পরীক্ষা শুরু করে। এর মধ্যে ৪০ হাজারের অধিক নমুনা পরীক্ষা সম্পন্ন করা হয়েছে বলেও উল্লেখ করেন তিনি।\nঅধ্যাপক ড. আনোয়ার হোসেন আরও বলেন, ‘আমাদের গবেষকরা গত মার্চ ও এপ্রিল মাসে এই অঞ্চলে সংক্রমণ সৃষ্টিকারী ১০০টির মতো ভাইরাসের নমুনার স্পাইক প্রোটিন সিকুয়েন্স করেছেন। বিগত দু’ মাসের ভাইরাসগুলোর মধ্যে উচ্চ সংক্রমণ ক্ষমতা সম্পন্ন সাউথ আফ্রিকান ভ্যারিয়েন্টের সংখ্যা সবচাইতে বেশি। এ ছাড়া বিগত দু’ মাসের নমুনায় আমরা সাউথ আফ্রিকান, মেক্সিকো, ক্যালিফোর্নিয়া, ইউকে এবং নিউইয়র্ক ভ্যারিয়েন্টের উপস্থিতি পেয়েছি। এছাড়াও আমরা স্পাইক প্রোটিনে কিছু বিরল মিউটেশন পেয়েছি যা এই অঞ্চলে এখনো দেখা যায়নি। সে মিউটেশনগুলোর প্রভাব নিয়ে আমরা কাজ করছি। এ ধরনের মিউটেশনগুলো সংক্রমণ ক্ষমতার উপর কিংবা রোগের ভয়াবহতার উপর কেমন প্রভাব ফেলতে পারে তা নিয়ে গবেষণা চলছে এবং শিগগির সে গবেষণার ফলাফল আমরা প্রকাশের জন্য উন্মুক্ত করব’।\nগোটা বিশে^ই এই ভাইরাস নিয়ে এখনো গবেষণা চলছে উল্লেখ করে তিনি বলেন, ‘করোনার অবসান কবে হবে তাও এখন অনিশ্চিত। আমাদের দেশে যেমন করোনা শনাক্ত, চিকিৎসার ব্যবস্থা নিশ্চিত করা, টিকা প্রদানের ব্যবস্থা করা জরুরি, ঠিক তেমনি পরিবর্তনশীল এই ভাইরাস নিয়ে নিরবিচ্ছিন্ন গবেষণাও জরুরি বলে আমরা মনে করি। একটি নবীন বিশ্ববিদ্যালয়ের জন্য নিজস্ব ল্যাবে করোনা পরীক্ষার পাশাপাশি চলমান পরিস্থিতিতে এ ধরনের সৃজনশীল গবেষণা করা নিঃসন্দেহে একটি উল্লেখযোগ্য সাফল্য। আপনাদের মাধ্যমে এই সাফল্যের সাথে সংশ্লিষ্ট সাহসী যোদ্ধাদের আমি আন্তরিকভাবে অভিনন্দন ও ধন্যবাদ জানাচ্ছি’।\nএর পাশাপাশি আমি আরও জানাতে চাই, আপনাদের সর্বাত্মক সহযোগিতা ও সমর্থন অব্যাহত থাকলে ভবিষ্যতে বিএসএল-৩ ল্যাবরেটরি স্থাপন করে ভ্যাকসিন তৈরিসহ আরও উচ্চমানের গবেষণা করতে আমাদের গবেষণা দল প্রস্তুত আছে বলেও জানান তিনি।\nঅধ্যাপক ড. মোঃ আনোয়ার হোসেন বলেন, জাতির এ মহাদুর্যোগকালে যশোর ও যশোর সংলগ্ন মাগুরা, ঝিনাইদহ, নড়াইল, চুয়াডাঙ্গা, মেহেরপুর, সাতক্ষীরা ও বাগেরহাট জেলার করোনা সন্দেহভাজনদের নমুনা শনাক্তের কাজ করে আমরা সাধারণ মানুষের পাশে দাঁড়ানোর চেষ্টা করছি। করোনা ভাইরাসের বিরুদ্ধে মাননীয় প্রধানমন্ত্রী শেখ হাসিনার নেতৃত্বে এ যুদ্ধে শামিল হওয়ার সর্বাত্মক চেষ্টা করছি। এই কাজটি অগ্রসর করতে সহায়তা করার জন্য আমরা শিক্ষা মন্ত্রণালয়, স্বাস্থ্য মন্ত্রণালয়, বিশ^বিদ্যালয় মঞ্জুরি কমিশনকে আন্তরিক ধন্যবাদ জানাই। এ ছাড়া জিনোম সেন্টার পরিচালনায় আর্থিক সহায়তা দিয়ে এগিয়ে আসায় যশোর-৩ আসনের সংসদ সদস্য ও যবিপ্রবির রিজেন্ট বোর্ডের সদস্য কাজী নাবিল আহমেদ ও যশোরের জেলা প্রশাসক তমিজুল ইসলাম খানকে ধন্যবাদ জানান তিনি।\nসম্মেলনে আরও উপস্থিত ছিলেন অণুজীববিজ্ঞান বিভাগের সহযোগী অধ্যাপক ড. সেলিনা আক্তার, পুষ্টি ও খাদ্য প্রযুক্তি বিভাগের চেয়ারম্যান ড. শিরিন নিগার, বায়ো-মেডিকেল ইঞ্জিনিয়ারিং বিভাগের চেয়ারম্যান ড. হাসান মো. আল-ইমরান, অণুজীববিজ্ঞান বিভাগের সহকারী অধ্যাপক শোভন লাল সরকার, গবেষক তনয় চক্রবর্তী প্রমুখ।


সেরা 4- ধাপে Candlestick কৌশল। - IQ Option উইকি\nআপনি এখানে আছেন: হোম / ব্লগ / সেরা 4- ধাপে Candlestick কৌশল।\nসেরা 4- ধাপে Candlestick কৌশল।\nসেখানে সমস্ত ট্রেডিং এবং বাজার বিশ্লেষণ সরঞ্জামগুলির মধ্যে, অধিকাংশ ব্যবসায়ী সম্মত হন যে জাপানি মোমবাতিগুলি সবচেয়ে গুরুত্বপূর্ণ। ট্রেডিং এ কোন প্রচেষ্টা IQ Option সঠিকভাবে তাদের বুঝতে না অন্ধকারে হাঁটা মত। কিন্তু এটি কেবল তাদের জানা ছাড়াও নয়, তাদেরও ভাল ব্যবহার করে। আপনি এটি করতে সক্ষম হবেন একমাত্র উপায় একটি candlestick কৌশল উন্নয়নশীল হয়।\n0.1 Candlesticks কৌশল জন্য পদ্ধতি।\n0.1.1 আপনি সঙ্গে ডিল করা হয় candleesticks ধরনের নির্ধারণ করুন।\n0.1.2 সংকেত নির্ধারণ করুন।\n0.1.3 Candlesticks এবং সমর্থন / প্রতিরোধের লক্ষ্য মধ্যে সম্পর্ক বুঝতে।\n0.1.4 Candlesticks প্রথম বন্ধ করা যাক।\nCandlesticks কৌশল জন্য পদ্ধতি।\nআপনি কোন নিরাপত্তাটি করেন তা কোন ব্যাপার না, তবুও আপনি এখনও candlesticks প্রয়োজন হবে। উপর IQ Option, candlesticks এছাড়াও আপনি পরিষ্কারভাবে মধ্যে সংগ্রাম দেখতে অনুমতি দেয় বিয়ার এবং bulls একটি নতুন এবং সহজ উপায়। মোমবাতিগুলি আপনাকে বাজারের প্রবণতাগুলি আরও সঠিকভাবে বুঝতে এবং সঠিক ট্রেডিং সিদ্ধান্তগুলি করতে সহায়তা করবে। কিন্তু শুধু তাদের বুদ্ধিমান যথেষ্ট নয়। আপনি তাদের আবেদন করতে পারেন একটি পদ্ধতিগত পদ্ধতি আছে। এই ভাবে candlestick কৌশল বলা হয়। এখানে আপনি কিভাবে এটি সম্পর্কে যান।\nCandlesticks আপনি আরও বাজারের প্রবণতা বুঝতে সাহায্য করবে\nআপনি সঙ্গে ডিল করা হয় candleesticks ধরনের নির্ধারণ করুন।\nএটা এই পর্যায়ে আপনার candlesticks উপর বিশাল জ্ঞান IQ Option পরীক্ষা করা হয়। আপনি candlesticks এবং বাজারে কি তারা গঠিত হয় বিষয়ে সবকিছু জানতে হবে। এই ধরনের candlesticks অনেক ধরনের আছে কারণ IQ Option যেহেতু প্রতিটি বাজার অনন্য। আসলে, সব candlesticks, বাজার, এবং চার্ট ভিন্ন। এই কারণে, আপনাকে জানাতে হবে যে প্রতিটি ক্যান্ডেলস্টিক্স আপনি প্রতিটি বাণিজ্যের সাথে কীভাবে কাজ করছেন।\nCandlesticks নিদর্শন উদাহরণ\nউদাহরণস্বরূপ, একটি চার্টে দীর্ঘ লম্বা লম্বা লম্বা অন্য চার্টের গড় হতে পারে। একটি বাজারে একটি দজী মোমবাতি সবকিছুই বোঝাতে পারে, অন্য বাজারে একই মোমবাতি একটি স্বাভাবিক ঘটনা হতে পারে।\nসংকেত নির্ধারণ করুন।\nএকবার আপনি কোন ট্রেডে কোন মোমবাতিগুলি ব্যবহার করছেন তা সনাক্ত করার পরে এটি পরবর্তী পদক্ষেপ। সর্বদা যখন ট্রেডিং মনে রাখবেন IQ Option, সংকেত যথেষ্ট শক্তিশালী যখন আপনি শুধুমাত্র কাজ করা উচিত। একটি শক্তিশালী সংকেত দিতে একটি candlestick জন্য, এটি দুটি বৈশিষ্ট্য থাকতে হবে। এটি চার্টের পূর্ববর্তী সমস্ত candlesticks তুলনায় বড় হতে পারে, অথবা একটি দীর্ঘ ছায়া আছে। এটা এই বৈশিষ্ট্য বা এমনকি উভয় সময়ে এক হতে পারে।\nCandlesticks এবং সমর্থন / প্রতিরোধের লক্ষ্য মধ্যে সম্পর্ক বুঝতে।\nআগে যেমন উল্লেখ করা হয়েছে, ক্যান্ডেলস্টিকগুলি ট্রেডিং চার্টের যে কোনও পয়েন্টে তৈরি হতে পারে। Candlesticks উল্লেখযোগ্য সংকেত বা সময়ে উল্লেখযোগ্য বেশী তৈরি। দৃঢ় সংকেতগুলির একটি নিশ্চিত চরিত্রগত যে তারা সাধারণত সমর্থন বা প্রতিরোধী লক্ষ্য নির্ধারণ করা হয়। এই লক্ষ্যগুলি কেবলমাত্র পয়েন্ট যেখানে আপনার মতো ব্যবসায়ীরা বাজারে যোগ দিতে বা বিক্রয় করতে যোগদান করে। কারণ এই কারণেই যেখানে দামগুলি যে কোনও সময়ে পরিবর্তন হতে পারে বলে আশা করা হচ্ছে।\nপ্রতিরোধের স্তরে শুটিং তারকা এবং bearish engulfing\nকিন্তু আপনার জন্য বাজারে যোগ দিতে এবং মুনাফা অর্জনের জন্য আপনাকে পরিবর্তনের প্রত্যাশিত দিকটি জানতে হবে। বাজারের প্রবণতা বা বিপরীত দিকের দিকে এটি চলতে থাকবে কিনা। এটি জানতে, আপনাকে একসঙ্গে candlesticks, প্রবণতা এবং সংকেত বিশ্লেষণ করতে হবে। এটি করার ফলে আপনি সঠিক ট্রেডিং সিদ্ধান্ত নিতে সহায়তা করবেন।\nCandlesticks প্রথম বন্ধ করা যাক।\nআপনি মোমবাতি গঠিত, তাদের সংকেত, এবং সমর্থন বা প্রতিরোধের লক্ষ্য নির্ধারণ করার পরে, আপনি এখন মোমবাতি বন্ধ করার জন্য অপেক্ষা করতে হবে। বাণিজ্য সিদ্ধান্ত নেওয়ার আগে এটি করা সবচেয়ে গুরুত্বপূর্ণ বিষয়গুলির মধ্যে একটি IQ Option। সব পরে, তারা বন্ধ একবার candlesticks শুধুমাত্র আপনি সংকেত দিতে হবে।\nCandlesticks প্রথম বন্ধ করা যাক\nউদাহরণস্বরূপ, লম্বা লেজযুক্ত দোজি candlestick সাধারণত একটি লম্বা বাছুর মোমবাতি হিসাবে শুরু হয় কিন্তু তারপরে যখন এটি সংক্ষিপ্ত হয় বন্ধ। আপনাকে এটির দিকে মনোযোগ দিতে হবে কারণ আপনি সমর্থন / প্রতিরোধের লক্ষ্যে সিদ্ধান্ত নিতে পারেন কারণ এটি প্রবণতাটি কেবল বিপরীত মূল্যের ক্রমাগত চলতে থাকবে। নিম্নলিখিত মোমবাতি গঠিত যখন ছোট একটি বিপরীত সাধারণত ছোট যে নোট নিন।\nবেশিরভাগ পেশাদার ব্যবসায়ীরা আপনাকে ট্রেডিং থেকে অর্থ উপার্জন করার সম্ভাবনা বাড়ানোর জন্য জোরালো পরামর্শ দেন, আপনার একটি পরিকল্পনা এবং কৌশল থাকা দরকার। আপনার তালিকায় এই এক যোগ করুন। যদি আপনার নিজস্ব ক্যান্ডেলস্টিক কৌশল থাকে তবে এগিয়ে যান এবং নীচের মন্তব্য বিভাগে আমাদের জানান। আরো তথ্যের জন্য চেক আউট ট্রেডিং মোমবাতি জন্য আলটিমেট গাইড IQ Option.\nIQ Option এ রিভার্স ট্রেন্ডে ট্রেড করতে স্টচাস্টিক অসিলেটর ব্যাবহারের নির্দেশিকা\nপ্রবণতা বিপরীত বাণিজ্য স্টোকাস্টিক Oscillator ব্যবহার করার জন্য গাইড IQ Option Stochastic ... পুরো নিবন্ধ পড়ুন স্টেন্ডাস্টিক অসসিলেটর ব্যবহার করে ট্রেন্ড রিভার্সালগুলি ব্যবহার করার জন্য গাইড সম্পর্কে IQ Option\nIQ Option বৈদেশিক মুদ্রার বনাম IQ Option Options। কোন বাজারে আরও লাভজনক? কোনটি ভাল আইকিউ হয় ... পুরো নিবন্ধ পড়ুন সম্বন্ধে IQ Option বৈদেশিক মুদ্রার বনাম IQ Option Options যা লাভজনক?


উজির - বাংলাপিডিয়া\nউজির এর সাধারণ অর্থ প্রধান মন্ত্রী বা মুখ্য মন্ত্রী। আববাসীয় যুগে উজির পদটির অস্তিত্ব ছিল। দিল্লি সালতানাত এবং বাংলার সুলতানী আমলেও উজির প্রশাসনের গুরুত্বপূর্ণ দায়িত্ব পালন করতেন। সম্মান ও অবস্থানগত দিক থেকে সুলতানের পরেই ছিলো উজিরের স্থান। তিনি সুলতানের প্রধান উপদেষ্টা ছিলেন, যদিও সার্বভৌম নৃপতি তাঁকে নিয়োগ প্রদান ও পদচ্যুত করার অধিকার রাখতেন।\nমুগল প্রশাসনিকব্যবস্থায় রাজস্ব এবং অর্থনৈতিক বিভাগের দায়িত্বে ছিলেন উজির এবং এ সময়ে এটি রাজস্ব মন্ত্রীর পদে পরিণত হয়। সম্রাট আকবর তাঁর শাসনের অষ্টম বৎসরে মুজাফ্ফর খানকে দিওয়ান-ই-কুল বা উজির হিসেবে নিয়োগ প্রদান করেন। তিনি তাঁর রাজত্বের ভূমি রাজস্ব প্রশাসন ব্যবস্থার কার্যক্রম সহজ কারার উদ্দেশ্যে মূল্য নির্ধারন এবং রাজস্ব সংগ্রহের পদ্ধতির উন্নয়ন এর একটি সুবিধাজনক প্রশাসনিক কৌশল প্রয়োগ করেন। তিনি কেন্দ্র, প্রদেশ, সরকার এবং পরগণা এই চারটি পৃথক স্তরে রাজস্ব মন্ত্রণালয় বা দিওয়ান-ই-ওয়াজিরাত এর কাজ পৃথক করে দেন। এ চার বিভাগের প্রধান হিসেবে দায়িত্ব পালন করেতেন দিওয়ান-ই-কুল বা উজির। তিরি দিওয়ান-ই-আলা নামেও অবিহিত হতেন। সম্রাট আকবর রাজস্ব মন্ত্রন্ত্রণালয় বা ওয়াজিরাতকে একটি সুনির্দিষ্ট বিভাগে পরিণত করেন। তাত্ত্বিকভাবে উজির ছিলেন ওয়াকিল এর অধস্তন, কিন্তু কার্যত তাঁর স্বাধীন কর্তৃত্ব বজায় ছিল এবং ভূমি রাজস্ব ব্যবস্থায় প্রাদেশিক দীউয়ান ছিলেন তাঁর সরাসরি প্রতিনিধি। উজির এর ব্যাপক ক্ষমতা ছিল, তবে তাঁকে ওয়াকিল এর নিকট তাঁর অঞ্চলের আর্থিক বিবরণ প্রেরণ করতে হত এবং কোনো সিদ্ধান্ত গ্রহণের সময়ে তাঁকে ওয়াকিল এর নিকট থেকে অনুমতি নিতে হত। তবে, তাঁকে যে কোনো ধরণের নিয়োগের ক্ষেত্রে, বিশেষ করে সর্ব প্রকার অর্থনৈতিক পদে নিয়োগের ক্ষেত্রে উজির এর সঙ্গে পরামর্শ করতে হত। প্রাদেশিক দীউয়ান ও তাঁদের দফ্তর সমূহের ওপর উজিরের কঠোর নিয়ন্ত্রণ ছিল এবং তিনি নিয়মিত প্রাদেশ সমূহের আয় ও ব্যায়ের হিসাব নিতেন। রাজকীয় সম্পদও তাঁর নিয়ন্ত্রণাধীনে ছিল।\nসামান্য পরিবর্তিত হয়ে এই প্রশাসনিক ব্যবস্থা আঠারো শতকের মধ্যবর্তী সময় পর্যন্ত কার্যকর ছিল। সম্রাট শাহজাহান এর সময়ে দীউয়ান-ই-কুল বা দীউয়ান-ই-আলা দফতর এর উন্নয়ন কাজ সম্পন্ন হয়। সম্রাট আওরঙ্গজেব এর রাজত্বকালে রাজস্ব মন্ত্রণালয়কে বলা হত উজির বা ‘উজির-ই-আজম’ বা ‘উজির-ই-মুকামুয়াজ্জম’। এ সময় পর্যন্ত উজির একজন গুরুত্বপূর্ণ সরকারী কর্মকর্তার ভূমিকা পালন করতেন, এমনকি তাঁর ওপর সামরিক ও রাজনৈতিক দায়িত্বও অর্পণ করা যেত। [নাসরীন আক্তার]\nগ্রন্থপঞ্জি IH Qureshi, The Administration of the Mughal Empire, University of Karachi, 1966. JN Sarkar, Mughal Polity, Delhi, 1984.\n'http://bn.banglapedia.org/index.php?title=উজির&oldid=1329' থেকে আনীত\nএ পাতায় শেষ পরিবর্তন হয়েছিল ০১:০৩টার সময়, ৫ মে ২০১৪ তারিখে।\nএ পাতাটি ২,১৩২ বার দেখা হয়েছে।


প্রকাশের সময় : September 24, 2018, 6:26 PM\nআপডেট সময় : September 25, 2018 at 1:41 am\nডেস্ক রিপোর্ট: বিএনপির স্থায়ী কমিটির সদস্য ব্যারিষ্টার মওদুদ আহমেদ বলেছেন, নিরপেক্ষ সরকারের দাবি না মানলে আন্দোলন করেই তা আদায় করা হবে। তিনি বলেন, কিভাবে আন্দোলন করে দাবি আদায় করতে হয় – তা আমরা আওয়ামী লীগের কাছ থেকেই শিখেছি।\nএকাদশ জাতীয় সংসদ নির্বাচনকে সামনে রেখে বি. চৌধুরী ও ড. কামাল হোসেনের নেতৃত্বে গঠিত যুক্তফ্রন্ট যে ৫-দফা দাবি তুলে ধরেছে – তার প্রথমটিই হচ্ছে ‘বর্তমান সংসদ ভেঙে দিয়ে নির্বাচনকালীন নিরপেক্ষ সরকারের’ দাবি। তাতে এটাও বলা হয়েছে যে ‘নির্বাচনকালীন সরকারের দায়িত্বপ্রাপ্ত ব্যক্তিগণ নির্বাচনে প্রার্থী হতে পারবেন না’।\nমওদুদ আহমে বলেন, সারা দেশের মানুষ যেটা চায় সেটাই তো করতে হবে। সংবিধানে কি আছে সেটা বড় কথা নয়। তাহলে তো ১৯৯৪-৯৫ সালে বর্তমান প্রধানমন্ত্রী কি বলেছিলেন সেটা দেখতে হবে।\nকিন্তু প্রধানমন্ত্রী তো বলেছেন তত্বাবধায়ক সরকারের ব্যবস্থা ফিরে আসার আর কোন সুযোগ নেই, এ সরকারের অধীনেই নির্বাচন হতে হবে – এ নিয়ে আলাপ-আলোচনা কতটা হতে পারে?\nএমন প্রশ্নের জবাবে মওদুদ আহমেদ বলেন, এই একই কথা সেসময়কার প্রধানমন্ত্রী খালেদা জিয়া বলেছিলেন। তখন বর্তমান প্রধানমন্ত্রী এ কথা মানেন নি। সর্বদলীয় সরকারের কথা স্যার নিনিয়ান বলেছিলেন, সেটাও মানেন নি। বলেছিলেন সর্বদলীয় সরকার নয় আমরা আন্দোলন করছি নির্দলীয় সরকারের জন্য। সে দাবি আদায়ের জন্য ১৭৩ দিন হরতাল করা হয়েছিল। আর এখন তিনি সংবিধান পরিবর্তন করে ঠিক আগের অবস্থানে ফিরে গেছেন।”\nমওদুদ বলেন, আমাদের তো একটা ঘরোয়া বৈঠকও করতে দেয়া হয় না। আমাদের কয় হাজার নেতাকর্মীকে কারাবন্দী করেছে, কয় হাজার মামলা দিয়েছে? আর আমাদের বলছেন, এ সরকারের অধীনে নির্বাচন করার জন্য। যারা এখনই আমাদের কোন স্পেস দিচ্ছে না?” তিনি জানান, বিএনপি আন্দোলনের মাধ্যমে সরকারকে বাধ্য করবে নিরপেক্ষ সরকারের অধীনে নির্বাচনের জন্য।\n“অপেক্ষা করেন একটু,আমাদের একটু মাঠে নামতে দেন। সব শান্তিপূর্ণ হবে। শুধু আমরা দেখাবো বাংলাদেশের মানুষ কি চায়, কত মানুষ আমাদের দাবির পক্ষে আছে। তা একটু সুযোগ পেলে আমরা দেখাবো” – বলেন তিনি। সূত্র: বিবিসি বাংলা


#বাংলাদেশ Archives - KhaborOnline\nAll posts tagged "#বাংলাদেশ"\nনাগরিকপঞ্জি নিয়ে অবস্থান বদল বাংলাদেশের\nঢাকা: ভারতে বেআইনি ভাবে বসবাসকারী বাংলাদেশি নাগরিকদের তালিকা চাইল বাংলাদেশ। ফলে নাগরিকপঞ্জি ইস্যুতে বাংলাদেশ নিজেদের অবস্থান কিছুটা বদল করল, এমন বলাই যায়, বাংলাদেশের বিদেশমন্ত্রী জানিয়েছেন, নয়াদিল্লি...\nঢাকা: এই মুহূর্তে ভারতের অন্যতম মিত্র দেশ বাংলাদেশ। যে কোনো ইস্যুতেই হোক না কেন, ভারতের সব সময় পাশেই থেকেছে তারা। তাই ভারতও বাংলাদেশকে সহজে চটাতে চায়...\nঢাকা: ২০১৬ সালে ঢাকার হোলি আর্টিজেন বেকারিতে ভয়াবহ জঙ্গি হামলার ঘটনায় সাতজনকে ফাঁসির নির্দেশ দিল ঢাকার সন্ত্রাসবিরোধী বিশেষ আদালত। তবে প্রমাণের অভাবে একজনকে বেকসুর খালাস করা...\nওয়েবডেস্ক: সতীর্থকে শারীরিক নির্যাতন করার জেরে নির্বাসনের মুখে বাংলাদেশের প্রাক্তন বোলার শাহাদাত হুসেন। ঘরোয়া টুর্নামেন্ট ন্যাশনাল ক্রিকেট লিগ থেকে আপাতত পুরোপুরি নির্বাসিত করেছে বাংলাদেশ ক্রিকেট লিগ।...\nওয়েবডেস্ক: আবার নাকি ঘূর্ণিঝড় ধেয়ে আসছে? তার নাম নাকি ‘নাকরি’? কয়েকটি সংবাদমাধ্যমে এমন খবর প্রকাশিত হওয়ার পরে স্বাভাবিক ভাবেই আতঙ্ক ছড়িয়েছে সাধারণ মানুষের মধ্যে। সদ্য বুলবুলের...\nঅতিরিক্ত পরীক্ষানিরীক্ষার খেসারত দিল ভারত, ইতিহাস গড়ল বাংলাদেশ\nভারত ১৪৮-৬ (ধাওয়ান ৪১, পন্থ ২৭, আমিনুল ইসলাম ২-২২, শফিউল ইসলাম ২-৩৬) বাংলাদেশ ১৫৪-৩ (১৯.৩ ওভার) (মুসফিকুর ৬০, সৌম্য সরকার ৩৯, চহল ১-২৪) ওয়েবডেস্ক: টি২০...\nহাসিনাকে খুনের হুমকি, বাংলাদেশের বিরোধী নেতার কারাদণ্ড\nঢাকা: বাংলাদেশের প্রধানমন্ত্রী শেখ হাসিনাকে খুনের হুমকি দেওয়ায় সে দেশের এক বিরোধী নেতাকে তিন বছরের কারাদণ্ডের নির্দেশ দেওয়া হল। বাংলাদেশ ন্যাশনালিস্ট পার্টি (বিএনপি)-এর ভাইস চেয়ারম্যান গিয়াসউদ্দিন...\nবাংলাদেশের একমাত্র নোবেলজয়ী মহম্মদ ইউনুসের বিরুদ্ধে গ্রেফতারি পরোয়ানা\nঢাকা: নোবেলজয়ী অর্থনীতিবিদ ডঃ মহম্মদ ইউনুসের বিরুদ্ধে জারি হল গ্রেফতারি পরোয়ানা। এখনও পর্যন্ত তিনিই বাংলাদেশের একমাত্র নোবেলজয়ী। ইউনুসকে গ্রেফতারের নির্দেশ দিয়েছেন ঢাকার থার্ড লেবার কোর্টের চেয়ারম্যান...\nকলকাতা: কথা রাখলেন শেখ হাসিনা। কলকাতায় এসে গেল পদ্মার ইলিশ। মঙ্গলবার ভোরেই পাতিপুকুরের পাইকারি মাছের বাজারে এসে পৌঁছোয় তিরিশ টন পদ্মার ইলিশ। কিছু দিন আগেই বাংলাদেশ...\nরোহিঙ্গাদের ওপরে নজরদারিতে বিশেষ পদক্ষেপ বাংলাদেশের\nচট্টগ্রাম: রোহিঙ্গাদের ওপরে নজরদারিতে এ বার বিশেষ পদক্ষেপ করতে চলেছে বাংলাদেশ। শরণার্থী শিবিরগুলিকে কাঁটাতার দিয়ে ঘিরে ফেলার সিদ্ধান্ত নিয়ে শেখ হাসিনা সরকার। এমনই জানিয়েছেন বাংলাদেশের স্বরাষ্ট্রমন্ত্রী...


প্রথমবার বাবা হলেন যুবরাজ সিং, শুভেচ্ছার বন্যায় ভাসছেন তারকা দম্পতি | sangbadpratidin\n01:58 PM Jan 26, 2022 |\nসংবাদ প্রতিদিন ডিজিটাল ডেস্ক: ২০১৬ সালে হ্যাজেল কিচের সঙ্গে গাঁট ছড়া বেঁধে নতুন জীবন শুরু করেছিলেন যুবরাজ সিং। আর বছর পাঁচেক পর তারকা দম্পতির সংসারে এল নয়া অতিথি। অনুরাগীদের সুখবর দিয়ে যুবি জানালেন প্রথমবার বাবা হয়েছেন তিনি।\nমঙ্গলবার সোশ্যাল মিডিয়া হ্যান্ডেলে সুখবর জানান প্রাক্তন ভারতীয় অলরাউন্ডার যুবি (Yuvraj Singh) ও হ্যাজেল। লেখেন, “আমাদের সকল অনুরাগী, বন্ধু ও পরিবারকে অত্যন্ত আনন্দের সঙ্গে জানাচ্ছি, ঈশ্বরের আশীর্বাদে আমাদের সংসারে ছেলে এসেছে। আপনাদের সকলের শুভেচ্ছার জন্য ধন্যবাদ। এমন আনন্দের মুহূর্তে আমাদের ব্যক্তিগত জীবনকে সম্মান দেবেন বলেই আশা।”\n[আরও পড়ুন: মুকুটে নতুন পালক, পরম বিশিষ্ট সেবা পদকে সম্মানিত অলিম্পিক্স সোনাজয়ী নীরজ চোপড়া]\nযুবরাজের ছেলে হওয়ার খবর ছড়িয়ে পড়তেই সোশ্যাল মিডিয়ায় শুভেচ্ছার বন্যা বইতে শুরু করে। অনুরাগী, সমর্থকরা তো বটেই, যুবরাজ ও হ্যাজেলের সেলিব্রিটি বন্ধুমহলও একের পর এক টুইট করে অভিনন্দন জানান দম্পতিকে। অভিনেতা অভিষেক বচ্চন, অভিনেত্রী রিচা চাড্ডা, নেহা ধুপিয়া, অঙ্গদ বেদি-সহ অনেকেই শুভকামনা জানিয়েছেন। প্রাক্তন ভারতীয় পেসার তথা যুবির এককালের সতীর্থ ইরফান পাঠান (Irfan Pathan) অভিনন্দন জানিয়ে লেখেন, “অনেক অনেক শুভেচ্ছা। আমি নিশ্চিত তুমি খুব ভাল বাবা হবে। সদ্যোজাতকে আমার অনেক ভালবাসা।” শুভেচ্ছা জানিয়েছে ভারতীয় ক্রিকেট বোর্ডও।\n‘বিসিসিআইয়ের কিছু লোক চায়নি’, অধিনায়কত্ব না পাওয়া নিয়ে বিস্ফোরক যুবরাজ\n২০১৯ সালে বিশ্বকাপ চলাকালীনই আন্তর্জাতিক ক্রিকেট থেকে অবসর ঘোষণা করেছিলেন দেশের অন্যতম সেরা অলরাউন্ডার। ছয় বলে ছয় ছক্কার মালিক খানিকটা অভিমানেই যেন সেই সিদ্ধান্ত নিয়েছিলেন। পরবর্তীতে আবারো ক্রিকেটে ফেরার আগ্রহ প্রকাশ করেন তিনি। এমনকী গত বছর নভেম্বরে যুবি জানান, অবসর ভেঙে ফের কামব্যাক করতে চলেছেন! দেশের জার্সি গায়ে নিজের পুরনো খেলার ভিডিও পোস্ট করে ২০১১ বিশ্বকাপের সিরিজ সেরা ক্রিকেটার লেখেন, “ঈশ্বরই আপনার গন্তব্য নির্ধারণ করেন। মানুষের ভালবাসায় আগামী বছর (২০২২) ফেব্রুয়ারিতে ক্রিকেটে ফিরছি। আপনাদের ভালবাসা অত্যন্ত দামী।” অর্থাৎ সব ঠিকঠাক থাকলে বাবা হওয়ার পর আগামী মাসেই ২২ গজে আবারও দেখা যাবে যুবরাজকে।\n[আরও পড়ুন: চলন্ত ট্রেনের সঙ্গে পাল্লা দিচ্ছেন ধোনি! চোখের নিমেষে ভাইরাল বিজ্ঞাপনী ভিডিও]\nCricket Hazel Keech Sports News Yuvraj Singh


আপডেট টাইম : ফেব্রুয়ারি, ৯, ২০২১, ৪:০৪ অপরাহ্ণ\nপ্রথমবার্তা, প্রতিবেদক: ২০০ বছর হয়ে গেছে টিকা আবিষ্কারের বয়স। কিন্তু বাংলাদেশ চেষ্টা চালাচ্ছে এই করোনাতেই প্রথম। গ্লোব বায়োটেকের তৈরি টিকা নাম লিখিয়েছে বিশ্ব স্বাস্থ্য সংস্থার খসড়া তালিকায়ও। এই বঙ্গভ্যাক্স কর্মযজ্ঞে নেতৃত্ব দিচ্ছেন ড. কাকন নাগ।\nগ্লোবের ল্যাব সুবিধা আগে থেকেই ছিল। পৃথিবীতে করোনা ধরা পড়লে গ্লোব প্রথমে ভাবল শণাক্তকরণ কিট তৈরি করবে আর মনোক্লোনাল অ্যান্টিবডি বাজারে আনবে ওষুধ হিসেবে। একপর্যায়ে ভাবল, ভ্যাকসিন কেন নয়? করোনায় আক্রান্ত এক বাংলাদেশির স্যাম্পল নিয়ে কাজও শুরু করে দেয়।\nগ্লোব বায়োটেকের রিসার্চ অ্যান্ড ডেভেলপমেন্ট বিভাগের প্রধান ড. আসিফ মাহমুদ বলেন, ‘প্রথমে আমরা একটি অনিয়ন্ত্রিত এনিম্যাল ট্রায়াল দিই। ফলাফল থেকে বুঝতে পারি তিনটি ক্যান্ডিডেটের মধ্যে এমআরএনএভিত্তিক ভ্যাকসিনটিই ব্যবহারের দিক থেকে সবচেয়ে নিরাপদ ও উত্পাদনের দিক থেকে সুবিধাজনক।\nএমআরএনএ ভ্যাকসিন সহজেই কোষে ঢুকে যায় এবং কোষের জিনোমের কাছাকাছি না গিয়েও সরাসরি স্পাইক প্রোটিন তৈরি করতে পারে। এমনকি যদি রক্তে চলেও যায় তবু এনজাইমের প্রভাবে খুব দ্রুত নষ্ট হয়ে যায়। ফলে ক্ষতিকারক অ্যান্টিবডি তৈরি হয় না। এমআরএনএ ভ্যাকসিন বস্তুত কোষগুলোকে অ্যান্টিভাইরাল প্রোটিন তৈরি করতে উত্সাহ দেয়।’\nএমআরএনএ হলো বার্তাবাহক। কোন কোষে প্রোটিন তৈরি হচ্ছে, কোথায় কী রাসায়নিক বদল হচ্ছে সব কিছুর জিনগত তথ্য বা জেনেটিক কোড জোগাড় করে আর তা শরীরের প্রয়োজনীয় জায়গায় পৌঁছে দেওয়া এর কাজ। আমেরিকার মডার্না, জার্মানির কিউরভ্যাক এমআরএনএ প্রযুক্তিই অনুসরণ করছে। এর পার্শ্বপ্রতিক্রিয়াও কম।\nতখন কেউ ধারণা করতে পারেনি তখনকার জিনোম সিকোয়েন্সগুলো বিশ্লেষণ করে D614G নামে একটি বিশেষ স্ট্রেইনের (মিউটেড ধরন) খোঁজ মেলে। তখনো সেটি খুব প্রভাব বিস্তারকারী ছিল না। তবে কাকন নাগরা বুঝতে পারলেন, এটি ভবিষ্যতে মারাত্মক প্রভাব বিস্তার করবে।\nস্ট্রেইনটি ১০ গুণ বেশি সংক্রামক। গ্লোব বায়োটেকের প্রধান নির্বাহী ড. কাকন নাগ বলেন, ‘আমরা ঠিক করলাম সুনির্দিষ্টভাবে এটার বিরুদ্ধেই লড়ব। বিশ্বের আর কোথাও একে টার্গেট করে কোনো ক্যান্ডিডেট কেউ বানায়নি এখন পর্যন্ত।’\nদিনটি ছিল ২ জুলাই\n২ জুলাই ২০২০। অনিয়ন্ত্রিত ট্রায়াল শেষ করে দেশবাসীকে জানানো হয়, আমরাও (গ্লোব) ভ্যাকসিন উদ্ভাবনের কাজ চালিয়ে যাচ্ছি। ড. আসিফ মাহমুদ জানান, এরপর দুই ধাপে নিয়ন্ত্রিত এনিম্যাল ট্রায়াল পরিচালনা করি। এবারের উদ্দেশ্য, ভ্যাকসিনটি নিরাপদ কি না তা জানা। পাঁচটি গ্রুপে ছয়টি করে মোট ৩০টি ইঁদুর নেওয়া হয়। একটি গ্রুপের ওপর কোনো কিছু প্রয়োগ করা হয়নি। একটি গ্রুপ ছিল প্লাসিবো, যাদের ওপর ভ্যাকসিনের এপিআই (অ্যাক্টিভ ফার্মাসিউটিক্যাল ইনগ্রিডেন্ট) ব্যতীত শুধু সহযোগী উপাদান বা বাফার প্রয়োগ করা হয়। বাকি তিনটি গ্রুপে নিম্ন-মধ্যম-উচ্চ তিনটি মাত্রায় ভ্যাকসিন প্রয়োগ করা হয়।\nগবেষণায় দেখা গেল, ভ্যাকসিন পাওয়া ১৮টি ইঁদুরের প্রতিটির দেহে অ্যান্টিবডি তৈরি হয়েছে। পরের ধাপে বিজ্ঞানীরা দেখতে চেয়েছিলেন ভ্যাকসিন দেওয়ার পর ইঁদুরের দেহে সংক্রমণ ঘটে কি না। করোনাভাইরাস ইঁদুরের কোষে এমনি এমনি ঢুকে পড়তে পারে না, তাই সংক্রমণের উপযোগী বিশেষ পরিবেশ তৈরি করা হয়েছিল।\nএ জন্য ১৮টি ইঁদুরকে ছয়টি সমান গ্রুপে ভাগ করা হয়। একটি গ্রুপকে প্লাসিবো আর অন্য পাঁচটি গ্রুপে মধ্যম ডোজের ভ্যাকসিন দেওয়া হয়। ১০ দিন পর প্রবেশ করানো হয় ভাইরাস। এর ৪৮ ও ৭২ ঘণ্টা পর ইঁদুরগুলোর ফুসফুসের নমুনা নিয়ে রিয়াল টাইম পিসিআর করা হয়। দেখা যায়, ভ্যাকসিন না পাওয়া প্রতিটি ইঁদুরের ফুসফুস কোষে ভাইরাস আছে। আর ভ্যাকসিন পাওয়া ইঁদুরগুলোয় ভাইরাসের মাত্রা তুলনামূলক কম অথবা একেবারে অনুপস্থিত। এ ছাড়া অন্যান্য পরীক্ষায় আরো ১৫টি ইঁদুর ব্যবহার হয়েছে।\nএরপর ৩০ সেপ্টেম্বর বায়ো-আর্কাইভ নামের জার্নালে ফলাফল প্রকাশ করা হয়। গ্লোব বায়োটেকের কোয়ালিটি অ্যান্ড রেগুলেটরি ম্যানেজার ড. মোহাম্মদ মহিউদ্দিন বলেন, ‘তথ্য-উপাত্ত বিশ্লেষণ করে দেখা গেছে, মডার্নার দুই ডোজে যে অ্যান্টিবডি মিলেছে আমাদের সিঙ্গল ডোজ তার চেয়ে বেশি অ্যান্টিবডি উত্পাদনে সক্ষম। হিউম্যান ট্রায়ালে অনুরূপ ফল মিললে বিশ্বে এই প্রথম সিঙ্গল ডোজের এমআরএনএ ভ্যাকসিন হতে যাচ্ছে বঙ্গভ্যাক্স।’\nএবার ক্লিনিক্যাল ট্রায়ালের পালা\nগত বছরের ১৪ অক্টোবর গ্লোব বায়োটেক ও আইসিডিডিআরবির মধ্যে ক্লিনিক্যাল ট্রায়ালের জন্য সমঝোতা স্মারক স্বাক্ষরিত হয়েছিল। নভেম্বরের ৩০ তারিখে নানা কারণে চুক্তি থেকে সরে আসে গ্লোব। ১ ডিসেম্বর স্বাস্থ্য মন্ত্রণালয়ের সচিব গ্লোব বায়োটেক পরিদর্শন করেন। এরপর একটা টেকনিক্যাল কমিটি গঠন করা হয়। ২৮ ডিসেম্বর ঔষধ প্রশাসন অধিদপ্তর ক্লিনিক্যাল ট্রায়ালের জন্য ভ্যাকসিন উত্পাদনের অনুমতি দেয়।\nএরপর ঔষধ প্রশাসন অধিদপ্তর, আইইডিসিআর ও কনট্যাক্ট রিসার্চ অর্গানাইজেশন বাংলাদেশের অংশীদারিতে আবার ট্রায়ালের প্রস্তুতি নেওয়া শুরু করে গ্লোব। ভ্যাকসিনটির নাম ব্যানকোভিড থেকে বঙ্গভ্যাক্স করা হয়। ১৮ জানুয়ারি ক্লিনিক্যাল ট্রায়ালের পরিকল্পনা বা প্রটোকল নৈতিক অনুমোদনের জন্য বাংলাদেশ চিকিৎসা গবেষণা পরিষদে (বিএমআরসি) জমা দেওয়া হয়েছে।\nক্লিনিক্যাল ট্রায়ালে কী দেখা হয়\nএকেকজন মানুষের কত ডোজ প্রয়োজন সেটা নিশ্চিতভাবে নির্ধারণের জন্য মানবদেহে পরীক্ষা সম্পন্ন হওয়া প্রয়োজন। আসিফ বলেন, আমরা ফেজ ওয়ানে দেখব ভ্যাকসিনটি গ্রহীতার দেহে অ্যান্টিবডি তৈরি করে কি না এবং সেটি কোনো অনাকাঙ্ক্ষিত পার্শ্বপ্রতিক্রিয়া তৈরি করে কি না। আর অ্যান্টিবডি তৈরি হলে সেটির ভাইরাসের সঙ্গে যুক্ত হওয়ার ক্ষমতা কতটুকু।\nওই ফেজে ১৮ বছরের কম বয়সীদের, ক্যান্সারের ইতিহাস আছে এমন ব্যক্তি, গর্ভবতী ও স্তন্যদানকারী মায়েদের অন্তর্ভুক্ত করা হবে না। ফেজ টু ও থ্রির উদ্দেশ্য ডোজের মাত্রা ও সংখ্যা নির্ধারণ এবং কত দিন পর্যন্ত সুরক্ষা পাওয়া যায় তা দেখা। একই সঙ্গে কোনো দীর্ঘমেয়াদি বা বিরল পার্শ্বপ্রতিক্রিয়া হয় কি না সেটাও জানা। ইথিক্যাল ক্লিয়ারেন্স পেলে ক্লিনিক্যাল ট্রায়ালে ছয় মাসের মতো সময় লাগতে পারে। ড. মহিউদ্দিন বলেন, ‘আমাদের দলটি ৫০ জনের। এর মধ্যে বিজ্ঞানী ৩৬ জন। আমরাই প্রথম, তাই পথ তৈরি করে করে এগোতে হচ্ছে।’\nমাসে এক কোটি ডোজ টিকা উত্পাদন করা যাবে বলে জানালেন গ্লোব বায়োটেকের সিওও ড. নাজনীন সুলতানা। তিনি বলেন, ‘আমাদের ভ্যাকসিনের প্রযুক্তি মডার্নার অনুরূপ। মডার্নার মতো আমাদের ভ্যাকসিনটিও মাইনাস ২০ ডিগ্রি সেলসিয়াস তাপমাত্রায় ছয় মাস পর্যন্ত অপরিবর্তিত থাকবে। ২-৮ ডিগ্রি সেলসিয়াসে এক মাস পর্যন্ত রাখা যাবে।\nঅর্থাত্ সরকারের সম্প্রসারিত টিকাদান কর্মসূচির আওতায় একেবারে ইউনিয়ন পর্যায় পর্যন্ত এই ভ্যাকসিন দেওয়া সম্ভব হবে। বললেন, হিউম্যান ট্রায়ালের আগে দামের ব্যাপারে নিশ্চিত বলা যাচ্ছে না। তবে মডার্নার ভ্যাকসিনের চেয়ে দাম অনেক কম হবে।’ ড. কাকন নাগ বলেন, এত দিন বাংলাদেশ শুধু অন্যদের প্রযুক্তি ব্যবহারের কথাই চিন্তা করেছে। টিকার ২০০ বছরের ইতিহাসে এই প্রথম বাংলাদেশের বিজ্ঞানীরা দেশের মাটিতে বসে টিকা উদ্ভাবন করছে। এটা দারুণ গর্বের ব্যাপার।


ঢাকা বিশ্ববিদ্যালয় নাজমুল করিম স্টাডি সেন্টারের উদ্যোগে (২৮ জানুয়ারি) বৃহস্পতিবার সকালে বিশ্ববিদ্যালয় আর সি মজুমদার আর্টস মিলনায়তনে উপাচার্য অধ্যাপক ড. আ আ ম স আরেফিন সিদ্দিকের সভাপতিত্বে “নাজমুল করিম স্টাডি সেন্টার বক্তৃতা-২০১৬” অনুষ্ঠিত হয়। এতে ঢাকা বিশ্ববিদ্যালয় রাষ্ট্রবিজ্ঞান বিভাগের প্রাক্তন অধ্যাপক বিশিষ্ট রাষ্ট্রবিজ্ঞানী অধ্যাপক ড. রওনক জাহান “The Challenges of Institutionalising Democracy in Bangladesh” বিষয়ে প্রবন্ধ উপস্থাপন করেন। অনুষ্ঠানে স্বাগত বক্তব্য রাখেন নাজমুল করিম স্টাডি সেন্টারের পরিচালক অধ্যাপক ড. নেহাল করিম।\nহারবার্ড বিশ্ববিদ্যালয়ের অ্যালামনাই এবং সেন্টার ফর পলিসি ডায়ালগ-এর সম্মানিত ফেলো অধ্যাপক ড. রওনক জাহান তাঁর বক্তৃতায় বাংলাদেশে গণতন্ত্রের বিকাশ সম্পর্কে বস্তুনিষ্ঠ আলোচনা উপস্থাপন করেন। তিনি বৈশ্বিক প্রেক্ষাপটে বাংলাদেশে গণতন্ত্র প্রাতিষ্ঠানিকীকরণে প্রতিবন্ধকতা সম্পর্কে আলোচনা করেছেন এবং গণতন্ত্র সুসংহত করার বিষয়ে পদক্ষেপ গ্রহণের বিষয়ে আলোকপাত করেন।\nউপাচার্য অধ্যাপক ড. আ আ ম স আরেফিন সিদ্দিক সভাপতির বক্তব্যে প্রথমে নাজমুল করিমের স্মৃতির প্রতি শ্রদ্ধা জানিয়ে বলেন, নাজমুল করিম এক অনন্য শিক্ষক, অসাধারণ মানবিক গুণসম্পন্ন ব্যক্তিত্ব, ব্যতিক্রমী মানুষ ছিলেন। তাঁর গবেষণা সকলের দৃষ্টি আকর্ষণ করেছে। আজকের তরুণ প্রজন্ম তাঁর আদর্শ অনুসরণ করা প্রয়োজন। সেজন্যই তাঁকে স্মরণ করা আজ দায়িত্ব ও কর্তব্য। উপাচার্য স্মারক বক্তৃতার সূত্র ধরে বলেন, একথা যথার্থ যে গণতন্ত্রকে প্রাতিষ্ঠানিকভাবে সুসংহত করতে হলে অবশ্যই বাংলাদেশের প্রেক্ষাপটে তা করতে হবে। নির্বাচন, আইনের শাসন, নাগরিক স্বাধীনতা কিংবা জবাবদিহিতার প্রয়োজন আছে।\nকিন্তু ১৯৭১ আর আজকের প্রেক্ষাপটকে বিবেচনায় রাখতে হবে। আমাদের সমাজে চিন্তার এবং রাজনৈতিক কর্মপ্রচেষ্টার মধ্যে ইতিবাচক পদ্ধতি গ্রহণ করেই আমাদের এগিয়ে যেতে হবে। আজও আমাদের মুক্তিযুদ্ধের শহীদদের পরিসংখ্যান নিয়ে প্রশ্ন তোলা হয়। মুক্তিযুদ্ধে বুদ্ধিজীবীদের অবদান নিয়ে কটুক্তি করা হয়। তাই ইতিহাস থেকে শিক্ষা নিয়ে গণতান্ত্রিক পদ্ধতি গড়ে তুলতে হবে। মুক্তিযুদ্ধের চেতনা নিয়ে প্রতিবন্ধকতা দূর করে এগিয়ে যেতে হবে গণতন্ত্রের পথে। উপাচার্য শিক্ষার্থীদের উদ্দেশ্যে বলেন, বাংলাদেশে গণতন্ত্রের চ্যালেঞ্জ সম্পর্কে স্মারক বক্তৃতার মূল ম্যাসেজ অনুসরণ করতে হবে। শিক্ষাই গণতন্ত্রের ভিত্তি, তাই শিক্ষা, শিক্ষা এবং সুশিক্ষা অর্জনের মধ্য দিয়েই গণতন্ত্রের সোপান পাড়ি দিতে হবে।\n১ম বর্ষ স্নাতক (পাস) শিক্ষার্থীদের ২য় মেধা তালিকা প্রকাশ